





α I εν είναι εύκολο να γράψεις για 
ί\ την επικαιρότητα. Τα πάντα συμ- 
| βαίνουν ταυτόχρονα και τα πά¬ 
ντα μοιάζουν μετέωρα- ανοιχτοί λογαρια¬ 
σμοί με το παρελθόν, το παρόν και το 
μέλλον που δεν έχουν κλείσει. Ένας ακό¬ 
μα κύκλος φοιτητικών κινητοποιήσεων τέ- 
λειωσε και τα όσα κερδήθηκαν ήταν ση¬ 
μαντικά, όμως τίποτα δεν κερδήθηκε ορι¬ 
στικά και αμετάκλητα, τίποτα πέρα από 
την ανάμνηση στιγμών δύσκολων και 
στιγμών μαγικών, καταδικασμένων να μεί¬ 
νουν στην μνήμη. Και ανάμεσα στην απώ¬ 
λεια και στο μετέωρο της στιγμής, κεντρι¬ 
κή θέση σίγουρα έχουν όσοι/ες σύρθη¬ 
καν στα δικαστήρια της εξουσίας και κυ¬ 
ρίως όσοι βρίσκονται πίσω από τα σίδερα 
της φυλακής -ο αγώνας για την απελευ¬ 
θέρωσή τους είναι άμεση ανάγκη. 

Και δεν είναι οι μόνοι. Σ’ αυτή την εν¬ 
διάμεση στιγμή, ο απόηχος της εξέγερσης 
στις φυλακές δεν έχει ακόμη σβήσει 


βά ίΐοπΗίθά ιΐοπαΙ 


-ένας λογαριασμός που είναι και δικός 
μας, που παραμένει κι αυτός ανοιχτός. Μό¬ 
νο που εκεί κάτι φαίνεται να αλλάζει σιγά- 
σιγά, και σ’ αυτή την αλλαγή κεντρική θέ¬ 
ση έχουν κάποιες ανυπότακτες ψυχές που 
δεν λυγίζουν, αρνούνται να σιωπήσουν. 

Κατά τα άλλα, σε σημαντικό βαθμό το 
9ο τεύχος του ΒΙ^εΙ< Ουΐ είναι αφιερωμέ¬ 
νο στην δίκιά μας φυλακή, στην μητρόπο¬ 
λη και την ιστορία της, στην πολεοδομία 
της εξουσίας, στους χώρους κατανάλω¬ 
σης. Και εδώ τα μέτωπα που παραμένουν 
ανοιχτά είναι πάρα πολλά... 

I ην πρωτοβουλία, επιμέλεια, αλλά 
και ευθύνη για το έντυπο που 

| κρατάτε στα χέρια σας, την 
έχουμε συλλογικά σαν Συντακτική Ομά¬ 
δα. Σημείο αναφοράς, είναι η ανάγκη προ¬ 
βολής μιας διαφορετικής από την κυρίαρ¬ 
χη, προσέγγισης-άποψης πάνω σε ζητή¬ 
ματα που είτε απασχολούν την επικαιρό- 
τητα, είτε απλά άπτονται της καθημερινό- 
τητάς μας. Το στοίχημα είναι η διάχυση 
ενός αντιεξουσιαστικού λόγου στο σώμα 
της κοινωνίας, κομμάτι της οποίας είμα¬ 
στε κι εμείς, πέρα από τα στεγανά του 
πολιτικού μας χώρου. Δεν είμαστε πρε¬ 
σβευτές ΤΗΣ άποψης κι ούτε επιθυμούμε 
να γίνουμε. Μας ενδιαφέρει μέσα από τη 
συλλογική αυτή κίνηση να αναδειχθούν 
πέρα από τα ζητήματα καθαυτά και προ¬ 
σωπικές δυναμικότητες, γι’ αυτό κι επιμέ¬ 
νουμε στη συνεισφορά κειμένων προς 
δημοσίευση από τρίτους. 

Σε καμία περίπτωση δεν θέλουμε να 


γίνουμε δημοσιογράφοι ή αναμεταδότες 
των κοινωνικών κινημάτων. Συμμετέχουμε 
σαν άτομα στον αγώνα ενάντια σε κάθε 
μορφή εξουσίας και αυτό είναι που μας 
διαχωρίζει από τα καθεστωτικά μέσα ενη¬ 
μέρωσης, που στόχος τους είναι η παρα¬ 
πληροφόρηση και ο έλεγχος της κοινής 
γνώμης -κοινώς η αποβλάκωση και η εξα¬ 
πάτηση. Επιπλέον, δεν μας ενδιαφέρει να 
καταξιωθούμε σαν συγγραφείς, θεωρητι¬ 
κοί του κινήματος ή γραφειοκράτες της 
αμφισβήτησης. Αντιθέτως, η έκδοση αυτή 
θέλει να προκρίνει το αδιαχώριστο της 
καθημερινής ριζοσπαστικής πρακτικής 
και δράσης με το λόγο και την απεύθυνση 
που θέλει να έχει αυτή προς την κοινωνία. 

Καθότι δεν αναγνωρίζουμε τους εαυ¬ 
τούς μας έξω από την αναπαραγωγή του 
συστήματος, όντας και εμείς κομμάτι αυ¬ 
τής της κοινωνίας, ο λόγος μας δε μπορεί 
παρά να πηγάζει και από τις δικές μας 
αντιφάσεις και προβληματισμούς, τις αντι¬ 
φάσεις που η ίδια η κοινωνία έρχεται να 
αντιμετωπίσει ώστε κάποια στιγμή να τις 
ξεπεράσει και να κινηθεί προς μια ανα¬ 
τρεπτική κατεύθυνση. Μέσα στον βούρκο 
των διερρηγμένων κοινωνικών σχέσεων 
αυτό που έχουμε να αναδείξουμε είναι οι 
στιγμές αντίστασης και ξεπεράσματος 
της απάθειας, του βολέματος και της συ¬ 
ναίνεσης. Στιγμές που μόνο εμείς σαν 
υποκείμενα μπορούμε να δημιουργήσου¬ 
με, χωρίς διαμεσολαβητές, χωρίς καθοδη¬ 
γητές, χωρίς αρχηγούς και κόμματα. 

Θεωρούμε αυτονόητο πως ένα τέτοιο 
εγχείρημα κινείται όχι μόνο έξω αλλά και 


ενάντια σε κάθε μορφή πνευματικής ιδιο¬ 
κτησίας. Επομένως η αναπαραγωγή μέ¬ 
ρους ή ολόκληρου κειμένου είναι όχι μό¬ 
νο ελεύθερη αλλά και επιθυμητή, με την 
προϋπόθεση ότι αυτή δε θα χρησιμοποι¬ 
ηθεί από καθεστωτικά μέσα ενημέρωσης. 

Το παρόν τεύχος εκδόθηκε σε 2.500 
αντίτυπα και διανέμεται στους δρόμους 
(στάσεις, λεωφορεία, πλατείες, κτλ) και 
στους αυτοδιαχειριζόμενους χώρους της 
πόλης. Μην σας κάνει εντύπωση, ωστόσο, 
εάν κατά “παράδοξο” τρόπο συναντήσε¬ 
τε το έντυπο αυτό σε κάποιο βιβλιοπω¬ 
λείο, δισκάδικο, ή σε τραπεζάκι στην εί¬ 
σοδο καφετέριας, μαζί με άλλα, αδιάφορα 
ιλουστρασιόν ίΙ/θΓάκια. Το πιθανότερο εί¬ 
ναι ότι εμείς το αφήσαμε εκεί! Ένας πε¬ 
ριορισμένος αριθμός αντιτύπων ταξιδεύει 
σε άλλες πόλεις και συναντά συντρόφους 
/ισσες και φίλους/ες σε αυτοδιαχειριζόμε- 
να στέκια και καταλήψεις. Το οικονομικό 
βάρος του τυπογραφείου το επωμιζόμα¬ 
στε μόνοι μας, με την πολύτιμη -υλική- 
συμπαράσταση φίλων, τους/τις οποίους/ 
ες κι ευχαριστούμε πάντα, ανεξάρτητα 
από το αν το γράφουμε ή όχι. 

Τις όποιες απορίες-προτάσεις-κείμενα 
-σχόλια έχετε μπορείτε να τις στέλνετε 
στην ηλεκτρονική θυρίδα θάίΐοηζιΙ@δΙ&οΙ< 
ουΐ.£Γ ή να απευθύνεστε στη συντακτική 
ομάδα που συναντιέται, συνήθως μεσο¬ 
βδόμαδα, στον χώρο της κατάληψης φά¬ 
μπρικα Υφανέτ (Ομήρου και Πέρδικα, Τού- 
μπα). Όλα τα κείμενα που δημοσιεύονται 
στο Β/αε^ Ουΐ μπορούν να βρεθούν και 
στον ιστότοπο Ηΐ1:ρ://νννννν.δΙ^εΙ<ου1:.§Γ . ^ 





Ποιοι και ποιες είμαστε; 

Είμαστε η πρώτη γενιά που, όπως λέγεται τελευταία, “θα 
ζήσει χειρότερα από την προηγούμενη”. 

Είμαστε τα πειραματόζωα των νέων ευέλικτων εργασιακών 
σχέσεων. 

Είμαστε αυτοί και αυτές που η αβεβαιότητα και το άγχος 
για την αυριανή μέρα όλο και εντείνονται. 

Είμαστε αυτοί και αυτές που ο λίγος ελεύθερος χρόνος 
που μας απομένει, πρέπει να θυσιαστεί στο βωμό της εκτό¬ 
νωσης αντί της δημιουργίας ουσιαστικών καθημερινών σχέ¬ 
σεων. Γιατί όλα πια είναι στον αέρα, όλα τρέχουν στους ρυθ¬ 
μούς της αγοράς, της κερδοσκοπίας των επιχειρήσεων και 
των εργοδοτών. Αυτών δηλαδή για τους οποίους τελικά ξο¬ 
δεύουμε όσα μας ανήκουν -το χρόνο μας, την ενέργεια 
μας, τη ζωή μας. 

Είμαστε η γενιά της αβεβαιότητας, της επισφαλούς εργα¬ 
σίας, της δια βίου εκπαίδευσης, του συνεχούς τρεξίματος. 
Είμαστε άνεργοι, “μαύροι ” εργαζόμενοι, φοιτητές που εργά¬ 
ζονται, φοιτητές χωρίς αυταπάτες για τα πτυχία τους, συνε¬ 
χώς καταρτιζόμενοι, συνεχώς εξαρτημένοι από την οικογέ¬ 
νεια, είμαστε συμβασιούχοι, είμαστε αγχωμένοι και είμαστε 
πια πολλοί 7 


I ρώτη φορά φέτος διοργανώθηκε την πρώτο¬ 
ι μαγιά στη Θεσσαλονίκη πορεία ενάντια στην 
.1 | επισφάλεια. Κατά τη διάρκεια της πορείας 
έγινε μια στάση στον ΟΑΕΔ όπου και τοίχο κολλήθηκε 
μια μεγάλη κάρτα ανεργίας. Ταυτόχρονα σε περισσό¬ 
τερες από 30 πόλεις στην Ευρώπη διοργανώθηκαν πο¬ 
ρείες υπό την κωδική ονομασία ευρωπρωτομαγιά και 
αρκετές δεκάδες χιλιάδες διαδήλωσαν ενάντια στην 
επισφάλεια. 




άνεργος, · 
αυμβασ ιούδας · 
φϋΐτπιρ α > 

μετονοπτΛΟ · 
ευέλικτος * 


• άγχος 

• θυμός 

• καύρΛοη 

• ΰβεβοιο τητο 

• μοναξιά 
Φ νεύρα 


υο βρεθούμε ο ένας 6ΓπΑα ατον άΜο 
να βούμε από «οίνου πώς θα αγωνιστούμε 
να αΓΕργπσουρε 

Πρωτομαγιά 



Συνθήματα 

Τέρμα πια οι αυταπάτες, οργάνωση κι αγώνας με τις δικές 
μας πλάτες. 

Δεν θέλουμε ανεργία, δεν θέλουμε δουλειά, θέλουμε να ζή- 
σουμε χωρίς αφεντικά. 

Ελαστικά ωράρια και μαύρη εργασία, να ποια είναι η τρομο¬ 
κρατία. 

Το επίδομα ανεργίας είναι υπερβολή, μήπως να του κάνετε 
καμιά περικοπή! 


Καλύτερα μιας ώρας χωρίς αφεντικά, παρά 40 χρόνια στην 
μισθωτή σκλαβιά. 

8 ώρες κατανάλωση, 8 ώρες εργασία, έτσι επιβάλλεται η 
κάθε εξουσία. 

Το σώμα θέλουν λάστιχο και το μυαλό καμένο, αυτό εδώ το 
σύστημα σε θέλει σκλαβωμένο. 

Είμαστε η γενιά των επισφαλών, της μαύρης εργασίας των 
ηρεμιστικών. 

Η επισφάλεια είναι μονάχα η αφορμή, ενάντια σ’ ένα σύ¬ 
στημα που κλέβει τη ζωή. 

Λευτεριά σε όσους είναι στη δουλειά 

Και μην ξεχνάτε το μεγάλο διαγωνισμό 
για το χειρότερο αφεντικό της πόλης: 

Στην ιστοσελίδα Ηΐ1;ρ://νννννν.Ιηη2007.§Γ/ μπορείτε 
να δημοσιεύσετε την προσωπική σας ιστορία από μια 
παρατυπία, έναν εκφοβισμό, ένα σκηνικό που έχει 
συμβεί στο χώρο εργασίας σας και που σας οδήγησε 
είτε να τα “σπάσετε” με το αφεντικό είτε να υποχωρή¬ 
σετε για να μην ακολουθήσουν χειρότερα. 

Επίσης μπορείτε να στείλετε ιστορίες σχετικά με 
το τι σημαίνει εντατική δουλειά, πώς τα αφεντικά ζητά¬ 
νε όλο και περισσότερα κτλ. Τέλος πάντων, οι ιστορίες 
αυτές θα δημοσιεύονται και ο καθένας στην πορεία 
του χρόνου θα μπορεί να ψηφίσει τη “χειρότερη”. 

Στα τέλη Μάη θα βραβεύσουμε το χειρότερο αφε¬ 
ντικό και πού ξέρετε, ίσως κάνουμε μια διαδήλωση 
που θα πάει μια βόλτα από την επιχείρησή του για να 
τον χαιρετίσει! 

Πρωτομαγιά 2001 στη Θεσσαλονίκη: 
ήΐΐρ://νννννν. I ιπ2007.§γ/ 

Το νν€Ϊ>5ίΐ€ της ευροπρωτομαγιάς: 

Η ΐΐ ρ://ννν/νν. θ υ γο γπ ζγά ζγ. ο γ§/ 

Αλμανάκ πρεκάριων από το Μιλάνο: 
ήΐ1;ρ://ε^Γΐ;οηη^ηζΐ^.ρΓθε^π^.θΓ§/ίηάθχ-0η§.ΐΊΐ;ηηΙ ^ 

φορμή για τις πρόσφατες εξεγέρσεις στις ελλη¬ 
νικές φυλακές στάθηκε ο ξυλοδαρμός του 
αναρχικού Γιάννη Δημητράκη την Δευτέρα 23 
Απριλίου στην φυλακή του Μαλανδρίνου. Στην αρχή οι 
κρατούμενοι διαμαρτυρήθηκαν για τον γεγονός αυτό, αλ¬ 
λά όταν αντιμετωπίστηκαν βίαια από τους φύλακες ξεση¬ 
κώθηκε όλη η πτέρυγα. 

Σύντομα σαν αλυσιδωτή αντίδραση πολλοί κρατού¬ 
μενοι ξεσηκώθηκαν σε πάνω από έξι φυλακές ανά τη χώ¬ 
ρα. Την επόμενη μέρα καταλήφθηκε η φυλακή στην Πά¬ 
τρα, και κάποιες πτέρυγες στον Κορυδαλλό. Στα Τρίκαλα 
και την Λάρισα οι κρατούμενοι κατέβηκαν σε αποχή 
συσσιτίου, ενώ αντίστοιχες κινήσεις έγιναν στις φυλακές 
Ναυπλίου, Κέρκυρας και Κομοτηνής. 

Μεταξύ των αιτημάτων των κρατουμένων ήταν η κα¬ 
τάργηση των πειθαρχικών ποινών, μετατροπή των ισο¬ 
βίων σε δωδεκαετή κάθειρξη, αποφυλάκιση με την έκτι- 
ση των τριών εβδομάδων της ποινής, άδειες σε όλους, 
μείωση του ορίου προφυλάκισης και μετατροπής της 
25ετούς κάθειρξης σε δεκαετή. 

Στις 25 Απριλίου τα ΜΑΤ επενέβησαν στις φυλακές 




στο Μαλανδρίνο καθώς οι κρατούμενοι είχαν ανάψει 
φωτιές και είχαν εξοπλιστεί με αυτοσχέδιους εξοπλι¬ 
σμούς. Λίγες μέρες πριν και μετά την επέμβαση στο Μα¬ 
λανδρίνο, ΜΑΤ και ΕΚΑΜ “αποκατέστησαν την τάξη” 
υπό το δόγμα της μηδενικής ανοχής με επεμβάσεις και 
σε άλλες φυλακές όπως στον Κορυδαλλό, στα Διαβατά, 
στον Αγ. Στέφανο, στην Κέρκυρα. Στις υπόλοιπες φυλα¬ 
κές η εξέγερση έληξε με πιο ήπιο τρόπο. 

Δράσεις αλληλεγγύης 

Παρόμοιες αντιδράσεις και εξεγέρσεις στις φυλακές 
υπήρξαν φυσικά και στο παρελθόν. Η κατάσταση που επι¬ 
κρατεί στα κελιά, οι άθλιες συνθήκες στοίβαξης των φυ¬ 
λακισμένων και οι ξυλοδαρμοί είναι λίγο πολύ γνωστά σε 
όλους. Παρόλα αυτά λίγοι ήταν αυτοί που κατέβηκαν στο 
δρόμο όχι φυσικά ζητώντας καλύτερες συνθήκες κράτη¬ 
σης αλλά θέτοντας το θέμα των φυλακών γενικότερα. 


β.Α'κ ουτ 


Στις 24 Απριλίου η Πρωτοβουλία για τα δικαιώματα των 
κρατουμένων κάλεσε σε συγκέντρωση έξω από τα κράτη- 
τήρια του Αστυνομικού Τμήματος Ομόνοιας όπου και 
συγκεντρώθηκαν 100 άτομα, ενώ η αστυνομία είχε απο¬ 
κλείσει την είσοδο του τμήματος. 

Το βράδυ της 25ης Απριλίου περίπου 150 σύντροφοι 
έκαναν μηχανοκίνητη πορεία προς τις φυλακές Διαβατών 
στη Θεσσαλονίκη φωνάζοντας συνθήματα αλληλεγγύης 
στην εξέγερση των κρατουμένων και ενάντια στις φυλα¬ 
κές και το σύστημα εγκλεισμού, ενώ μια μέρα πριν είχε 
προηγηθεί μικροφωνική στην Καμάρα. Στις 26 Απριλίου 
έγινε πορεία στο κέντρο της πόλης με τη συμμετοχή πά¬ 
νω από 200 ατόμων. 

Στην Αθήνα έγιναν αντίστοιχες κινητοποιήσεις και 
στις 23 Απριλίου περίπου 100 άτομα έκαναν πορεία έξω 
από το σπίτι του προέδρου της δημοκρατίας. Στην πε¬ 
ριοχή έφτασαν περιπολικά και ΜΑΤ αλλά αποτράπηκαν 
οι συλλήψεις. Παρέμβαση έγινε και στις φυλακές του 
Μαλανδρίνου όπου 200 αναρχικοί/ες μεταφέρθηκαν με 
πούλμαν και έστησαν μικροφωνική. Έπειτα από διαβου- 
λεύσεις κατόρθωσαν να μιλήσουν με δυο κρατούμενους. 

Παρόμοιες κινητοποιήσεις έγιναν και σε άλλες πό¬ 
λεις, όπως στις φυλακές της Πάτρας, Αλικαρνασού και 
Βόλου, ενώ συγκεντρώσεις αλληλεγγύης έγιναν στη Μυτι¬ 
λήνη και τη Λάρισα. Τη δεύτερη εβδομάδα του Μαΐου 
έγινε διήμερο εκδηλώσεων ενάντια στις φυλακές έγινε 
και στην Γεωπονική Σχολή στην Αθήνα, ενώ πρέπει βέ¬ 
βαια να σημειωθεί ότι όλες οι πορείες εκείνης της περιό¬ 
δου για τους φυλακισμένους συντρόφους (αυτή που εί¬ 
χαν καλέσει τα στέκια των Σχολών στις 27 Απριλίου από 
τα Προπύλαια και η πορεία για τον Β. Στεργίου στις φυ¬ 
λακές Κορυδαλλού την αμέσως επόμενη μέρα) μετατρά¬ 
πηκαν σε διαδηλώσεις συνολικότερα για τις φυλακές. ^ 



^ εκτροπή του Αχελώου είναι ένα έργο που καρ- 
κινοβατεί, ξεκινάει και σταματά διαδοχικά εδώ 
I .1 | και δύο περίπου δεκαετίες, από τότε που ο Πα- 
πανδρέου (ο πατέρας) υποσχέθηκε προεκλογικά στους 
αγρότες του θεσσαλικού κάμπου άφθονο και καθαρό νε¬ 
ρό. Η ιδέα βέβαια ήταν προγενέστερη, από μελέτες της 
δεκαετίας του ’60 κυρίως, όταν η έντονα παρεμβατική 
πολιτική της κατασκευής μεγάλων φραγμάτων ήταν κοι¬ 
νός τόπος στον επιχειρηματικό χώρο της ενέργειας. 

Είναι σημαντικό να τονίσουμε ότι ακόμη και υπό το 
πρίσμα μιας καθαρά τεχνικής προσέγγισης, το συγκεκρι¬ 
μένο έργο είναι μια παρωδία. Από τους (ρητούς) στό¬ 
χους του ο πιο σημαντικός, δηλαδή ο εμπλουτισμός με 
νερό της σταδιακά ερημοποιούμενης θεσσαλικής πεδιά¬ 
δας, θα μπορούσε σίγουρα (σύμφωνα με μελέτες) να 
επιτευχθεί με καλύτερη διαχείριση των δικών της νερών. 
Κάτι τέτοιο όμως δεν προτιμήθηκε, παρόλο το μικρότε¬ 
ρο κόστος, το παρόμοιο όφελος και το πλεονέκτημα ότι 
δεν θα μετέφερε νερό από μία υδρολογική λεκάνη 
(Ηπείρου και δυτ. Στερεός) σε μια άλλη (Θεσσαλίας). Το 
άλλο επιχείρημα υπέρ της εκτροπής, αυτό της ηλεκτρο¬ 
παραγωγής και της “πράσινης ενέργειας” δηλαδή, χωλαί¬ 
νει καθώς μετά την τέλεση της εκτροπής η μειωμένη πο¬ 
σότητα νερού στο τμήμα του ποταμού μετά τις σήραγ¬ 
γες θα οδηγεί σε ελαττωμένη παραγωγή ενέργειας από 
τα υδροηλεκτρικά εργοστάσια της ΔΕΗ. Όσο για τα επι¬ 
χειρήματα πως το νερό του Αχελώου θα καθαρίσει τον 
Πηνειό (ένα από τα πιο μολυσμένα ποτάμια της Ευρώ¬ 
πης) ή ότι αν το αφήσουμε να χύνεται στη θάλασσα... 
πάει χαμένο(!), είναι απλά αστεία. 

Πρέπει να κατανοήσουμε ότι πίσω από την επιμονή 
ενός τμήματος του κατασκευαστικού κεφαλαίου και κά¬ 
ποιων πολιτικών περσόνων για την ολοκλήρωση του έργου 
διαφαίνεται η προσπάθεια για έλεγχο και ιδιωτικοποίηση 
των υδάτινων πόρων. Πρόκειται για μια παγκόσμια τάση τα 
τελευταία χρόνια η οποία στοχεύει στην πλήρη εμπορευ- 
ματοποίηση του νερού ως φυσικού πόρου και ανθρώπινης 
ανάγκης, στην «ιδιοκτησία» του και ρύθμιση της αγοράς 
του από επιχειρηματικούς φορείς. Έτσι, τα νερά του Αχε¬ 
λώου είναι βέβαιο πως θα διανέμονται στους αγρότες με 
το αζημίωτο, από τη ΔΕΗ (που είναι η κατασκευάστρια) ή 
όποια άλλη εταιρία κερδίσει τη διαχείρισή τους. 

Οι αγρότες έχουν εγκλωβιστεί στο σχήμα της βιομη¬ 
χανικής γεωργίας και της επιδοτούμενης μονοκαλλιέργει¬ 
ας, όπως αυτή του εξαιρετικά υδροβόρου βαμβακιού το 
οποίο ευθύνεται σε μεγάλο βαθμό για τη λειψυδρία και 
την ερημοποίηση του υπεδάφους. Όποιες μορφές συλ¬ 
λογικής κοινοτικής διαχείρισης της γης και επιδίωξης αυ- 
τάρκειας υπήρχαν παραδοσιακά στο παρελθόν της ελλα- 
δικής υπαίθρου αφανίστηκαν στο πέρασμα του χρόνου 
από τις παρεμβάσεις του ελληνικού κράτους και την επι¬ 
κράτηση της καπιταλιστικής διαχείρισης της γεωργικής 
παραγωγής. Έδωσαν τη θέση τους σταδιακά στην προ¬ 
σπάθεια παραγωγής εμπορικά ανταγωνιστικού προϊόντος 
και τη συγκέντρωση μεγάλων κομματιών γης σε χέρια λί¬ 
γων (καθώς είναι τα μόνα οικονομικά βιώσιμα). Οι μικροί 
γεωργοί δεν μπορούν να επιβιώσουν και σιγά-σιγά εξα¬ 
φανίζονται, μετακινούμενοι προς τα αστικά κέντρα, ενώ 
ως εργάτες γης στα μεγάλα κτήματα δουλεύουν (“μαύ¬ 
ρα” κατά κανόνα) οι μετανάστες. Προσπάθειες που γίνα¬ 
νε για συγκρότηση φορέων συλλογικής διαχείρισης των 
συμφερόντων των μικρών αγροτών, όπως οι συνεταιρι- 



0 θάνατος του ποταμού Αχελώου 


*Δε θα ξεπλύνει τα βρώμικα νερά στον Πηνειό 

που δημιούργησαν ατιμώρητα οι βιομηχανίες και τα φυτοφάρμακα 

*Δε θα σβήσει τα χρέη των αγροτών 

* Δε 0ο γλιτώσει το βαμβάκι, το στάρι και τα φρούτα που σαπίζουν 
στις αποθήκες και τις χωματερές 

*Δε θα μειώσει τα τιμολόγια της ΔΕΗ και των εταιριών ύδρευσης 


Θα γεμίσει τις τσέπες 

των κατασκευαστικών εταιριών 

& των μεγάλων εταιριών ενέργειας 
& ύδρευσης 



ΟΧΙ ΣΤΗΝ ΕΚΤΡΟΠΗ ΤΗΣ ΛΟΓΙΚΗΣ 

ΘΕΣΣΑΛΙΚΗ ΚΙΝΗΣΗ ΓΙΑ ΤΗ ΓΗ ΚΑΙ ΤΗΝ ΕΛΕΥΘΕΡΙΑ 


σμοί, απέτυχαν στις περισσότερες περιπτώσεις, όχι μόνο 
λόγω του ανταγωνισμού της αγοράς αλλά κι επειδή απο- 
τέλεσαν πεδίο ανταγωνισμού κομματικών και συνδικαλι¬ 
στικών μικροεξουσιών. 

Χωρίς καμία κριτική αντιμετώπιση του υπάρχοντος 
τρόπου παραγωγής, μεγάλο μέρος των θεσσαλών αγρο¬ 
τών ελπίζει ακόμη στο νερό του Αχελώου.Λογική που υι¬ 
οθετείται από την πλειοψηφία των τοπικών κομματικών 
στελεχών, δεξιών και αριστερών, αλλά και από τον τοπικό 
τύπο, αγνοώντας, φιμώνοντας ή χαρακτηρίζοντας... 
«προδότες» όσους έχουν αντίθετη άποψη. Το ανάποδο 
συμβαίνει βέβαια στην Αιτωλοακαρνανία όπου όλοι οι 
πολιτικοί φορείς είναι ενάντιοι στο “να τους πάρουν το νε¬ 
ρό”. Τα τελευταία χρόνια πάντως έχει αρχίσει να σπάει 
αυτή η μονομέρεια στη Θεσσαλία και η συγκυρία φαίνε¬ 
ται ευνοϊκή για να δημιουργηθεί ένα κίνημα (από τα κά¬ 
τω) ανθρώπων που θα αντιτίθενται στην εκτροπή με 
στόχο την οριστική αποτροπή της. 

Η Θεσσαλική κίνηση για τη γη και την ελευθερία δημιουρ- 
γήθηκε την άνοιξη του 2006 με σκοπό να μεταφέρει τη 
σχετική συζήτηση πέρα από τα χέρια των τεχνοκρατών 
“ειδικών” και των αγροτοσυνδικαλιστών. Χωρίς να παρα¬ 
βλέπει το τεχνικό κομμάτι του ζητήματος, προσπαθεί να 
το κοινωνικοποιήσει και να το τοποθετήσει μέσα σε μια 
πιο συνολική προοπτική, εμφορούμενη από τις αρχές του 
ελευθεριακού κοινοτισμού, της οριζόντιας οργάνωσης και 
της αμεσοδημοκρατίας. Γι’ αυτό ξεκίνησε έναν κύκλο ενη¬ 
μερωτικών εκδηλώσεων και συζητήσεων στις μεγαλύτε¬ 
ρες θεσσαλικές πόλεις, ο οποίος και ολοκληρώθηκε πρό¬ 
σφατα. Σ’ αυτές βοήθησαν και άτομα τα οποία, χωρίς να 
ανήκουν στον ίδιο ακριβώς πολιτικό χώρο μ’ εμάς, ενδια- 
φέρονται ειλικρινά για το ζήτημα και συμβάλλουν ουσια¬ 
στικά. Πράγματι επιδίωξή μας είναι η περαιτέρω κοινωνι¬ 
κοποίηση του ζητήματος στο εξής και η δημιουργία ενός 
πανθεσσαλικού συντονιστικού που θα μπορεί να περιλαμ¬ 
βάνει οποιον/οποιαδήποτε ενδιαφέρεται να συμμετέχει 
(ως άτομο βέβαια κι όχι εκ μέρους κάποιου φορέα ή κόμ¬ 
ματος) χωρίς να είναι απαραίτητη κάποιου είδους ιδεολο¬ 
γική ταύτιση. Παράλληλα χαιρετίζουμε όσες άλλες πρω¬ 
τοβουλίες και συλλογικότητες κινούνται στην ίδια κατεύ¬ 
θυνση ή μας στηρίζουν και ελπίζουμε να συναντηθούμε 
και στους δρόμους -ή ίσως σε κάποια όχθη ποταμού. ^ 


ΣΤΟ ΚΟΙΝΩΝΙΚΟ ΕΡΓΟΣΤΑΣΙΟ 

Προς όσους όεν έμειναν ευχαριστημένοι και πάντα θα γκρινιάζουν 


Ε | νας κύκλος αγώνα έκλεισε. Τουλάχιστον έτσι 
δείχνουν τα πράγματα μέχρι σήμερα. Και εκεί 
| που θα περίμενες κανείς μια αυτοκριτική, μια 
επαναχάραξη στρατηγικής, μια συλλογική διαδικασία δη¬ 
μιουργίας συνειδήσεων, το “φοιτητικό κίνημα” αναδιπλώ¬ 
θηκε, επέστρεψε στις αίθουσες,ψήφισε... 

Τώρα είναι η στιγμή που έγιναν ορατές οι αδυναμίες 
του. Όχι μόνο του κινήματος αλλά και η αδυναμία όσων 
συντρόφων και μη υποστήριζαν με στόμφο και οργισμέ¬ 
να πως το κίνημα το έπνιξαν οι “παρατάξεις” και τα σχή¬ 
ματα, πως το κίνημα κατέληξε να είναι οι πολιτικοί συ¬ 
σχετισμοί μεταξύ δυνάμεων της αριστερός, πως το κίνη¬ 
μα έγινε υπόθεση των “φοιτητοπατέρων” κτλ. Στον αντί¬ 
ποδα των οποίων, δυστυχώς, κανένα σχήμα ή άλλο συλ¬ 
λογικό μόρφωμα δεν επεδίωξε την οργανωμένη συλλογι¬ 
κή αυτόνομη και κινηματική αντιπαράθεση. Η οποία την 
δύσκολη στιγμή να μπορεί να προτείνει κάτι σαν συνέ¬ 
χεια αποφεύγοντας να τους ταξινομήσει όλους στον 
αστερισμό της βλακείας ή του πουλημένου αγώνα. Και 
λέμε οργανωμένη γιατί μόνο έτσι τελικά μπορείς να αντι- 
παρατεθείς στην Οργάνωση, εκτός αν επιχειρείς να σπεί¬ 
ρεις σύγχυση. Αλλά σπέρνει σύγχυση όποιος δεν έχει τι 
να κάνει πέρα απ’ το να φλυαρεί και όχι να αντιμάχεται. 

Χωρίς να απαξιώνουμε τις όποιες αυτόνομες προ¬ 
σπάθειες έγιναν σε επίπεδο λόγου, κριτικής και αυτόνο¬ 
μης οργάνωσης, το βασικό πρόβλημα ήταν η έλλειψη 
ενοποίησης όλων αυτών γύρω από ένα κοινό ορατό νόη¬ 
μα. Έναν άλλου είδους μοχλό πίεσης καταστάσεων. Ελλι¬ 
πής ήταν και η ανάγνωση του φοιτητικού κινήματος, ως 
του “κινήματος των γενικών συνελεύσεων ”. Του κινήματος 
που αναγνώρισε σε μια συλλογική διαδικασία, εν μέρει 
αλωμένη από κομματικές σκοπιμότητες αλλά από την άλ¬ 
λη μια πρόσωπο με πρόσωπο μαζική διαδικασία διαλό¬ 
γου με επικυρωτικό χαρακτήρα, το επίπεδο οργάνωσης 
και συμμετοχής σε ένα αγώνα με μερικά αιτήματα. Οι κα¬ 
ταλήψεις ήταν αποκύημα των γενικών συνελεύσεων, και 
οι γενικές συνελεύσεις, καλώς ή κακώς, υπήρξαν το πε¬ 
δίο δράσης και απεύθυνσης-πάλης όλων ανεξαιρέτως 
των εκφάνσεων της αριστεράς. Η οποία, εδώ και χρόνια, 
ανέγνωσε με θετικό πρόσημο την πιθανή μαζική συμμε¬ 
τοχή φοιτητών σε συνελεύσεις και για αυτό πόνταρε σε 
αυτές. 

Όμως, οι συνελεύσεις σαν εργαλείο πάλης είναι χρή¬ 
σιμες μόνο για αρχή. Όσο τα παθητικά κομμάτια παρα¬ 
μένουν παθητικά και δεν γίνονται αντιδραστικά και όσο 
τα ευαισθητοποιημένα κομμάτια παραμένουν ευαισθητο¬ 
ποιημένα κάτω από το κοινό ίθθΙίη§. Οι καταλήψεις του 
Μαΐου-Ιουνίου ήταν ένα είδος μόδας. Ήταν ίπ να ψηφί¬ 
ζεις υπέρ της κατάληψης. Αλλά δεν ήταν μόνο αυτό. 

Το άγχος που εξαπλώθηκε με αφορμή την συζήτηση 
για την παιδεία και τα δεινά της ήταν ένα πραγματικό άγ¬ 
χος που πατούσε σε ορατές αναγνώσεις της πραγματι¬ 
κότητας. Το καλό ίθθΝη§ του παγώματος της εκπαιδευτι¬ 
κής διαδικασίας πάτησε πάνω στο κακό ίθθΜη§ του να 
σκέφτεσαι του τι θα κάνεις αφού πάρεις το πολυπόθητο 
πτυχίο, πάτησε πάνω στο ΐπρ της εντατικοποίησης, 
πάτησε πάνω στις μνήμες ενός γαμημένου λυκείου, πάτη¬ 
σε πάνω στην άρνηση του μέλλοντος όπως μοιάζει να 
σκιαγραφείται στο μυαλό ενός ανέμελου φοιτητή. Και 
αυτή είναι η μόνη υλική βάση. Για αυτό και όσο δεν 
έβγαινε τίποτα σίγουρο από τον αγώνα οι περισσότεροι 
προτίμησαν να επιστρέψουν στην κανονικότητα -υπό τις 
ιαχές των “καλών φοιτητών”- και την αβέβαιη ασφάλεια 
που αυτή υπόσχεται. 

Οι καταλήψεις έδωσαν χρόνο σε κόσμο να σκεφτεί, 
να οργανωθεί, να παλέψει. Όμως σε πάρα πολύ λίγο κό¬ 
σμο. Γιατί δυστυχώς οι εμπνευστές τους στοχέυσαν, 
πρώτα και κύρια στην ικανοποίηση των μερικών αιτημά¬ 


των, διακόπτοντας έτσι (στο όνομα της ενότητας της 
αριστερός) τις γόνιμες συζητήσεις που θα μπορούσαν να 
εκτρέψουν δημιουργικά των αγώνα, χωρίς βέβαια να 
υπάρχουν και οι εξαιρέσεις. Στόχος έγινε ο δρόμος, και 
ορθώς συνέβη αυτό σε ένα βαθμό, όμως ο δρόμος εις 
βάρος της συλλογικοποίησης σε καθημερινή και οικεία 
βάση, στον χώρο που ενοποιήθηκαν οι αρνήσεις, στις κα¬ 
τειλημμένες σχολές. Ο κόσμος που “κρατούσε τις κατα¬ 
λήψεις” διεκπεραίωνε αντι-προσωπευτικά αποφάσεις συ¬ 
νελεύσεων και δεν έκανε τίποτα για να αρνηθεί τον εαυτό 
του ως αντι-πρόσωπο. Ο όρος “φοιτητοπατέρας” γεννή¬ 
θηκε σαν αντίδραση στην οικειοποίηση των συντονιστι¬ 
κών των καταλήψεων από πολιτικά οργανωμένες δυνά¬ 
μεις που αφιέρωναν όλο το χρόνο τους σε διαφωνίες με¬ 
ταξύ τους παρά στο σπάσιμο των διαχωρισμών μεταξύ 
αυτών και του κινήματος. Παρ’ όλ’ αυτά οι “διαφωνού- 
ντες” δεν μπόρεσαν να αντιπροτείνουν μια μορφή συλ¬ 
λογικής οργάνωσης που να ξεκινάει μέσα από τις γενικές 
συνελεύσεις και να αναχαιτίζει την μπόχα των γραφειο¬ 
κρατών. Αφήνοντας να εννοηθεί πως η δίκιά τους αδυνα¬ 
μία παρέμβασης στις γενικές συνελεύσεις είναι πρόβλη¬ 
μα των οργανωμένων πόλων. Κάτι το οποίο δεν στέκει 
από μόνο του. 

Αφήνοντας λοιπόν τις καταλήψεις στους οργανωμέ¬ 
νους πόλους, χάθηκε μια καλή μαγιά που Θα μπορούσε 
όχι απλά να εμποτίσει το κίνημα με ουσιαστικά ζητήματα 
αλλά και να αντιπροτείνει μορφές αγώνα με πιο ριζοσπα¬ 
στικά χαρακτηριστικά . Οι καταλήψεις από την άλλη έγι¬ 
ναν ο αντικατοπτρισμός των διαδικασιών τους. Ένα 0, με 
ελάχιστες και πάλι εξαιρέσεις (0+). Θα μπορούσαμε να 
θεωρήσουμε την περίοδο των καταλήψεων ως μια μορ¬ 
φή “αριστερής διοίκησης”. Μιας “δημοκρατίας της ενω¬ 
μένης αριστερός”. Είναι κρίμα που μια τέτοια συνθήκη 
δεν στάθηκε αφορμή για να γεννηθούν ελπίδες στον κό¬ 
σμο, να διαμορφωθούν ορατά οράματα για μια διαφορε¬ 
τική κοινωνική θέσμιση,να αποσπαστούν κομμάτια της 
καπιταλιστικά αναπαραγόμενης γνώσης και να απαλλο- 
τριωθούν από τους φοιτητές προς μια απελευθερωτική 
κατεύθυνση. Το πανεπιστήμιο έκλεισε χωρίς να του δοθεί 
η ευκαιρία για μια διαφορετική χρήση, πέρα από τις ατε¬ 
λείωτες συζητήσεις γύρω από τα αριστερά και αριστερί- 
στικα διλήμματα. Και αυτό, όπως προαναφέραμε, δεν εί¬ 
ναι μόνο πρόβλημα της αριστερός, είναι πρόβλημα και 
όσων άσκησαν κριτική στη αριστερά για την “διαχείριση 
του κινήματος ”. Οι ρωγμές στους χρόνους υπήρξαν, λίγοι 
όμως χώθηκαν σε αυτές για να τους ανατρέψουν. 

Από την άλλη ο δρόμος υπήρξε το συνεχές διακύ- 
βευμα. Η διαδήλωση της εβδομάδας έγινε θεσμός. Αυτό 
δεν είναι κακό. Το πρόβλημα ξεκινάει όταν κάποιοι 
έχουν βαρεθεί να κάνουν μόνο περίπατο. Και αυτό δεν 
είναι απόφαση συνέλευσης. Μέσα στις διαδηλώσεις -και 
όχι στις συνελεύσεις- υπήρξαν προτάσεις για διαφορετι¬ 
κές μορφές δράσης. Που στοχοποιούσαν κάτι πέρα από 
το υπουργείο. Έβαζαν το ζήτημα του σαμποτάζ στην πό¬ 
λη -αφού σταματάμε την κυκλοφορία γιατί δεν σταματά¬ 
με και τις κάμερες, τις τράπεζες, την γκλάμουρ αισθητική, 
τα ΜΜΕ,τον αστυνομικό έλεγχο. Προτάσεις υπήρξαν αρ¬ 
κετές, άλλες πιο οικειοποιήσημες άλλες λιγότερο. Άλλες 
μετρώντας κάποιες αντικειμενικές συνθήκες ψάχνοντας 
συνδέσεις με το αγωνιζόμενο υποκείμενο, άλλες πατώ¬ 
ντας στην δυνατότητα καλής κρυψώνας στο σώμα μιας 
μαζικής διαδήλωσης -λιγότερο κατανοητές και συνήθως 
κατακριτέες. 

Εκεί άνοιξε η συζήτηση, αν τέτοιες ενέργειες κάνουν 
καλό ή κακό στο κίνημα. Πολλοί μίλησαν για τον θεαμα¬ 
τικό τους χαρακτήρα που υπερκαθορίζει τα αίτια και τις 
επιλογές του μαζικού ξεσηκωμού του ίδιου του κινήμα¬ 
τος, μπαίνοντας έτσι ως ένα άλλου είδους καπέλο. Μίλη¬ 


σαν για αυτές όμως μέσα από ένα πρίσμα φόβου και 
αποστροφής, επικυρώνοντας δηλαδή την αδυνατότητα 
των υποκειμένων σε δράσεις συλλογικού σαμποτάζ και 
εκτροπής και ισχυροποιώντας την θέση πως μόνο οι κα¬ 
θοδηγούμενοι αγώνες -αυτοί δηλαδή που απορρίπτουν 
εξαρχής μορφές πάλης- είναι οι σωστότεροι. Ή αλλιώς 
μόνο στην ζεστή αγκαλιά των κομματόσκυλων μπορεί να 
υπάρξει σίγουρη νίκη. 

Όμως οι γνώμες αυτές δεν είναι του κινήματος. Είναι 
οι γνώμες αυτών που φοβούνται μια άλλη εξέλιξη από 
την προβλεπόμενη, δηλαδή την ελεγχόμενη. Και όχι για 
το καλό της σωματικής ακεραιότητας των συμφοιτητών 
τους, αλλά για το καλό του κόμματος ή της παράταξής 
τους. Πως εξηγείται η δικαιολόγηση του “μπάχαλου ” 
(όρος που χρησιμοποιεί απαξιωτικά χρόνια τώρα η αρι¬ 
στερά, για τις κοινωνικές συγκρούσεις που δεν λαμβάνει 
η ίδια μέρος ή δεν μπορεί να κατανοήσει) της 8η Μάρτη 
από την άκρα αριστερά ως άμυνα στην καταστολή; Ήταν 
ο μόνος τρόπος, στο όνομα της απάντησης στην κρατική 
θηριωδία, να μαζευτεί κόσμος στις συνελεύσεις και να 
αντιστραφεί η κατιούσα. Έτσι και έγινε* τώρα τα “μπάχα¬ 
λα” ήταν χρήσιμα. Χαμένο βγήκε το ΚΚΕ που κακήν κα¬ 
κώς επεδίωξε την καταδίκη των εξεγερμένων φοιτητών 
ως προβοκατόρων της ασφάλειας, μόνο και μόνο για να 
κερδίσει την αίσια γνώμη των φοιτητών που κουράστη¬ 
καν με όλον αυτόν τον αναβρασμό και που επιθυμούσαν 
να περάσουν σύντομα και κάνα μάθημα. Αποτέλεσμα 
πολλά κοινά πλαίσια έσπασαν εξαιτίας των “κουκουλο- 
φόρων” που το ΚΚΕ χρησιμοποίησε το ίδιο ως προβο¬ 
κάτορες για να προβοκάρει τις γενικές συνελεύσεις. 

Ό,τι σπάει τα όρια της νομιμότητας, ακόμα και συμ¬ 
βολικά, αποτελεί ριζοσπαστική πολιτική. Όταν όμως οι 
“σπάστες” απουσιάζουν από τις διαδικασίες του κινήμα¬ 
τος, όποιες κι αν είναι αυτές, το πρόταγμά τους χάνεται, 
συκοφαντείται, αλλοιώνεται, γίνεται αντικείμενο χρησιμο¬ 
θηρίας από εκάστοτε πολιτικούς -από δεξιούς μέχρι 
αναρχικούς. Χάνεται μέσα στην σύγχυση του θεάματος 
και δεν μπορεί να υπερασπιστεί τον εαυτό του παρά μό¬ 
νο με κραυγές και ανούσιες καταδίκες. Σαν να ήταν όλα 
αυτονόητα και οι φοιτητές απλά βλάκες. Το ότι ένα υπο¬ 
κείμενο είναι εμπειρικά και κοινωνικά αποκομμένο από 
άλλα δεν σημαίνει πως το ίδιο παύει να μπορεί να κινηθεί 
-να υπάρξει ως κίνημα- όσο όμως αναπαράγει τους δια¬ 
χωρισμούς του θεάματος τότε σίγουρα θα ηττηθεί. Αυτό 
ισχύει και για τους αγωνιζόμενους φοιτητές για τα κοινω¬ 
νικά κεκτημένα τους όσο και για τους εξεγερμένους φοι¬ 
τητές και μη που προσβλέπουν πάντα σε κάτι πέρα από 
αυτά. Το κίνημα είναι και οι αντιθέσεις του, αλλιώς δεν 
υπάρχει. 

Δεν μπορεί να υπάρξει ριζοσπαστική πολιτική έξω 
από κοινωνικές διεργασίες.Δεν υπάρχουν νησίδες αυτο¬ 
νομίας, ούτε φωτεινοί εγωιστές να μας δείξουν τον δρό¬ 
μο στο αρχιπέλαγος τον καταναγκασμών, πόσο μάλλον 
έκπτωτοι άγγελοι ενός σταλινικού παραδείσου. Ο κοινω¬ 
νικός ανταγωνισμός χτίζεται παράλληλό ως μέσα -μέσα 
στην αλλοτρίωση της εμπορευματικής,της φυλετικής, της 
πατριαρχικής ή άλλης καταπιεστικής σχέσης- αλλά και 
ως έξω -ως αντιπαράδειγμα, ως διαφορετική μορφή κοι¬ 
νωνικής οργάνωσης, έξω από τις κυρίαρχες θεσμίσεις, 
έξω και ενάντια στα κυρίαρχα πρότυπα. Οι αυτόνομες 
κοινότητες που δρουν ώστε να αποδομήσουν το Υπάρ- 
χον υπάρχουν και ως κοινότητες αλληλεγγύης και αυτο¬ 
συντήρησης απέναντι στον κηρυγμένο από την εξουσία 
πόλεμο. Απέναντι στην συνεχή κοινωνική απαξίωση της 
ζωής, της γνώσης, των ανθρώπινων σχέσεων. Ανταγωνίζο¬ 
νται την μετατροπή τους σε εμπορεύματα, σε σώματα με 
ανταλλακτική αξία, σε ανα-παραγωγούς των σχέσεων εκ¬ 
μετάλλευσης, βίας, εξάρτησης. 

Ο αγώνας ενάντια στην εμπορευματοποίηση της μόρ¬ 
φωσης πρέπει να ξεπεράσει ένα βαθύτερο δίλημμα. Πα¬ 
λεύουμε για την υποβάθμιση της ζωής μας με καλύτε¬ 
ρους όρους (πτυχία με αξία, μόρφωση “όπως έχει” για 
όλους, ανταγωνισμός αλλά με κοινωνικό αντίκρισμα) ή 
για την επανοικειοποίηση της γνώσης και την χρησιμο¬ 
ποίησή της για κοινωνικούς σκοπούς, ενάντια στην εξάρ¬ 
τηση από το κράτος και το κεφάλαιο; Το δεύτερο είναι 
ένα από τα προτάγματα της αυτονομίας. Το πρώτο είναι 
μια στρεβλή αντίληψη της πραγματικότητα από την αρι¬ 
στερά, που ενώ μιλάει και αυτή για τα νέα επισφαλή υπο¬ 
κείμενα που αναδύονται, φοβάται να μιλήσει για το άγχος 
και την αβεβαιότητα των νέων γενεών. Αποφεύγει να ανα¬ 
πτύξει έναν υπαρξιακό λόγο θεωρώντας πως μόνο οι υλι¬ 
κές διεκδικήσεις μπορούν να συσπειρώσουν τον κόσμο. 
Και θεωρεί υλικό το εργασιακό αντίκρισμα σε μια αγορά 
εργασίας που δεν μπορεί, ούτως ή άλλως, να το παρέχει. 
Ψάχνει συνδέσεις σε εργατικά κινήματα που δεν υπάρ¬ 
χουν ή που βιώνουν τελείως διαφορετικές συνθήκες ζω¬ 
ής και κλείνει τα μάτια μπροστά στην πραγματικότητα 
της ενυπάρχουσας εργασίας των φοιτητών τόσο σε επι¬ 
σφαλείς εργασιακές συνθήκες όσο και στην υποχρημα- 
τοδοτούμενη ή καλύτερα δωρεάν ανα-παραγωγή γνώσε¬ 
ων, κοινωνικών εμπειριών -ή αλλιώς κοινωνικού κεφαλαί¬ 
ου- προς το συμφέρον συνολικά του κεφαλαίου. Εκτός 
αν το πανεπιστήμιο υπήρξε ποτέ κάτι έξω από την καπι¬ 
ταλιστική αναπαραγωγή. Ακόμα και όταν αυτό έκλεισε 
προσωρινά, σε περιόδους κρίσεων, ξανάνοιξε με καλύτε¬ 
ρους όρους, αφού η κριτική των φοιτητών στο σύστημα 
δεν μπόρεσε να γίνει η βόμβα στα θεμέλιά του και λίγο 
έως πολύ απέκρυψε την δυνατότητα του να παράγει δια¬ 
χωρισμούς και κοινωνική ιεραρχία μέσω της διαδικασίας 
της κρατικής εκπαίδευσης. 

Ας μην είμαστε απαισιόδοξοι. Η πρόσφατη εμπειρία 
των φοιτητικών κινητοποιήσεων, με όλες της τις αντιφά¬ 
σεις έχει αφήσει πίσω της έναν λογαριασμό που δεν έχει 
πληρωθεί ακόμα. Είναι πολλοί και πολλές αυτοί/ες που 
νιώθουν πως τίποτα δεν τελείωσε, πως το ξύλο και τα 
δακρυγόνα που φάγαμε δεν πήγανε και τόσο χαμένα, 
πως η εμπειρία που αποκομίσαμε, μέσα στον αγώνα και 
μέσα στις αντιθέσεις του, μπορεί να γίνει αντικείμενο με¬ 
λέτης, κριτικής, αναστοχασμού. Γόνιμη εξέλιξη. Στην κα¬ 
τεύθυνση αυτή ελπίζω να συμβάλλει και αυτό το κείμενο. 

Υ.Γ.|:Ίσως αν αντί να περιμένουμε να κατεβούν οι γονείς 
μας στις διαδηλώσεις κάναμε κάτι ώστε να κατεβούν οι 
συνομήλικοι και οι συνομήλικες μας που “δεν πέρασαν” 
στην ανώτατη εκπαίδευση και που η συζήτηση για το 
“δημόσιο αγαθό” ούτε που τους αγγίζει, ίσως αν βρίσκα¬ 
με ποια είναι αυτή η χρυσή τομή που μας συνδέει με “τα 
παιδιά στο συνεργείο, στο μπαράκι, στο μηχανάκι, στην αποθή¬ 
κη, στο μαγαζί, στο γυράδικο, στα φυλλάδια, στην ταβέρνα, 
κτλ” ίσως κάτι εκρηκτικό να ξεπηδούσε... 

Υ.Γ. 2 : Οι κοινές σχέσεις και τα καθημερινά κοινά βιώματα 
είχαν σαν αποτέλεσμα να δομηθούν μορφές κοινότητας 
μεταξύ πολύ διαφορετικών ανθρώπων. Στήθηκαν μεταξύ 
παρεών στις κατειλημμένες σχολές, μεταξύ πολιτικών 
χώρων, μεταξύ ατόμων που γνωρίστηκαν με αφορμή τον 
αγώνα. Αυτό φάνηκε στο πόσο άμεση ήταν η απάντηση 
στις συλλήψεις και τον ξυλοδαρμό των διαδηλωτών της 
8ης Μάρτη. Μια δυναμική πορεία που καλέστηκε στόμα 
με στόμα. Άραγε πόσο συχνά αυτό το ετερόκλητο πολι¬ 
τικά πλήθος διαδηλώνει οργισμένα; Γιατί εκείνη την νύχτα 
νιώθαμε πραγματικά οργισμένοι. Και για να μην ξεχνιό- 



θΐτοροΠδ 


Αποφασίσαμε να μεταφράσουμε το παρόν κείμενο γιατί παρ' όλη τη γενική και “θεωρητική” 
του κατεύθυνση καταδύεται σε ζητήματα κομβικά για όσους αποσκοπούν να αναγνώσουν τη 
σύγχρονη οργάνωση της εξουσίας. Η μητρόπολεις που ζούμε δεν αποτελούν απλά την 
γιγάντωση των παλιών πόλεων, την συνένωση μικρότερων πόλεων. Οι μητροπόλεις αποτελούν 
την αναδιοργάνωση του χώρου της μεσαιωνικής πόλης σε αντιστοιχία με την βιοπολιτική 
διάσταση του κράτους. Σε αυτό το διάχυτο πλέγμα αιχμαλωσίας που διατρέχει την μητρόπολη, 
η παραγωγή υποκειμενικότητας, οι μητροπολιτικές τεχνολογίες καθυπόταξής της, αποτελούν 
νευραλγικές διαδικασίες της καπιταλιστικής αναπαραγωγής. Αυτά τα ζητήματα προσπαθεί εν 
συντομία να φωτίσει αυτό το κείμενο του Αξαπτιδοη. Το κείμενο προέρχεται από τον δικτυακό 
τόπο ΟοηβΓαΤιοη ΟηΙίηβ (Λΐφ.7/ν^ννν.§6η6Γαϋ'οη-οη//η6.θΓ^/ρ//ρα§απιδ6η4./Ίΐηι > ). 


του αοΓ£ΐο Α^αιτιόβη 


Π \ ριν από αρκετά χρόνια είχα μια συζήτη¬ 
ση με τον (3υχ (ϋθδοΓά) τον οποίο θε- 
| ωρούσα πολιτικό φιλόσοφο. Σε κάποιο 
σημείο αυτής της συζήτησης ο Θυχ με διέκοψε 
και μου είπε: “Κοίτα, δεν είμαι φιλόσοφος είμαι στρα¬ 
τηγός Αυτή η δήλωση με γοήτευσε επειδή συνή¬ 
θιζα να τον βλέπω ως φιλόσοφο, όπως φιλόσοφο 
έβλεπα και τον εαυτό μου. Αλλά νομίζω πως αυτό 
που εννοούσε είναι ότι κάθε σκέψη, όσο διαφα¬ 
νής, γενική ή αφηρημένη και αν προσπαθεί να εί¬ 
ναι, πάντοτε σημαδεύεται από ιστορικά συμβά¬ 
ντα και έτσι “αιχμαλωτίζεται” και με ένα τρόπο 
εμπλέκεται σε μια στρατηγική, σε μια επιτακτικό- 
τητα της χρονικής συγκυρίας. Τα λέω αυτά επειδή 
οι συλλογισμοί μου θα είναι οπωσδήποτε γενικοί 
και δεν θα υπεισέλθω στο συγκεκριμένο θέμα 
των μητροπολιτικών συγκρούσεων. Ελπίζω ωστό¬ 
σο ότι οι συλλογισμοί αυτοί θα σκιαγραφήσουν 
τα ίχνη μιας στρατηγικής. 

Θα ήθελα να ξεκινήσω από μια κοινότοπη 
σκέψη πάνω στην ετυμολογία της λέξης μητρόπο¬ 
λη. Όπως γνωρίζετε, στα ελληνικά η μητρόπολη 
σήμαινε την Μητρική πόλη και αναφέρεται στη 
σχέση μεταξύ πόλεων και αποικιών. Οι πολίτες 
μιας πόλης που έφευγαν για να ιδρύσουν μια 
αποικία, όλως παραδόξως αποκαλούνταν θπ 
αροίΐάα: αυτοί που απομακρύνονταν/έφευγαν από 
την πατρίδα και την πόλη, που αργότερα απο¬ 
κτούσε, σε σχέση με την αποικία, το χαρακτήρα 
της μητέρας πατρίδας, της Μητρόπολης. Όπως 
γνωρίζετε, η λέξη εξακολουθεί ακόμα και σήμερα 
να έχει το ίδιο περιεχόμενο και χρησιμοποιείται 
για τη σχέση της μητροπολιτικής επικράτειας της 
πατρίδας με τις αποικίες. Η πρώτη ενδιαφέρουσα 
παρατήρηση που προτείνεται από την ετυμολογία 
είναι ότι η λέξη μητρόπολη έχει μια έντονη αμφι¬ 
σημία και μια απορρύθμιση, μια χωρική και πολιτι¬ 
κή ανομοιογένεια, όπως αυτή που καθορίζει τη 
σχέση ανάμεσα στο κράτος, ή την πόλη, και τις 
αποικίες. 

Και αυτό εγείρει μια σειρά αμφιβολιών αναφο¬ 
ρικά με την τρέχουσα ιδέα περί μητρόπολης ως 
ένα αστικό συνεχές και σχετικά ομοιογενές οικο¬ 
δόμημα. Αυτός είναι ο πρώτος συλλογισμός: η 
ισονομία που καθορίζει την ελληνική πόλη ως ένα 


μοντέλο μιας πολιτικής πόλης εξαιρείται από τη 
σχέση ανάμεσα στη μητρόπολη και την αποικία 
και ως εκ τούτου ο όρος μητρόπολη, όταν χρησι¬ 
μοποιείται για να περιγράψει το αστικό οικοδό¬ 
μημα, κουβαλάει αυτή τη δομική ανομοιογένεια 
εντός του. Έτσι προτείνω να κρατήσουμε τον όρο 
μητρόπολη για κάτι ουσιαστικά άλλο από την πόλη, 
με την παραδοσιακή έννοια της πόλεως, κάτι πο¬ 
λιτικά και χωρικά αρθρωμένο με βάση την ισονο¬ 
μία. Προτείνω να χρησιμοποιούμε αυτό τον όρο, 
τη μητρόπολη, για να προσδιορίσουμε τον νέο 
αστικό οικοδόμημα που αναδύεται παράλληλα με 
τη διαδικασία μετασχηματισμού που ο ΜίεήθΙ 
Ρουε^υΙΐ όρισε ως τη μετατόπιση από την εντοπι¬ 
σμένη στο έδαφος εξουσία του προηγούμενου 
καθεστώτος, της κυριαρχίας, στη νεωτερική βιοε¬ 
ξουσία, η οποία ως πρωτεύον χαρακτηριστικό 
έχει την διακυβέρνηση του πληθυσμού. 

Αυτό σημαίνει ότι για να καταλάβει κάποιος τι 
είναι η μητρόπολη χρειάζεται να καταλάβει τη 
διαδικασία δια της οποίας η εξουσία προοδευτι¬ 
κά παίρνει το χαρακτήρα της διακυβέρνησης των 
πραγμάτων και των ζώντων, ή καλύτερα το χαρα¬ 
κτήρα μιας οικονομίας. Οικονομία δεν σημαίνει τί¬ 
ποτε άλλο παρά διακυβέρνηση, τον 18ο αιώνα, τη 
διακυβέρνηση των ανθρώπων και των πραγμάτων. 
Η πόλη στο φεουδαρχικό σύστημα του προηγού¬ 
μενου καθεστώτος βρισκόταν διαρκώς σε μια κα¬ 
τάσταση εξαίρεσης αναφορικά με τις τεράστιες 
επικράτειες της εξουσίας, σχετικά αυτόνομη από 
τις μεγάλες επικράτειες της εξουσίας. Έτσι θα 
έλεγα ότι η μητρόπολη είναι η ρύθμιση ή το σώμα 
των ρυθμίσεων που αντικαθιστά την πόλη όταν η 
εξουσία μετατρέπεται σε διακυβέρνηση της ζωής 
και των πραγμάτων. 

Δεν μπορούμε να εισχωρήσουμε στην πολυ- 
πλοκότητα του μετασχηματισμού της εξουσίας σε 
διακυβέρνηση. Η διακυβέρνηση δεν είναι η κυ¬ 
ριαρχία και η βία, είναι μια περισσότερο περί¬ 
πλοκη μορφή που διέπει την ίδια την φύση των 
υπηκόων υποδηλώνοντας έτσι την ελευθερία 
τους, είναι μια δύναμη που δεν είναι υπερβατική 
αλλά εμμενής, ο ουσιαστικός χαρακτήρας της εί¬ 
ναι ότι είναι πάντα, στη συγκεκριμένη έκφρασή 
της, μια παράπλευρη απώλεια, κάτι που δημιουρ- 
γείται σε μια γενική οικονομία και εφαρμόζεται 
επάνω στο ιδιαίτερο. Όταν οι αμερικανοί στρα- 

συνέχεια στην επόμενη σελίδα ^ 

^ συνέχεια από την προηγούμενη σελίδα 

τηγοί μιλούν για την παράπλευρη απώλεια πρέπει να 
θεωρήσουμε ότι μιλούν κυριολεκτικά: η διακυβέρνη¬ 
ση έχει πάντα αυτό το σχήμα μιας γενικής οικονο¬ 
μίας, με παράπλευρα αποτελέσματα στο επιμέρους, 
στα υποκείμενα. 

Επιστρέφοντας στη μητρόπολη, η προσέγγισή 
μου είναι ότι δεν βρισκόμαστε αντιμέτωποι με μια 
διαδικασία ανάπτυξης και γιγάντωσης της παλιάς πό¬ 
λης, αλλά με την εγκαθίδρυση ενός νέου παραδείγ¬ 
ματος, τα χαρακτηριστικά του οποίου πρέπει να ανα¬ 
λυθούν. Αναμφίβολα, ένα από τα κύρια γνωρίσματά 
του είναι ότι υπάρχει μια μετατόπιση από το μοντέλο 
της πόλης εντοπισμένης σε ένα κέντρο, το οποίο εί¬ 
ναι, ένα δημόσιο σημείο ή μια αγορά, σε μια νέα μη- 
τροπολιτική εδαφικοποίηση που σίγουρα τοποθετεί¬ 
ται σε μια διαδικασία απολιτικοποίησης, τα αποτελέ¬ 
σματα της οποίας είναι μια παράξενη ζώνη όπου είναι 
αδύνατο να αποφασιστεί τι είναι ιδιωτικό και τι είναι 
δημόσιο. 

Ο ΜίεήθΙ Ρουε^υΙΐ προσπάθησε να καθορίσει με¬ 
ρικά από τα ουσιαστικά χαρακτηριστικά αυτού του 
αστικού χώρου σε σχέση με τη μορφή διακυβέρνη¬ 
σης. Σύμφωνα με αυτόν, υπάρχει μια σύγκλιση δύο 
παραδειγμάτων που ήταν έως τώρα ευδιάκριτα: η λέ¬ 
πρα και η πανούκλα. Το παράδειγμα της λέπρας βα¬ 
σίστηκε σαφώς στον αποκλεισμό, απαίτησε να τοπο¬ 
θετούνται οι λεπροί έξω από την πόλη. Σε αυτό το 
μοντέλο, η καθαρή πόλη κρατά το ξένο εκτός των 
ορίων της. Πρόκειται για το μεγάλο εγκλεισμό: κλείσι¬ 
μο και αποκλεισμός. Το πρότυπο της πανούκλας είναι 
τελείως διαφορετικό και αποτελεί αφορμή για ένα 
άλλο παράδειγμα. Όταν η πόλη μολύνεται είναι αδύ¬ 
νατο να μετακινηθούν τα θύματα της πανούκλας 
εκτός της πόλης. Αντίθετα, είναι μια περίπτωση δημι¬ 
ουργίας ενός μοντέλου επιτήρησης, ελέγχου και ορ¬ 
γάνωσης του αστικού χώρου.Διαιρείται σε τμήματα, 
μέσα σε κάθε τμήμα κάθε δρόμος γίνεται αυτόνομος 
και τίθεται υπό την επιτήρηση ενός επιθεωρητή. Κα¬ 
νένας δεν μπορεί να βγει από το σπίτι του, καθημερι¬ 
νά τα σπίτια ελέγχονται, οι κάτοικοι ελέγχονται, ο 
αριθμός τους, πόσοι είναι εκεί, αν είναι νεκροί κ.λπ. 
Είναι ένα πλέγμα αστικού εδάφους που επιτηρείται 
από επιθεωρητές, γιατρούς και στρατιώτες. Έτσι ενώ 
ο λεπρός απορρίφθηκε από μια τεχνολογία αποκλει¬ 
σμού, το θύμα πανούκλας περιορίζεται, οριοθετείται, 
ελέγχεται και θεραπεύεται μέσω ενός σύνθετου 
ιστού τεχνασμάτων που διαιρούν και εξατομικεύουν, 
και λειτουργώντας έτσι συναρθρώνουν την ικανότητα 
ελέγχου και εξουσίας. 

Κατά συνέπεια ενώ η λέπρα είναι ένα παράδειγμα 
της κοινωνίας του αποκλεισμού, η πανούκλα είναι ένα 
παράδειγμα των πειθαρχικών τεχνικών, τεχνολογίες 
που θα μεταφέρουν την κοινωνία μέσω της μετάβα¬ 


σης από το αρχαίο καθεστώς στο πειθαρχικό παρά¬ 
δειγμα. Σύμφωνα με τον Ρουε^υΙΐ, ο πολιτικός χώρος 
της νεωτερικότητας είναι το αποτέλεσμα αυτών των 
δύο παραδειγμάτων: σε κάποιο βαθμό οι λεπροί αρ¬ 
χίζουν να αντιμετωπίζονται όπως ένα θύμα πανού¬ 
κλας, και αντίστροφα. Με άλλα λόγια, γίνεται μια προ¬ 
βολή επάνω στο πλαίσιο του αποκλεισμού και του 
διαχωρισμού από τη λέπρα της οργάνωσης της επι¬ 
τήρησης, του ελέγχου, της εξατομίκευσης και της συ¬ 
νάρθρωσης της πειθαρχικής εξουσίας, έτσι ώστε όλα 
αυτά ενσωματώνονται σε μια περίπτωση εξατομίκευ¬ 
σης, υποκειμενοποίησης και θεραπείας του λεπρού 
αντιμετωπίζοντάς τον όπως ένα θύμα πανούκλας. 
Έτσι υπάρχει μια διπλή αιχμαλωσία: από τη μια το δί¬ 
πολο του ασθενούς/υγιούς, τρελού/κανονικού κ.λπ. 
και από την άλλη μια ολόκληρη περίπλοκη διαδικασία 
διαφοροποιημένων ρυθμίσεων των τεχνολογιών και 
των τεχνικών που υποκειμενοποιούν, εξατομικεύουν 
και ελέγχουν τα υποκείμενα. Αυτό είναι ένα πρώτο 
χρήσιμο πλαίσιο για έναν γενικό καθορισμό του μη- 
τροπολιτικού χώρου σήμερα, και εξηγεί επίσης τα 
πολύ ενδιαφέροντα θέματα για τα οποία μιλούσατε: 
είναι αδύνατο να καθοριστούν μονόπλευρα τα σύνο¬ 
ρα, οι τοίχοι, η ταξινόμηση, επειδή είναι το αποτέλε¬ 
σμα της δράσης αυτού του διαφορετικού παραδείγ¬ 
ματος: όχι άλλος ένας απλός δυαδικός διαχωρισμός 
αλλά η προβολή σε αυτό το διαχωρισμό μιας σύνθε¬ 
της σειράς διαδικασιών και τεχνολογιών συνάρθρω¬ 
σης και εξατομίκευσης. 

Θυμάμαι τη Γένοβα το 2001: Σκέφτηκα ότι ήταν 
ένα πείραμα για να μεταχειριστούμε το ιστορικό κέ¬ 
ντρο της παλαιός πόλης, που χαρακτηρίζεται ακόμα 
από μια αρχαία αρχιτεκτονική δομή, για να δούμε 
πώς σε αυτό το κέντρο κάποιος θα μπορούσε ξαφνι¬ 
κά να δημιουργήσει τοίχους, πύλες που όχι μόνο εί¬ 
χαν ως λειτουργία να αποκλείουν και να χωρίζουν, αλ¬ 
λά υπήρχαν εκεί για να συναρθρώνουν διαφορετι¬ 
κούς χώρους και να εξατομικεύουν το χώρο και τα 
υποκείμενα. Αυτή η ανάλυση που συνοπτικά παραθέ¬ 
τει ο Ρουε^υΙΐ μπορεί να αναπτυχθεί και να 
βαθύνει ακόμη περισσότερο. Αλλά 
τώρα θέλω να τελειώσω με μια 
διαφορετική σημείωση και να 
επικεντρωθώ σε ένα διαφορετι¬ 
κό σημείο. 

Είπα ότι η πόλη είναι ένα σχέ¬ 
διο ή ένα σύνολο σχεδίων. Η 
θεωρία στην οποία 
αναφερθήκατε νωρί¬ 
τερα είναι μια συνο¬ 
πτική ιδέα μέσω 
της οποίας κάποιος 
θα μπορούσε να δι¬ 
αιρέσει την πραγμα¬ 
τικότητα από την μια 


Ο ΟίθΓ§ίο Α^ητιδβη, καθηγητής αισθητικής και επικοινωνίας, διδάσκει Εικονο¬ 
λογία στο Πανεπιστημιακό Ινστιτούτο Αρχιτεκτονικής της Βενετίας (ΙϋΑν) και 
στο διεθνές πανεπιστήμιο Φιλοσοφίας στο Παρίσι. Ήταν μαθητής του Μηγϊιπ 
Η βίάβ§§βΓ και το έργο του είναι ιδιαίτερα επηρεασμένο από τον νν^ΙΐβΓ 
Ββη)3ΠΓΐίη.Έχει δημοσιεύσει μέχρι σήμερα ένα ευρύτατο έργο. Μεταξύ άλλων 
τα: 5ΐαπζε - ία ρατοΐα 6 ίΙ [απΐαεπια πεΙΙα ευΐΐυτα οεαάεπΐαίε το 1977 [Δώματα - Η λέ¬ 
ξη και το φάντασμα στη δυτική κουλτούρα ], Ιηβαηζΐα 6 5 ΐοηα - ΟΙζίτυζιοηε άεΙ Ιεηηρο 6 
οπ£ΐηε άεΙΙα εΐοήα το 1978 [Παιδική ηλικία και ιστορία - Καταστροφή του χρόνου και 
ανάδυση της ιστορίας ], ία οοππυπίΐ α είιε νίεηε το 1990 [Η κοινότητα που έρχεται], 
Ηοπίο εαεετ - II ροΐετε 5 ονταπο ε Ια ηυάα νίΐα το 1995 [ελληνική μετάφραση: Ηοπίο 
εαεετ - Κυρίαρχη εξουσία και γυμνή ζωή, 2005], (2υεΙ είιε Γ65 Ια άΐ ΑυεεΗννΐΐζ - 
ίατΜνίο ε /7 Ιεεϊιιηοηε το 1998 [Ο,τι απομένει από το Άουσβιτς - Το αρχείο και ο μάρ¬ 
τυρας], II ΐεπψο εΙιε τεεΐα -ίΐπ οοιτιηιεηΐο αΙΙα ί( ίεΐΐετα αί τοηηαηΤ’ το 2000 [Ο επί¬ 
λοιπος χρόνος - Ένα σχόλιο στην Προς Ρωμαίους Επιστολή], ία ροΐεπζα άεΙ ρεπειετο - 
5 α££ί ε εοηβτεηζε το 2005 [Η δύναμη της σκέψης - Δοκίμια και διαλέξεις]. 



πλευρά σε ανθρώπους και ζωντανά όντα, και από την 
άλλη πλευρά στα σχέδια που συνεχώς αιχμαλωτίζουν 
και μας κατανικούν. Ωστόσο, το τρίτο θεμελιώδες 
στοιχείο που καθορίζει ένα σχέδιο, για τον Ρουε^υΙΐ, 
είναι η σειρά διαδικασιών υποκειμενοποίησης που 
προκύπτουν από τη σχέση, σώμα με σώμα, μεταξύ 
των ατόμων και των τεχνολογιών.Δεν υπάρχει τεχνι¬ 
κή χωρίς διαδικασία υποκειμενοποίησης. Για να ανα¬ 
φερθεί κάποιος σε αυτές τις τεχνολογίες της πόλης 
πρέπει να αντιλαμβάνεται μια ταυτόχρονη διαδικασία 
υποκειμενοποίησης. Η διαδικασία αυτή σημαίνει δύο 
πράγματα: αυτή που οδηγεί ένα άτομο να δέχεται και 
να συνδέεται με μια ατομικότητα και μια μοναδικότη¬ 
τα, αλλά ταυτόχρονα να υποτάσσεται σε μια εξωτερι¬ 
κή δύναμη.Δεν υπάρχει καμία διαδικασία υποκειμε- 
νοποίησης χωρίς τις δύο αυτές τις πτυχές. 

Αυτό που συχνά λείπει, φυσικά και στο κίνημα, εί¬ 
ναι η συνείδηση αυτής της σχέσης, η συνειδητοποίη- 
ση ότι κάθε φορά που κάποιος υιοθετεί μια ταυτότητα 
εκείνη τη στιγμή κάποιος άλλος υποτάσσεται. Προφανώς 
αυτό περιπλέκεται ακόμη περισσότερο από το γεγο¬ 
νός ότι οι σύγχρονες τεχνολογίες όχι μόνο συνεπά¬ 
γονται τη δημιουργία μιας υποκειμενικότητας αλλά 
εξίσου και μια διαδικασία αποσάρθρωσης της υπο¬ 
κειμενικότητας. Έτσι ήταν κάπως τα πράγματα πά¬ 
ντοτε, σκεφτείτε την εξομολόγηση, η οποία διαμόρ¬ 
φωσε τη δυτική υποκειμενικότητα (η επίσημη εξομο¬ 
λόγηση των αμαρτιών), ή τη δικαστική ομολογία, την 
οποία ζούμε ακόμα και σήμερα. Η ομολογία πάντοτε 
συνεπαγόταν τη δημιουργία ενός υποκειμένου, όπως 
επίσης και την άρνησή του. Για παράδειγμα στις φι¬ 
γούρες του αμαρτωλού και του εξομολογητή, είναι 
σαφές ότι η υπόθεση μιας υποκειμενικότητας συμβα¬ 
δίζει με μια διαδικασία από- υποκειμενοποίησης. 
Έτσι σήμερα το θέμα είναι ότι οι τεχνολογίες όλο και 
περισσότερο από-υποκειμενοποιούν, ενώ είναι δύ¬ 
σκολο να προσδιοριστούν οι διαδικασίες υποκειμε- 
νοποίησης που δημιουργούν. Αλλά η μητρόπολη είναι 
επίσης ένας χώρος όπου μια τεράστια διαδικασία δημιουρ¬ 
γίας υποκειμενικότητας πραγματοποιείται. Σχετικά με 
αυτό δεν γνωρίζουμε αρκετά. Όταν λέω ότι πρέπει 
να ξέρουμε αυτές τις διαδικασίες, αναφέρομαι όχι 
μόνο στην κοινωνιολογική ή οικονομική και κοινωνι¬ 
κή ανάλυση. Αναφέρομαι στο οντολογικό επίπεδο ή 
στο σπινοζικό επίπεδο που θέτουν υπό διερώτηση 
τη δυνατότητα/ή τη δύναμη των υποκειμένων να 
δράσουν. Τι είναι αυτό δηλαδή που στις διαδικα¬ 
σίες με τις οποίες ένα υποκείμενο υιοθετεί μια 
ταυτότητα, οδηγεί σε μια αλλαγή, σε μια αύξη¬ 
ση ή σε μια μείωση της δύναμης κάποιου/ 
κάποιας να δράσει. Στερούμαστε αυτήν τη 
I γνώση και αυτό ίσως κάνει τις μητροπολι- 
^ τικές συγκρούσεις που βιώνουμε σήμερα 
Η σχετικά αδιαφανείς. 
ψ Σκέφτομαι ότι μια αντιπαράθεση με 
τις μητροπολιτικές τεχνολογίες θα είναι 
μόνο δυνατή όταν διεισδύσουμε στις διαδι¬ 
κασίες υποκειμενοποίησης που η μητρόπολη 
παράγει με έναν πιο δομικό τρόπο, βαθύτερο. 
Επειδή σκέφτομαι ότι η έκβαση των συγκρού¬ 
σεων εξαρτάται από αυτό: από τη δύναμη να 
δράσει και να επέμβει στις διαδικασίες 
υποκειμενοποίησης, προκειμένου να 
φτάσει σ’ εκείνο το στάδιο που θα 
αποκαλούσα σημείο ακυβερνησίας. 
Η ακυβερνησία όπου η εξουσία 
ναυαγεί στο ίδιο το σχήμα δια¬ 
κυβέρνησής της. Η ακυβερνη¬ 
σία που αποτελεί πάντοτε την 
αφετηρία και το όριο εκκίνη¬ 
σης της πολιτικής. ^ 

I. Η ιδιαίτερη αναφορά στα δύο μεγάλα 
αστικά κέντρα γίνεται λόγω της έκτασης και 
της έντασης της πίεσης που ασκεί η εξουσία 
για την επανοργάνωση του αστικού χώρου. 
Όμως σε μικρότερο βαθμό το ίδιο γίνεται 
και σε άλλες πόλεις, όπως π.χ. στο Ηράκλειο 
και τον Βόλο. Καθώς η ενασχόληση με τα 
ζητήματα του δημόσιου χώρου είναι 
ιδιαίτερα σημαντική, πρέπει να επισημανθεί 
ότι από το κείμενο λείπουν σημαντικές 
αναφορές, όπως π.χ. σε ζητήματα χωροταξίας 
και σε σχέδια γιγαντιαίας κλίμακας. Συνολικά 
για την χαρτογραφία του κοινωνικού πολέμου 
για το έδαφος θα υπάρχει κείμενο στο 
επόμενο φύλλο του ΒΙαοΙ< Ουΐ. 

2. Η εικόνα μπορεί να προβάλλει ως 
ειδυλλιακή, αυτό όμως οφείλεται μόνο στην 
συναίσθηση της απώλειας, της απίστευτης 
κατάτμησης του τόπου και του χρόνου (και 
άρα της ταυτότητας -ατομικής και 
κοινωνικής) που έχει επιβληθεί ως συνθήκη 
ύπαρξης στον μητροπολιτικό χώρο και που 
δεν υπήρχε στο παρελθόν. Αυτό όμως δεν 
σημαίνει ότι δεν υπήρχε και τότε 
εξουσιαστική επιβολή (στην ζωή και 
συνακόλουθα στο έδαφος). Χωρίς να 
επεκταθούμε στο σημείο αυτό, να 
επισημανθεί ένα και μόνο σημείο: Κάθε 
κοινότητα θεμελιώνεται πάνω σε 
συγκεκριμένες φαντασιακές ταυτότητες. 
Συνακόλουθα, αποτελεί και έναν χώρο 
επιτήρησης και ελέγχου, καταναγκαστικός 
μηχανισμός επιβολής του συλλογικού 
φαντασίακού πάνω σε κάθε παρέκκλιση της 
ατομικότητας. Έτσι πρέπει να δούμε την 
γειτονιά του παρελθόντος ως αυτό που είναι: 
σε μεγάλο βαθμό ως έναν απίστευτα 
κομφορμιστικό, πατριαρχικό και 
εξουσιαστικό μικρόκοσμο. Ιστορικές 
αποκλίσεις απ’ αυτό το μοντέλο υπήρξαν 
πολλές, κάθε φορά όμως συνδέθηκαν με την 
κυριαρχία ενός συνολικότερου και 
ισχυρότερου φαντασιακού, αυτού της 
επανάστασης. Κάτω από αυτό το πρίσμα, οι 
εργατικές γειτονιές της Δυτικής Ευρώπης του 
19ου και του 20ου αιώνα δεν μπορούν να 
συσχετιστούν με τις εικόνες της 
νεοελληνικής πραγματικότητας μέχρι το ’50. 

3. Και μια (νοηματική) παρένθεση: στις 
πολιτικές και κοινωνικές διεργασίες εκείνης 
της περιόδου, μπορούμε να αναζητήσουμε 
την απουσία του κολλεκτιβίστικου 
προτάγματος στο σημερινό κίνημα. Οι 
χιλιάδες αριστεροί που συσσωρεύτηκαν στα 
αστικά κέντρα ήταν αδύνατον να βρουν 
δουλειά, καθώς δεν μπορούσαν να 
εφοδιαστούν με το πιστοποιητικό κοινωνικών 
φρονημάτων (απαίτηση κάθε εργοδότη στον 
ιδιωτικό τομέα και φυσικά απαραίτητο και για 
τον διορισμό στο δημόσιο). Αναγκαστικά, 
(και φυσικά χωρίς κεφάλαια) ξεκίνησαν τις 
δικιές τους δουλειές ως μικροτεχνίτες. Στην 
πορεία του χρόνου κατόρθωσαν σταδιακά με 
πολύ κόπο να ορθοποδήσουν, μεγάλωσαν τις 
δουλειές τους και άρχισαν να 
προσλαμβάνουν μισθωτούς. Έτσι στην 
συνείδηση της αριστερός, η ιδιότητα του 
αφεντικού δεν αποτελούσε διαζευκτική 
συνθήκη με το επαναστατικό πρόταγμα, κάτι 
που αργότερα έγινε και επίσημος πολιτικός 
λόγος των αριστερών οργανώσεων με 
αποδοχή του μικροεπαγγελματία ως δυνάμει 
επαναστατικού υποκειμένου. Η 
παραμόρφωση αυτή του επαναστατικού 
προτάγματος διέτρεξε στην συνέχεια όλες 
τις πολιτικές διαδρομές του κινήματος και 
λειτούργησε ανασταλτικά στην ανάδυση 
αντιθεσμίσεων όπως οι κολλεκτίβες. 

4. Για τους αγώνες των παραπηγματούχων 
του Περάματος στην Αθήνα και των 
Μετεώρων στην Θεσσαλονίκη την δεκαετία 
του 70 έχει αφιερώσει αρκετά άρθρα η 
Αντιπληροφόρηση. 
5.“Έξοδος: Θεσσαλονίκη, Ιούνιος 2003”, 
ξενοδοχείο των ξένων, τεύχος 3, Ιανουάριος ’03, 



...με αφορμή το παράδειγμα των Εξαρχείων 


0 1 δημόσιος χώρος ως ένα τοπίο πανοπτικής επιτήρησης. 
Το κείμενο δεν είναι ένα ακόμη άρθρο για τις -παντα- 
| χού παρούσες- κάμερες- μην προσλάβετε την έννοια 
της επιτήρησης με την στενά κυριολεκτική σημασία της, αλλά δια¬ 
σταλτικά. Ως επιβεβλημένο αυτοματισμό δηλαδή στην καθημερινή 
ζωή και συμπεριφορά, ως μια αόρατη οργάνωση του κοινωνικού 
χώρου και χρόνου πάνω σε καθορισμένες νόρμες, ως κοινωνικο¬ 
ποιημένη καταπίεση που ενδύεται τον μανδύα της κανονικότητας. 

Το άρθρο αναφέρεται έτσι στον δημόσιο χώρο ως πεδίο 
ελέγχου, οργάνωσης της εξουσιαστικής θέσμισης, υλοποίησης 
μιας συγκεκριμένης δομής, εικόνας και αντίληψης του κοινωνι¬ 
κού που αποκλείει κάθε άλλη. Μόλις μπήκαμε στο πεδίο αναφο¬ 
ράς της πολεοδομίας, σε εκείνη την ειδική πολεοδομία που η 
εξουσία παρήγγειλε για τις ανάγκες της θέλοντας να οργανώσει 
τον αστικό χώρο σύμφωνα με τον εαυτό της. Στην πολεοδομία ως 
εξουσία δηλαδή, κάτι που αβίαστα συνεπάγεται την πολεοδομία ως 
καταστολή. Και εδώ βρισκόμαστε όχι μόνο στο έδαφος μιας βιω- 
μένης ιστορίας, αλλά και αντιμέτωποι με το σύνολο των προβλη¬ 
μάτων του δημόσιου χώρου που αυτή την στιγμή βρίσκονται 
στο προσκήνιο: στα θραύσματα τοπίων που άφησε πίσω της η 
Ολυμπιάδα στην Αθήνα, όπως και στα φαραωνικά έργα που ήδη 
άρχισαν να υλοποιούνται στην Θεσσαλονίκη. 1 

Η πόλη ως εξορία: για μια μεταλλαγή 
εδραιωμένη στην βία 

Η ύπαρξη της σύγχρονης μητρόπολης συνεπάγεται ένα 
εξουσιαστικό πλέγμα λειτουργιών που επιβάλλονται και αλλο¬ 
τριώνουν τους κοινωνικούς τόπους, την κατοχή του εδάφους από 
την οικονομία. Η ανάδυση των σύγχρονων μητροπολιτικών κέ¬ 
ντρων στον ελλαδικό χώρο δεν ήταν όμως ούτε αυτόματη, ούτε 
αβίαστη. Μέχρι και την δεκαετία του ’50, η πόλη χαρακτηριζόταν 
από ένα πλέγμα αλληλένδετων λειτουργιών, αρμονικά συναρθρω¬ 
μένων τόσο σε συνολικό επίπεδο, όσο και στο επίπεδο του μι- 
κροχώρου, της γειτονιάς ως κύτταρο και οργανικό κέντρο της 
κοινωνικής ζωής. Κατοικία, εργασία και δημόσιος χώρος συνυ¬ 
πήρχαν στο επίπεδο της γειτονιάς, οργανώνοντας μια ενότητα 
στον τόπο και στον χρόνο, την αίσθηση της κοινότητας. 2 

Η αυστηρή διάκριση των αστικών λειτουργιών σε κατοικία, 
εργασία και διασκέδαση και η συνακόλουθη διαίρεση του εδά¬ 
φους σε αυστηρά καθορισμένες ζώνες δραστηριοτήτων αποτε¬ 
λεί μεταγενέστερη επινόηση. Και πάντα θεμελιώνεται πάνω στην 
εκδήλωση μιας απίστευτης δομικής βίας. Για την Ευρώπη, χρόνος 
αναφοράς είναι ο 19ος αιώνας, η δεύτερη βιομηχανική επανάστα¬ 
ση, ο ξεριζωμός εκατομμυρίων ανθρώπων από την ύπαιθρο και 
η συσσώρευσή τους στα αστικά κέντρα για να αποτελέσουν ένα 
καινούριο ιστορικό υποκείμενο: το προλεταριάτο. Στην γιγάντω¬ 
ση των αστικών κέντρων εκείνης της εποχής θα εδραιωθούν μεί- 
ζονες οικονομικές, πολιτικές και κοινωνικές μεταβολές που αρ¬ 
γότερα θα οδηγήσουν στην ανάδυση του σύγχρονου μητροπο- 
λιτικού φαινομένου. 

Η ίδια διαδικασία στον ελλαδικό χώρο συρρικνώθηκε σε διά¬ 
στημα τριών μόλις δεκαετιών (1950-70), ένα άλμα που διαχωρίζει 
οριστικά τον ιστορικό χρόνο και την κοινωνική πραγματικότητα 
σε δύο ολότελα διαφορετικές οντότητες. Και στην βίαιη εκβιο¬ 
μηχάνιση πρέπει να προστεθεί η βία του μετεμφυλιακού ελληνι¬ 
κού κράτους, η ερήμωση της υπαίθρου όχι μόνο από έναν καθο¬ 
λικό οικονομικό μετασχηματισμό, αλλά και από την δημιουργία 
ενός ολοκληρωτικού αστυνομικού κράτους και παραστρατιωτι- 
κών μηχανισμών που επιδίδονται στο κυνήγι των μαγισσών. Εκα¬ 
τοντάδες χιλιάδες αριστεροί, όσοι γλιτώσουν την εξορία, θα 
αναγκαστούν να αναζητήσουν καταφύγιο στην σχετική ανωνυμία 
των αστικών κέντρων. 3 Τα στρατόπεδα συγκέντρωσης και τα γιγαντι- 
αία αστικά κέντρα δένονται έτσι σε μια ενιαία αφήγηση στον ιστορικό 
χρόνο, μια σύνδεση που δεν είναι μόνο νοηματική αλλά και οργανική. 
Η Αθήνα και η Θεσσαλονίκη του παρόντος μπορούν να γίνουν 
κατανοητές ως η μετεξέλιξη των τόπων εξορίας που ήταν στο 
πολύ πρόσφατο παρελθόν. 

Η πόλη, στην μορφή που είχε μέχρι και την δεκαετία του ’50, 
σωριάζεται οριστικά σε ερείπια. Ο δομημένος χώρος παίρνει τε¬ 
λείως διαφορετικά χαρακτηριστικά και μια καινούρια κοινωνική 
πραγματικότητα αντικαθιστά την παλιά. Η εξουσία έχει βέβαια 
τα δικά της σχέδια, κάθε άλλο παρά άκαμπτα και στατικά. Η βία 
θα συνεχίσει να αποτελεί συστατικό της κάθε αλλαγής. 


Απέναντι στο αδιέξοδο, 
ο καπιταλιστικός επανασχεδιασμός 

Μετά από 3 δεκαετίες ξέφρενης ανάπτυξης, το μοντέλο έχει 
φτάσει πια στα όριά του -με αποκορύφωμα την Αθήνα, ήδη τότε 
μια τερατούπολη σχεδόν 3.000.000 κατοίκων. Όχι πλέον μια πό¬ 
λη, αλλά ένα άθροισμα πόλεων, ουσιαστικά αποκομμένων και 
ασύνδετων μεταξύ τους. Αντί για την πόλη, η πόλη-εργοστάσιο (το 
Θριάσειο Πεδίο), η πόλη-αγορά (με χαρακτηριστικό παράδειγμα 
το εμπορικό τρίγωνο), η πόλη-υπνωτήριο (με αποκορύφωμα το 
Νέο Ψυχικό), η πόλη-χώρος διασκέδασης (ως παράδειγμα η Πλάκα 
της εποχής εκείνης, αν και η διασκέδαση ήταν μέχρι τότε μια 
δευτερεύουσα λειτουργία για τους εμπνευστές του αστικού με¬ 
τασχηματισμού). Ο πολεοδομικός σχεδιασμός επέβαλλε κεντρι¬ 
κά από την δεκαετία του ’50 την κατάτμηση του χώρου σε δια- 
κριτές ζώνες διαφορετικών μεταξύ τους λειτουργιών, αλλά το 
έκανε με έναν μοναδικό τρόπο: πάνω στα ερείπια της παλαιότε- 
ρης πόλης οικοδομήθηκε το χάος- ένα χάος που συμπεριελάμ- 
βανε ακόμη και παραγκουπόλεις. 4 Στα τέλη του 70, το κυκλοφο- 
ριακό σύστημα της Αθήνας έχει ξεπεράσει κάθε σημείο κορε¬ 
σμού, ενώ αντίστοιχα το δημόσιο σύστημα συγκοινωνιών έχει 
καταρρεύσει.Έχουμε φτάσει σε ένα σημείο καμπής: η πόλη, ως οικο¬ 
νομική μεγαμηχανή δεν μπορεί πλέον να λειτουργήσει αποτελεσματικά, 
βραχυκυκλώνει αντί να εξυπηρετεί την παραγωγή και την διακίνηση 
του εμπορεύματος, γίνεται ανάχωμα για την καπιταλιστική επέκταση. 

Η εξουσία, συνειδητοποιώντας το αδιέξοδο, αποφασίζει τον 
ριζικό πολεοδομικό επανασχεδιασμό. Το τυχαίο άθροισμα τσιμέ¬ 
ντου που συσσωρεύτηκε τις προηγούμενες δεκαετίες οφείλει να 
αποκτήσει περιεχόμενο και νόημα, να συνδεθεί σε μια ενιαία 
οντότητα- το χάος πρέπει να μετεξελιχθεί σε οργανωμένο χάος, 
στην σύγχρονη μητρόπολη. Η διάκριση του αστικού χώρου σε 
διαφορετικές λειτουργικές ζώνες δεν εγκαταλείπεται, αντίθετα ενι- 
σχύεται- το πρόβλημα για την εξουσία εντοπίζεται στο σύστημα 
κυκλοφορίας. Η ροή ανθρώπων και εμπορευμάτων ανάμεσα στις 
τεμαχισμένες φέτες ζωής και χρόνου (κατοικία-εργασία-διασκέ- 
δαση) οφείλει να είναι απρόσκοπτη- έτσι τα μολύβια χαράσσουν 
τους καινούριους αυτοκινητόδρομους και τα μελλοντικά δίκτυα 
μετρό πολλά χρόνια πριν αυτά αρχίσουν να υλοποιούνται. Κυρίως 
όμως συλλαμβάνεται ένας νέος οραματικός σχεδιασμός: η κατα¬ 
νάλωση και η διασκέδαση ως μείζονα εμπορευματική λειτουργία, 
ως διαχωρισμένη ζωή με σημαντική οικονομική αξία, μια οικονομία 
μεταβιομηχανική που θα πρέπει να εξυπηρετηθεί από τις επερχό- 
μενες μητροπόλεις. Η κατανάλωση αναδεικνύεται σε σημαντικό 
στοιχείο του πολεοδομικού επανασχεδιασμού, η πόλη γίνεται 
χάρτης, γενικό πολεοδομικό σχέδιο και ρυθμιστικό (έτσι ονομά¬ 
στηκε). Είναι δεδομένο ότι στον καινούριο θαυμαστό κόσμο που 
ανατέλλει, οι όποιες δυσλειτουργίες πρέπει να εξαλειφθούν. 

...για μια ιατορία που συνεχίζεται 

Παρόλα αυτά, στους κατακερματισμένους αστικούς χώρους, 
τεράστια πολιτικά κινήματα, ρεύματα ιδεών, μια νεανικότητα που 
διαρκώς αντιστέκεται και ένα διάχυτο πολιτιστικό αντάρτικο κα¬ 
τορθώνουν όλη αυτή την περίοδο να δημιουργούν ρήγματα που 
επανασυνθέτουν την έννοια του κοινωνικού. Η εξουσία νιώθει 
ότι απειλείται- όντως, έτσι είναι. Στον πόλεμο που ξεκινάει, η έν¬ 
νοια του εδάφους βρίσκεται στο επίκεντρο. Από την μια, το έδα¬ 
φος ως υλοποίηση μιας φαντασιακής συνθήκης που συγκροτεί ισχυ¬ 
ρές αντάρτικες κοινότητες -από την επαναστατική αριστερά του 
70 μέχρι το αντιεξουσιαστικό ρεύμα του ’80 και περνώντας εν¬ 
διάμεσα από ένα καλειδοσκόπιο κόσμων, όπως το πανκ ή τις νε- 
ολαιίστικες και τις εργατικές συγκρούσεις με την αστυνομική κα¬ 
ταστολή στις συνοικίες. Από την άλλη, το έδαφος ως κατοχή, συν¬ 
θήκη υποταγής και εξουσιαστικής θέσμισης. Γιατί τελικά, η πόλη είναι 
η αποτύπωση των κοινωνικών σχέσεων στο έδαφος. 5 

Ο πόλεμος, εκτός από πραγματικά, έχει και ισχυρά συμβολι¬ 
κά στοιχεία και έτσι τα Εξάρχεια βρίσκονται ήδη από την δεκαε¬ 
τία του 70 στο επίκεντρο. Πρόκειται για μια ιστορία με ιδιαίτερη 
αξία, παρόλο που σήμερα ο πόλεμος για το έδαφος έχει μετατο¬ 
πιστεί, εστιάζοντας στα νέα τοπόσημα της κατανάλωσης και στα 
δίκτυα μεταφορών που περιτοιχίζουν την πόλη σε μια αρρωστη- 
μένη κανονικότητα. Η σύγκρουση για το έδαφος εξακολουθεί 
όμως πάντα να υπακούει στον ίδιο κανόνα: η κοινωνία εναντίον 
της εξουσίας. Η ιστορία συνεχίζεται... ^ 

1. Απόσπασμα από το βιβλίο Πολεοδομικά 
Τετράδια, σελ. 27-28 (εκδόσεις Νεφέλη, 
Αθήνα 2001) του Σπύρου Τσαγκαράτου, 

επικεφαλής πολεοδόμου στην ομάδα 
εργασίας του ΥΠΕΧΩΔΕ που σχεδίασε 
την “ανάπλαση” των Εξαρχείων. 

2. Μια αναγκαία προσωπική επισήμανση: 
Αντιλαμβάνομαι το παρακινδυνευμένο 

της άποψης, καταλαβαίνω ότι στην 
καλύτερη περίπτωση πιθανόν να 
εκφράζει μία συγκεκριμένη γενιά, αλλά 
δεν μπορώ να αρνηθώ τα βιώματα της 
περιόδου όπως μεταφέρθηκαν από 
παλιότερους συντρόφους, τον τρόπο 
τουλάχιστον που προσέλαβα αυτές τις 
αφηγήσεις προσωπικά. 

3. Πολεοδομικά Τετράδια, σελ. 27. 

4. Έτσι ονομάστηκε από τους ναζί η Τελική 
Λύση, η εξόντωση εκατομμυρίων εβραίων, 
κομμουνιστών και ομοφυλόφιλων. 

5. Βλ. Πολεοδομικό Διάταγμα 76745 - 3/9/93. 

6. Πολεοδομικά Τετράδια, σελ. 40. 

7. ό.π., σελ. 29-30. 

8. Βλ. ενδεικτικά τον πρόλογο του κεντρικού 

κειμένου. 

9. Αναφέρεται στην επίθεση ομάδας 
αναρχικών ενάντια σε έμπορους πρέζας 
στις 17 Φλεβάρη 1986. Να σημειωθεί ότι 
τα ΜΑΤ επενέβησαν ...για να συλλάβουν 
τους αναρχικούς. 

10. Γράμμα του Τσαγκαράτου στον Σχολιαστή 
(τεύχος 41, Αύγουστος ’86, σελ. 34-35). 

Το τονισμένο κομμάτι του 
αποσπάσματος είναι από το δημοσίευμα 
του περιοδικού. Στην ίδια επιστολή 
υπάρχει όμως και δεύτερο ψέμα: 
αναφέρεται ότι “...προβλέπεται η 
διατήρηση της λειτουργίας των εκδόσεων 
των περιοδικών (που συσπειρώνουν αυτά τα 
πολιτικά κινήματα)... ,> , ενώ η 
συγκεκριμένη λειτουργία σαφώς 
απαγορεύεται στο πολεοδομικό 
διάταγμα που καθόρισε τις χρήσεις γης 
στην περιοχή. 

II. Καθορισμός ειδικών χρήσεων γης στην 
περιοχή Εξαρχείων-Μουσείου-Λόφου 
Στρέφη, του ρυμοτομικού σχεδίου Αθηνών, 
εισήγηση της Γενικής Σιεύθυνσης 
Πολεοδομίας - Διεύθυνσης 
Πολεοδομικού Σχεδιασμού - Τμήμα 
Παραδοσιακών Οικισμών προς το 
Κεντρικό Συμβούλιο ΠΕΧΩΔΕ, 22 
Οκτωβρίου ’92. 

12. Είναι χαρακτηριστικό ότι στα Πολεοδομικά 
Τετράδια φαίνεται σαφώς να θέλει να 
κρατήσει αποστάσεις από την 
αστυνομική καταστολή. Μια μάλλον εκ 
των υστέρων ηθελημένη επίδειξη 
αφέλειας, στην πραγματικότητα οι 
πολεοδομικοί σχεδιασμοί της ομάδας 
του δεν μπορούσαν να λειτουργήσουν 
αυτοματικά, προϋπέθεταν την επιβολή της 
αστυνομικής καταστολής στο έδαφος και 
την παρουσία της για πολλά χρόνια στην 
περιοχή. 

13. Άλφα, φύλλο 130,25 Απριλίου ’98, σελ. 2. 

14. Μόνο η Κτηματική Εταιρεία του Δημοσίου 
έχει στο χαρτοφυλάκιο ακινήτων της 
100.000 κτίρια, τα περισσότερα από τα 
οποία είναι αναξιοποίητα (βλ. σχετικά το 
άρθρο της Δ. Καδδά,“Ακίνητα-φιλέτα 
στο σφυρί” στο ένθετο Οικονομία της 
Κυριακάτικης Ελευθεροτυπίας, 29 Απριλίου 
Ό7 (Μτΐρ://νννννν.θηθτ.§Γ/οηΙΐηθ/οηΙΐηθ_ 
ΐθχΐ/ο= I Ι4,άτ=29.04.2007,ιά=67967740). 

Στον αριθμό αυτό δεν 
συμπεριλαμβάνονται τα ακίνητα που 
κατέχουν οι οργανισμοί του ευρύτερου 
δημοσίου τομέα (π.χ.ΔΕΚΟ) ή τα κτίρια 
των πανεπιστημιακών, πολιτιστικών, κ.λπ. 
ιδρυμάτων -που κι αυτά ρημάζουν. 


Ή ανάπλαση των Εξαρχείων θα ήταν ένα έργο που [...] έχοντας ταυτόχρονα την πολιτική 
βαρύτητα και σημασία, που προσδίδει η υπέρβαση από την κρίση, τα αδιέξοδα, την υποβάθμιση, 
που μαστίζει το κέντρο και την πολιτική αδυναμία να μην μπορεί να αντιμετωπιστεί μια 
χούφτα αναρχικών και ναρκομανών, που δρουν στην Πλατεία. Ένα έργο που θα δικαίωνε στην 
πράξη όποιον το τολμούσε και επιτύγχανε τη μετρατροπή -επαναφορά της γειτονιάς με 
νέα εξωραϊσμένη μορφή- χαρακτήρα και τη σύγχρονη αποδεκτή λειτουργία. 

Θα αποτελούσε ένα πολιτικό μήνυμα με πολλούς αποδέκτες, ένα μοντέλο 
αντιμετώπισης με πολεοδομικά εργαλεία μιας κοινωνικά μη αποδεκτής κατάστασης. 

Το Μάιο του 1985, ο Ευάγγελος Κουλουμπής αποστέλλει στον πρωθυπουργό απόρρητη 
επιστολή, ζητώντας του την έγκριση για παρέμβαση στα Εξάρχεια. 

Μια εβδομάδα αργότερα ο πρωθυπουργός απαντά θετικά -προφορικά- στο αίτημα του 
Υπουργού, ζητώντας να αρχίσουν άμεσα -το αργότερο εντός δύο-τριών μηνών- τα 
απαραίτητα έργα και οι παρεμβάσεις.” 1 


Δ | εν υπάρχει τρόπος να γράψεις για την δεκαετία του ’80 
μέσα στον περιορισμένο χώρο λίγων αράδων- αναγκα- 
| στικά τα πάντα συρρικνώνονται σε μια συνοπτική περι¬ 
γραφή. Είναι ανάγκη να προσπαθήσουμε όμως, προκειμένου να 
γίνει κατανοητό το συνολικό κλίμα της εποχής, οι μετασχηματι¬ 
σμοί που έλαβαν χώρα, αλλά και τα πραγματικά και συμβολικά 
στοιχεία που διακυβεύτηκαν τόσο με την επιχείρηση πολεοδο- 
μικής “ανάπλασης” της περιοχής, όσο και με τις αστυνομικές 
“επιχειρήσεις αρετής”. 

Η δεκαετία του ’80 είναι μια κομβική περίοδος: μετά από 30 
χρόνια καπιταλιστικής συσσώρευσης, υπάρχει πλέον για πρώτη 
φορά ένα κοινωνικό περίσσευμα που μπορεί να διανεμηθεί, χω¬ 
ρίς να θιγούν σοβαρά τα κεκτημένα της μεγαλοαστικής τάξης. 
Στο πολιτικό επίπεδο οι πολιτικές αναδιανομής εκφράζονται με 
την άνοδο του ΠΑΣΟΚ στην εξουσία, αλλά αυτό δεν αρκεί -και 
τελειώνει γρήγορα, ήδη από το ’83. Οι συσσωρευμένες προσδο¬ 
κίες όμως (όχι μόνο υλικές, αλλά πολύ συνολικότερες) παραμέ¬ 
νουν, μεταλλάσσονται και διεκδικούν ως ένα διάχυτο ρεύμα αμ¬ 
φισβήτησης τον δικό τους χώρο -μια διαδικασία που στον νεο- 
λαιίστικο χώρο αποκτά ιδιαίτερη δυναμική. Είναι η περίοδος που η 
νεολαία βγαίνει στο προσκήνιο. 

Ήδη απαιτούνται κάποιες επεξηγήσεις. Η νεανικότητα ως μια 
διακριτή και πολύ ισχυρή συνιστώσα του κοινωνικού διαποτίζει 
και ολόκληρη την δεκαετία του 70. Όμως δεν υπάρχει ως αυτό¬ 
νομη κοινωνική συνθήκη, αντίθετα βρίσκεται κυρίαρχα ενσωμα¬ 
τωμένη στις πολύ ισχυρές πολιτικές ταυτότητες της αριστερός. 
Μια πρώτη ρήξη δημιουργείται με τις αυτόνομες φοιτητικές κα¬ 
ταλήψεις του 79, ενώ η άνοδος του ΠΑΣΟΚ καταβροχθίζει με¬ 
γάλο μέρος από την φαντασιακή δυναμική της αριστερός και την 
αποδυναμώνει. Η αιχμαλωτισμένη νεανικότητα ελευθερώνεται, 
δημιουργεί τις δικές της ρωγμές με το υπάρχον και ταυτόχρονα 



έναν απίστευτο πλούτο 
πολιτικών και κοινωνι¬ 
κών διαδρομών. 

Ήδη τα πάντα έ¬ 
χουν αλλάξει. Αν η δε¬ 
καετία του 70 ήταν το 
πρόταγμα μιας επανά¬ 
στασης, η δεκαετία του ’80 
ήταν μια ζωντανή και διαρκώς ανα- 
νεούμενη διαδικασία εξέγερσης. Εί- * 

ναι η εποχή που η μαζική κουλτούρα αποικίζεται από ένα σαφώς 
αντιεξουσιαστικό πρόταγμα -όχι όμως με την έννοια μιας σα¬ 
φώς ορισμένης πολιτικής ταυτότητας, αλλά ως διάχυτη άρνηση. 

Και εδώ οφείλουμε να σταθούμε. Τα Εξάρχεια ως το κεντρικό ση¬ 
μείο αναφοράς στον πόλεμο για το έδαφος που κήρυξε η εξουσία, γίνο¬ 
νται το σημείο εκείνο που οι αυτόνομες νεανικές ταυτότητες συντίθονται 
για να δημιουργήσουν τον σύγχρονο αντί εξουσιαστικό/αναρχικό χώρο. 2 

Η πολεοδομία ως εφαρμοσμένη καταστολή 

ΡΙ&$ή Β^εΙ<. Αρχές δεκαετίας ’80. Κάτω από τον φιλόδοξο τίτ¬ 
λο Επιχείρηση Πολεοδομική Ανασυγκρότηση, τα χαρακτηριστικά των 
πόλεων στις οποίες ζούμε σήμερα σχεδιάζονται ήδη από τότε 
στα σχεδιαστήρια των πολεοδόμων και αρχιτεκτόνων του ΥΠΕ¬ 
ΧΩΔΕ (τότε ΥΧΟΠ): δίκτυα αυτοκινητοδρόμων, γραμμές μετρό, 
αεροδρόμια, βιομηχανικά πάρκα, κτίρια-τοπόσημα, συγκέντρωση 
των πανεπιστημιακών δραστηριοτήτων σε ε^ιηρυδ έξω από τα 
όρια των αστικών κέντρων, άξονες κατανάλωσης, διαχωρισμός 
των χρήσεων γης. Στα πλαίσια του κεντρικού πολεοδομικού ανα¬ 
σχεδιασμού, τρεις ιδιαίτερες περιοχές της Αθήνας μπαίνουν στο 
στόχαστρο: Πλάκα, Φωκίωνος Νέγρη, Εξάρχεια. Τί σύμπτωση!: 
κατά τύχη συμβαίνει να είναι εκείνες ακριβώς οι περιοχές που 



Έξι μήνες μετά την έναρξη των “επιχειρήσεων αρε¬ 
τής”, το ΥΠΕΧΩΔΕ αναλαμβάνει να ολοκληρώσει 
την “ανάπλαση” των Εξαρχείων με έναν τρόπο πιο 
οριστικό (και πιο πειστικό) απ’ αυτόν της αστυνομι¬ 
κής καταστολής. Οι σχετικές μακέτες, αλλά και το 
σύνολο του εικονογραφικού υλικού που παραδίδει 
η ομάδα των πολεοδόμων και αρχιτεκτόνων που 
συγκροτήθηκε για τον σκοπό αυτό, εκπλήσσουν με 
την αφέλειά τους: σχέδια πεζοδρόμων και μιας πλα¬ 
τείας άδειας από κόσμο, φωτογραφικό υλικό εστια¬ 
σμένο σε λεπτομέρειες μισοερειπωμένων νεοκλασ- 
σικών. Η εικόνα μιας Αθήνας ήδη από τότε 30 ετών 
παλιάς, σε άμεση αντίθεση βέβαια με το υπόλοιπο ^ 
φωτογραφικό υλικό που συνοδεύει την μελέτη: το 
παρόν ως δρόμοι πνιγμένοι στην κίνηση, τσιμεντένιοι όγκοι 
πολυκατοικιών που επιβάλλονται στο αστικό τοπίο. 

Το μετά σε σύγκριση με το τώρα: η μελέτη οργάνωνε μια αφή¬ 
γηση του μέλλοντος που ήταν αντιγραφή ενός ήδη μακρινού 
παρελθόντος και ταυτόχρονα επέβαλε την θεώρηση της σύγ¬ 
χρονης ζωής ως μιας αστικής δυστοπίας. Οι άνθρωποι, η νεα¬ 
νική ζωή που πλημμύριζε τον συγκεκριμένο αστικό χώρο, 
έπρεπε να εξοριστούν δια παντώς: και για αρχή, εξορίστηκαν 


από τις μακέτες και τις προτάσεις της ομάδας εργασίας. 

Το παραπάνω σκίτσο είναι απλά χαρακτηριστικό: η πλατεία 
Εξαρχείων άδεια από κόσμο, ένα και μοναδικό παραδοσιακό 
τραπεζάκι στο κέντρο της(!), μια εικόνα γαλήνης, σχεδόν 
βουκολική. Το κερασάκι στην τούρτα είναι σίγουρα ο κου- 
στουμαρισμένος κύριος αριστερά, να σέρνει το καροτσάκι 
της λαϊκής! Τα όνειρα της εξουσίας γυμνά, να αποκαλύπτο¬ 
νται στην πραγματική τους διάσταση ως εφιάλτες. ^ 


Η καταστολή ως έργο τέχνης 


ΣΤΟ ΚΟΙΝΩΝΙΚΟ ΕΡΓΟΣΤΑΣΙΟ 

Γ. Χαιζάκος,Ζχολ/ασυ)ς, τεύχος 41, Αύγουστος ’86. 

συγκεντρώνεται η νεολαία της εποχής 
-η ίδια εκείνη νεολαία που οι εφημερί¬ 
δες χαρακτήριζαν ως πανκς, καμικάζι, 
μαλλιάδες. Στις δύο περιπτώσεις, η “ανά¬ 
πλαση” ολοκληρώνεται, έστω όχι και χω¬ 
ρίς αντιστάσεις. Είναι η ώρα για την επίθεση 
στην καρδιά του προβλήματος: 

“Στην πλάκα, τα δατ και τα κέντρα διασκέδασης απομακρύνθη¬ 
καν άμεσα και βίαια, αυξήθηκε η υπεραξία της γης, πραγματοποι¬ 
ήθηκαν έργα υποδομής και αισθητικής 
βελτίωσης των κοινόχρηστων χώρων 
-πεζοδρομήσεις-διαμορφώσεις-, ανα¬ 
πτύχθηκε πλήθος πολιτιστικών δρα¬ 
στηριοτήτων και η γειτονιά μετα¬ 
τράπηκε σε τουριστικό 
αξιοθέατο και χώρο υπο¬ 
δοχής κατοικίας υψη¬ 
λών εισοδημάτων. 

Όλα τα παραπάνω 
οδήγησαν τον Υπουρ¬ 
γό ΓΊΕΧΩΔΕ κ. Ευάγ¬ 
γελο Κουλουμπή να 
οραματιστεί την με¬ 
ταφορά της επιτυ¬ 
χίας της Πλάκας 
στα Εξάρχεια.” 3 

Όσο και αν φαί¬ 
νεται απίστευτο, η μελε¬ 
τητική ομάδα θέλησε να δώ¬ 
σει την ΕηάΙόευπξ, 4 την 
τελική λύση, την εξαφά¬ 


νιση ενός πολιτικού χώρου και ενός κοινωνικού κινήματος 
με πολεοδομικά εργαλεία. Η προσέγγιση βασιζόταν σε ευ- 
ρείες πεζοδρομήσεις, την εκτεταμένη απαγόρευση “μη συμ¬ 
βατών” χρήσεων γης, 5 την τεχνητή αύξηση της υπεραξίας 
της γης, την μεταμόρφωση όχι μόνο του χαρακτήρα αλλά 
και του κοινωνικού περιεχομένου της γειτονιάς (ανάμεσα 
στα άλλα και με την μετατροπή του Πολυτεχνείου σε γιγα- 
ντιαίο εκθεσιακό-πολιτιστικό κέντρο). 6 Αντικειμενικός στό¬ 
χος η εκδίωξη του φοιτητόκοσμου και της νεολαίας που 
σύχναζε στην περιοχή και η αντικατάστασή τους με με- 
σαία-υψηλά εισοδήματα. Έτσι στα σχέδια συμπεριλαμβάνε- 
ται αρχικά και η δημιουργία χρυσοχοείων και γκαλερί, (στις 
οποίες θα πήγαιναν οι τουρίστες μετά την επίσκεψή τους 
στο Αρχαιολογικό Μουσείο) στην κατεύθυνση της δημι¬ 
ουργίας ενός τουριστικού πόλου. 7 

Οι ψευδαισθήσεις κάποτε τελειώνουν... 

Το σχέδιο ήταν φυσικά εξαρχής ανεφάρμοστο, καθώς 
βασιζόταν σε υποθέσεις εργασίας στις οποίες ο μόνος χα¬ 
ρακτηρισμός που θα μπορούσε επιεικώς να τους δοθεί 
ήταν αυτός της επιστημονικής φαντασίας: 

• Στην σκέψη των τεχνοκρατών επιβλήθηκε μια φαντα¬ 
στική κοινωνική κατασκευή: μια γειτονιά “νοικοκυράίων” 
που απαιτούσε να “καθαρίσει” η περιοχή από “τα πρεζό- 
νια, τους πανκς, τους αναρχικούς”. Όμως οι μόνοι που 
διαχρονικά ασκούν πίεση προς μια τέτοια κατεύθυνση 
είναι οι μαγαζάτορες και όχι οι κάτοικοι- ουσιαστικά το 
ΥΠΕΧΩΔΕ έπεσε θύμα της μυθοπλασίας που και το 
ίδιο καλλιέργησε μέσω των κατευθυνόμενων δημοσιευ¬ 
μάτων στις εφημερίδες. Στην πραγματικότητα -τότε 

συνέχεια στην σελίδα 14 ^ 


χ^ζ/ψ^ 


ψέμματα, ψέμματα, ψέμματα και θέατρο 


Η αντίληψη της εξουσίας για την κοινωνία θα ήταν δί¬ 
καιο να θεωρηθεί ως θρίαμβος των παραστατικών τε¬ 
χνών. Θα μπορούσε να παρομοιαστεί με θέατρο μαριο- 
νέτας (στο οποίο βέβαια η εξουσία επιφυλάσσει για τον 
εαυτό της τον ρόλο αυτού που κινεί τα νήματα), αλλά 
και με ένα γνήσιο θέατρο του παραλόγου. Αλλά ίσως η 
πιο πετυχημένη παρομοίωση να είναι αυτή μιας χορο¬ 
γραφίας: ο εξουσιαστικός κόσμος προσπαθεί να ελι- 
χθεί με δεξιοτεχνία ανάμεσα στο ψέμα και στην μισή 
αλήθεια, στην αποσιώπηση και στην διαστρέβλωση- πε¬ 
ρίτεχνες πιρουέττες για τις οποίες πρέπει να είναι ικανά 
ακόμη και τα πιο ταπεινά γρανάζια της μηχανής. 

Έτσι και η ιστορία της “ανάπλασης” των Εξαρχείων είναι 
μια ιστορία ψεμμάτων- κανείς και πουθενά δεν έπρεπε 
να μάθει ότι η πολεοδομική παρέμβαση σχεδιάστηκε 
εξαρχής ως η ολοκλήρωση των “επιχειρήσεων αρετής”, 
ότι ήταν ένα διατεταγμένο σχέδιο για την εξόντωση 
μιας πολιτικής κοινότητας -του αντιεξουσιαστικού/ 
αναρχικού χώρου. 8 Ακολουθώντας το παράδειγμα του 
πρωθυπουργού του (ο οποίος έδωσε προφορικά την 
έγκρισή του για την υλοποίηση της επιχείρησης), ο τότε 
υπουργός ΠΕΧΩΔΕ αφήνει τον επικεφαλής πολεοδόμο 
του να βγάλει τα κάστανα από την φωτιά. Και αυτός φυ¬ 
σικά αρνείται τα πάντα: 

“Ακόμα, σαφώς διατύπωσα την άποψη πως οι μόνοι που 
έχουν ασκήσει “τοπικό κοινωνικό έλεγχο” στην περιοχή είναι 
οι Αναρχικοί όταν συγκρούστηκαν με τους εμπόρους 
ναρκωτικών. 9 Επομένως η πρόταση για την περιοχή καθόλου 
δεν στοχεύει στη μείωση της δραστηριότητάς τους.” 10 

Στα Πολεοδομικά Τετράδια, ο πολεοδόμος, συνταξιούχος 
πια, νιώθει ελεύθερος να ομολογήσει την αλήθεια -χω¬ 
ρίς βέβαια να αναφέρει την δίκιά του συμβολή στην 
απόκρυψη των κατεξοχήν στόχων της επιχείρησης.Δεν 
χρειαζόταν όμως, η εισήγηση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών 
προς το Κεντρικό Συμβούλιο ΠΕΧΩΔΕ εντοπίζει με 
σαφήνεια το πρόβλημα: 

“Η περιοχή της πλατείας Εξαρχείων φαίνεται ότι 
συγκεντρώνει περιθωριακά άτομα απ’ όλο το λεκανοπέδιο, 
με τάσεις να γίνει τόπος συγκέντρωσής τους ”. 11 

Η δολοφονία του Μιχάλη Καλτεζά, αναπόφευκτη συνέ¬ 
πεια ενός ολοκληρωτικού κατασταλτικού σχεδιασμού, 
κατέδειξε ότι τόσο ο πρωθυπουργός, όσο και ο υπουρ¬ 


γός του, έκαναν πολύ καλά που φρόντισαν να μείνουν 
στο απυρόβλητο. Η επιστολή στον Σχολιαστή δείχνει ότι 
ακόμη και τα εκτελεστικά όργανα έχουν πια συνειδητο¬ 
ποιήσει εκείνη την στιγμή πώς ότι σχεδιάστηκε με μο¬ 
λύβι στο γραφείο κατέληξε σε αίμα στον δρόμο. 12 
Σπεύδουν να αποποιηθούν τις ευθύνες τους, ενώ η αυ¬ 
λαία πέφτει σε μια ιστορία που θα μπορούσε να ήταν 
κωμωδία,αλλά αποδείχτηκε δράμα... 

ώρα να εξάγουμε τα κατάλληλα συμπεράσματα... 

“Έξι χρόνια πριν. Κατάληψη Φυλής και Φερρών. Στους καιρούς 
του εθνικιστικού παραληρήματος και των “εθνικών” 
συλλαλητηρίων, από τις συλλογικότητες που φιλοξενούνται 
στην κατάληψη οργανώνεται ένα μεγάλος μέρος της 
αντιεθνικιστικής και αντιφασιστικής δράσης στην Αθήνα. Τα 
περισσότερα μέλη της θα συλληφθούν στη γνωστή υπόθεση 
των 33 αφισοκολλητών, ενώ λίγο αργότερα θ’ ακολουθήσει 
έφοδος των ΕΚΑΜ.Τελικά η κατάληψη δεν θα αντέξει, ενώ το 
ΑΠΘ, ο ιδιοκτήτης του σπιτιού πιέζει και απειλεί με κάθε μέσο. 
Απρίλης ’98. Στις εφημερίδες δημοσιεύεται η είδηση ότι το 
Αριστοτέλειο πούλησε το σπίτι για οίκο ανοχής, με αντίτιμο 
32 εκατομμύρια δρχ.Δυο μέρες αργότερα θα κατασταλεί και 
ηΥίΙΙα βαρβάρα στη Θεσσαλονίκη.” 13 

Είναι μάλλον φανερό ότι η εξουσία δεν φαίνεται να καί¬ 
γεται ιδιαίτερα για την ευημερία των υπηκόων της στα 
Εξάρχεια ή αλλού, όπως και το ΑΠΘ δεν καιγόταν και 
για την “αξιοποίηση” της Φυλής και Φερρών, όπως και ο 
δήμος Θεσσαλονίκης για την Υ'ιΙΙα βαρβάρα. Μοιάζει 
μάλλον, κάθε τί που έχει αξία ως κατειλημμένο έδαφος 
για μας, να μπαίνει στο στόχαστρο των μηχανισμών, 
στέκια, κοινωνικά κέντρα ή συνοικίες ολόκληρες. Στην 
πορεία εφευρίσκονται δικαιολογίες, δίνονται υποσχέ¬ 
σεις, προβάλλονται σχέδια ανάπλασης- ολόκληρος ο 
θίασος της εξουσίας παίζει ενορχηστρωμένα παιχνίδια 
παραπλάνησης. 

Σήμερα είναι η Υφανέτ και η κατάληψη Μυλλέρου και Γερ¬ 
μανικού που απειλούνται με καταστολή και ακόμη μια 
φορά ξανάρχισαν τα ίδια: ο μισός θίασος προβάλλει 
οράματα εκσυγχρονισμού και ανάπτυξης, ενώ ο άλλος 
μισός φαινομενικά διστάζει. Υπάρχουν πλέον μόνο δύο 
πράγματα που μπορούν να ειπωθούν. Καταρχήν ότι το 
κράτος έχει δεκάδες χιλιάδες αναξιοποιήτα κτίρια- πά¬ 
ντα είναι οι δικοί μας χώροι που του χρειάζονται. 14 Και 
δεύτερον, τίποτα δεν μας σταματά! ^ 


ενδεικτικά 
και μόνο... 

Τα ζητήματα της πολεοδομίας, της οργάνωσης 
του κοινωνικού χώρου και χρόνου, της 
απόπειρας ελέγχου του δημόσιου χώρου από 
την μεριά της εξουσίας, επανέρχονται συνέχεια 
εδώ και δεκαετίες στην κινηματική ατζέντα. Η 
σχετική (αλφαβητική) σταχυολόγηση των 
κειμένων που ακολουθεί περιορίζεται χρονικά 
από την έναρξη των “επιχειρήσεων αρετής” 
στα Εξάρχεια (φθινόπωρο 1984) έως την 
περίοδο που προηγήθηκε πριν τους 
Ολυμπιακούς Αγώνες, 19 χρόνια μετά. Φυσικά 
είναι απίστευτα δύσκολο να διαχειριστείς μια 
σχετικά μεγάλη συλλογή κινηματικού υλικού- 
είναι αδύνατο αυτή η συλλογή να μην είναι 
απελπιστικά ελλιπής. Έτσι σε κάθε καταγραφή 
που αναφέρεται, αντιστοιχούν δεκάδες άλλα 
κείμενα που αποσιωπούνται. Μια 
προκαταβολική συγγνώμη σε συντρόφους/ 
ισσες και συλλογικότητες είναι επιβεβλημένη... 

Άνθη του Κακού 

Τεύχος I, άνοιξη ’87: “Πολεοδομική καταστολή 
& χειραγώγιση της σκέψης: Η μεταφορά των 
σχολών στην άκρη της Αθήνας”: Κείμενο για 
την εξορία της φοιτητικής ζωής και τον 
δομημένο χώρο στο νεοδημιουργημένο -τότε- 
πανεπιστημιακό γκέτο στα όρια της πόλης. 
Τεύχος 7, χειμώνας ’9Ι:“ Οικολογία της πόλης”: 
Μεταφρασμένο κείμενο του βορειοαμερικανού 
αναρχικού στοχαστή Δ. Ρουσσόπουλου από 
την συλλογή ΜοπΐΓ6αΙ:Α Οϊϊζθιί’β Όυ'ιάε Ιο ΡοΙΐϋοε. 

αντιοδηγός Θεσσαλονίκης 

Τεύχος I, φθινόπωρο ’97: Περιήγηση στην 
κοινωνική, πολιτική, κινηματική γεωγραφία της 
Θεσσαλονίκης σε αντίστιξη με την γεωγραφία 
του αστικού χώρου. 

ΑΥΤ0Ν0Μ60ΙΑ 

Τεύχος 7, ’97: “Αναρχία και πόλη”: Θεματικό 
αφιέρωμα με συλλογή κειμένων για την πόλη, 
την εξουσία και το απελευθερωτικό πρόταγμα. 
Τεύχος 12, χειμώνας 1999-2000: “Ζώντας τον 
κίνδυνο”,“Η μητρόπολη εναντίον του κράτους”, 
Ένας ιός διαχέεται στην πόλη”: Κείμενα για την 
πολεοδομία, την τεχνολογία, την καταστολή, την 
δομή της μητρόπολης, αλλά και για το κίνημα 
των καταλήψεων στέγης στην Βαρκελώνη. 
Τεύχος 14, χειμώνας 2000-01:“ Πόλη - 
Προσταγή και αντιστάσεις στον σύγχρονο 
αστεακό χώρο”: Ακόμη ένα θεματικό αφιέρωμα 
του περιοδικού στο τρίπτυχο πόλη-εξουσία- 
αντίσταση. 

Τεύχος 15, καλοκαίρι ΌΙ: “Η σημασία των τόπων 
στην εποχή της αποσύνθεσής τους”: Η 
διαδικασία της απεδαφικοποίησης στην εποχή 
των μηχανών και της πόλης-εργοστάσιο. 

Ευτοπία 

Τα ζητήματα της πόλης, της κοινότητας και του 
δημόσιου χώρου βρίσκονται στο επίκεντρο της 
έκδοσης και έτσι σχετικά κείμενα υπάρχουν σε 
όλα τα τεύχη της Ευτοπίας, από την αρχή της 
έκδοσης (άνοιξη ’99) μέχρι σήμερα. Αξίζει 
ιδιαίτερα να σταθεί κανείς στο αφιέρωμα στον 
Λιούις Μάμφορντ (Τεύχος 12, Ιούνης ’05). 

Σχολιαστής 

Πολιτικό περιοδικό της δεκαετίας του ’80 που 
φιλοξένησε πλήθος κειμένων για την 
αστυνομική καταστολή και την πολεοδομική 
“ανάπλαση” στα Εξάρχεια. Η πολυτασικότητα 
της συντακτικής του ομάδας, η τακτική του 
κυκλοφορία (αρχικά μηνιαία και στη συνέχεια 
Ι5ήμερη) και η μεγάλη περίοδος έκδοσής του 
το καθιστούν ιδιαίτερα χρήσιμο για αναδρομή 
στα γεγονότα της περιόδου. 

των πειρατών της παραλιακής 


^ ^ I Κυκλοφορία επεμβαίνει καθοριστικά στην καθημερινή 
ζωή των σύγχρονων κοινωνιών. Υποτίθεται ότι διευκο- 
I .1 | λύνει τις ανθρώπινες ανάγκες και σχέσεις. Υποτίθεται 
ότι επιτρέπει την οικειοποίηση του χώρου από τον άνθρωπο. 
Στην πραγματικότητα, η Κυκλοφορία σχεδιάζεται έτσι ώστε να 
διευκολύνει την κίνηση των εμπορευμάτων και να αυξάνει την 
κερδοφορία του κεφαλαίου. Σχεδιάζεται έτσι ώστε να βοηθά την 
εύρυθμη λειτουργία της παραγωγής και της κατανάλωσης, να επι¬ 
τρέπει την πρόσβαση στους τόπους αγοράς εργασίας ή αγοράς 
προϊόντων. Η Κυκλοφορία υπολογίζεται με βάση τις ανάγκες της 
αγοράς και επιτρέπει την κατάκτηση του συνόλου του χώρου 
από το κεφάλαιο, την κυρίαρχη κοινωνική σχέση. 

Κατασκευάζεται και επεκτείνεται διαρκώς ένας κυκλοφορια- 
κός ιστός για να κινούνται ολοένα ταχύτερα και αποτελεσματι¬ 
κότερα τα εμπορεύματα. Και οι άνθρωποι μοιάζουν όλο και πε¬ 
ρισσότερο με έντομα αιχμαλωτισμένα σε έναν ιστό αράχνης: 
ακινητοποιημένοι μέσα σ’ αυτήν την ξέφρενη κίνηση, αφού οι 
χώροι έχουν καταληφθεί, αποικιοποιηθεί, έχουν μετατραπεί σε 
μη-χώρους* καθηλωμένοι στην κίνηση που έχει παγώσει από την 
αέναη επανάληψη των προκαθορισμών της αγοράς. 

Στην περίπτωση των μεταφορών, όπως και σ’ αυτή των επι¬ 
κοινωνιών, η σύγχρονη κοινωνία βρίσκεται αντιμέτωπη με μια 
άλυτη αντίφαση που βραχυκυκλώνει το κύκλωμα: την αντίφαση 
μεταξύ ταχύτητας και ακινησίας. Όλες οι προσπάθειες επικε¬ 
ντρώνονται στην αύξηση της ταχύτητας κυκλοφορίας των εμπο¬ 
ρευμάτων ή των πληροφοριών. “0 χρόνος είναι χρήμα” Όμως τα 
προϊόντα που κυκλοφορούν σαν εμπορεύματα έχουν χάσει το 
περιεχόμενό τους (την αξία χρήσης τους) προς όφελος της 
μορφής τους (της ανταλλακτικής τους αξίας)* ομοίως, οι πληρο- 
φορίες-εμπορεύματα έχουν απογυμνωθεί σε απλά σημαίνοντα 
που τρέχουν ιλιγγιωδώς στο κενό, δίχως νόημα ή σωστότερα με 
ένα πεθαμένο νόημα. Αυτή η απώλεια νοήματος και περιεχομέ¬ 
νου είναι που θέτει την κοινωνική ακινησία στην καρδιά της φαι¬ 
νομενικής κίνησης. Κρύο πολύ πέφτει και σκεπάζει εκεί που θα 
μπορούσαν πλούσιες να ρέουν οι σχέσεις των ανθρώπων. 


που δεν επιχείρησαν καν να αποκρύψουν. Ούτε γι’ αστείο δεν 
είπε κανείς ότι οι αρτηρίες αυτές κατασκευάστηκαν για να ενώ¬ 
σουν και να συμφιλιώσουν τους λαούς της περιοχής ή για να 
εξυπηρετήσουν τις ανάγκες τους. 


Ορισμένα στρατηγικά παραδείγματα 

Η Κυκλοφορία αρδεύει με στρατηγικό τρόπο τον χώρο -το 
έδαφος, τον αέρα, τη θάλασσα. Αποτελεί, ακριβώς, μία στρατηγι¬ 
κή επιλογή του κεφαλαίου, που στην πορεία της διανέμει ρόλους 
και διατάσσει λειτουργίες: μπορεί να εξαφανίσει ή να υποβαθμί¬ 
σει μία πόλη, να επιβάλλει μία συγκεκριμένη λειτουργία σε μία 
άλλη, να κατασκευάσει μία τρίτη (ένα οίΙ-ροΓΐ, για παράδειγμα, 
ένα λιμάνι για την εξυπηρέτηση της μεταφοράς πετρελαίου). 

Η επιδρομή στις χώρες του πρώην ανατολικού μπλοκ τις τε¬ 
λευταίες δεκαετίες είναι γεμάτη τέτοια παραδείγματα, είτε πρό¬ 
κειται για τη μεταφορά του πετρελαίου και τις συνέπειές της είτε 
για τους κατασκευαζόμενους διευρωπαϊκούς άξονες. Στην Ελλά¬ 
δα, η κατασκευή της Εγνατίας οδού και των καθέτων σ’ αυτήν 
αξόνων, που επιτρέπουν την αποτελεσματικότερη πρόσβαση-εκ- 
μετάλλευση της βαλκανικής ενδοχώρας, έχει στρατηγικό χαρα¬ 
κτήρα για τα συμφέροντα του ελληνικού κεφαλαίου, γεγονός 


Στο επίπεδο της πόλης 

Το αυτοκίνητο, που προβάλλει σαν ο βασιλιάς των εμπορευ¬ 
μάτων, επιτίθεται μαζικά στη σύγχρονη πόλη. (Εδώ, όπως και αλ¬ 
λού, η κυκλοφορία έχει έναν έντονο αρσενικό χαρακτήρα, δύνα¬ 
μης, διείσδυσης, καταστροφής και αυτοκαταστροφής.) Διόλου 
τυχαία, όλα τα σχέδια, τα έργα, τα μέτρα στις πόλεις (όπως και 
αυτό της υποθαλάσσιας) είναι προσανατολισμένα στην κυριαρ¬ 
χία του αυτοκινήτου στην καθημερινή ζωή. Ο τεχνοκρατικός ορ¬ 
θολογισμός δύσκολα μπορεί να αποκρύψει τον παραλογισμό 
των επιλογών του: να πρέπει να καταστρέψει τμήματα μιας πό¬ 
λης για να την “αναπτύξει”, να πρέπει να διευκολύνει την κίνηση 
κρατώντας όμως τους ανθρώπους απομονωμένους και ακινητο- 
ποιημένους στα ιδιωτικά τους μέσα, να πρέπει να προβάλλει την 
κατοχή αυτοκινήτου σαν κατοχή ενός μεριδίου ευτυχίας (κύ¬ 
ρους, δύναμης) όταν βασιλεύουν η αποξένωση και η ένδεια στις 
κοινωνικές σχέσεις. 

Διανοίγονται, λοιπόν, νέοι δρόμοι, και αναζητούνται μονίμως 
χώροι παρκαρίσματος. “0 χώρος νοείται σε συνάρτηση με τους κα¬ 
ταναγκασμούς που επιβάλλει το αυτοκίνητο Η πόλη καταλαμβάνε¬ 
ται. Θα μπορούσαμε να δούμε την κατεχόμενη πόλη χωρισμένη 
σε επίπεδα-φέτες: Στο επίπεδο του εδάφους, τα αυτοκίνητα, κι¬ 
νούμενα σημειωτόν ή παρκαρισμένα, καταλαμβάνουν τους μη 
δομημένους χώρους. Μοιάζει σαν να επιβάλλουν απαγόρευση 
κυκλοφορίας στους πεζούς, απαγόρευση οικειοποίησης της πό¬ 
λης, απαγόρευσης της κοινωνικότητας του παιχνιδιού. Ωστόσο, 
και αυτό το επίπεδο του εδάφους έχει κορεστεί. Χρειάζεται να 
επεκταθεί στη φέτα-υπέδαφος, να ανοιχτούν σήραγγες και υπο¬ 
θαλάσσιες αρτηρίες, να γίνουν υπόγεια πάρκινγκ. Ο χώρος, όλος 
ο χώρος λειτουργικοποιείται καπιταλιστικά -και βέβαια παράλο¬ 
γα, αφού οι “λύσεις” των σημερινών προβλημάτων αποτελούν 
σταθερά τα προβλήματα του αύριο. 

Αλλά κυρίως, στην κυκλοφορία με το αυτοκίνητο, όλοι βρί¬ 
σκονται αντιμέτωποι με το ίδιο πρόβλημα, όμως ο καθένας μό¬ 
νος του, εκπαιδευόμενος να το “χωνεύει” ατομικά, έγκλειστος 
στον μεταλλικό εξωσωματικό σκελετό του. Με τον ίδιο τρόπο 
που, στο επίπεδο-φέτα της κατοικίας, καθένας “ταξιδεύει” ακίνη¬ 
τος στην πλήξη και τα στερεότυπα φτωχών ανέσεων, μόνος, 
κλεισμένος στο τσιμεντένιο αυτή τη φορά περίβλημά του. Ένα 
διαρκές ΐπρ! 

Περνώντας δύο, τρεις ή και περισσότερες ώρες της ημέρας 
στη μόνωση αυτής της ιδιότυπης “κατοικίας” που είναι τα αυτοκί¬ 
νητα, μπορεί να φτάσουν να γίνουν οι συγκρούσεις και τα δυστυ¬ 
χήματα προσπάθειες (στρεβλές προσπάθειες) συνάντησης και 
κοινωνικότητας -σε ένα γενικευμένο λούνα-παρκ παραλογισμού. 

Τα αυτοκίνητα ακόμη και εν αναπαύσει εργάζονται: εργάζο¬ 
νται ως σήματα-σειρήνες αυτής της κοινωνίας. Η ατομική ιδιο¬ 
κτησία δεν γνωρίζει χρονικούς περιορισμούς* ξεσκίζουν τις νύ¬ 
χτες και τις μέρες οι συναγερμοί. Κι ας “βαράνε” σχεδόν πάντο¬ 
τε κατά λάθος.Δεν πρόκειται για λάθος. Πρέπει υστερικά να 
ουρλιάζουν τα φετίχ, υστερικά να τσιρίζει την κυριαρχία της 
η ατομική ιδιοκτησία. Ιστορικά ο χρόνος τής ανήκει -σ’ 
αυτή τη θλιβερή προϊστορία ακόμα του ανθρώπου. 


Τα αυτοκίνητα ακόμη και 
εν αναπαύσει 
εργάζονται: εργάζονται 
ως σήματα-σειρήνες 
αυτής της κοινωνίας. Η 
ατομική ιδιοκτησία δεν 
γνωρίζει χρονικούς 
περιορισμούς * ξεσκίζουν 
τις νύχτες και τις μέρες 
οι συναγερμοί. Κι ας 
“βαράνε” σχεδόν 
πάντοτε κατά λάθος. Δεν 
πρόκειται για λάθος. 
Πρέπει υστερικά να 
ουρλιάζουν τα φετίχ, 
υστερικά να τσιρίζει την 
κυριαρχία της η ατομική 
ιδιοκτησία. Ιστορικά ο 
χρόνος τής ανήκει 
-σ’ αυτή τη θλιβερή 
προϊστορία ακόμα του 
ανθρώπου. 


Ορισμένες ακόμη επισημάνσεις 

Η κίνηση των αυτοκινήτων δημιουργεί 
μία ιεραρχία, εν μέρει ρευστή.Διότι από τη 
μια εξαρτάται άμεσα από την κοινωνική ιε¬ 
ραρχία του χρήματος (που μπορεί να αγο¬ 
ράσει κυβικά, ασφάλεια, δύναμη, να 
επιβεβαιώσει ή να επιδιώξει γόητρο 
και κοινωνικό προφίλ)* και, από την 
άλλη, μπορούν στην οδήγηση να προ- 
κύψουν οι πρόσκαιρες ιεραρχίες της 
επιδεξιότητας, της τόλμης, ενός οδη¬ 
γού “καλύτερου” που θα ξεπεράσει 
έναν άλλο ανώτερα εξοπλισμένο. Ακόμη κι 
αν κάποιοι τέτοιοι ανταγωνισμοί είναι ασήμα¬ 
ντοι και οι αναπληρώσεις που προσφέρουν εξαιρετι¬ 
κά φτωχές, το αυτοκίνητο ενσωματώνει στοιχεία περι¬ 
πέτειας και φυγής από μια ελάχιστα περιπετειώδη καθημερι- 

Και οι άνθρωποι μοιάζουν όλο και 
περισσότερο με έντομα αιχμαλωτισμένα 
σε έναν ιστό αράχνης: ακινητοποιημένοι 
μέσα σ’ αυτήν την ξέφρενη κίνηση, αφού 
οι χώροι έχουν καταληφθεί, 
αποικιοποιηθεί, έχουν μετατραπεί σε μη- 
χώρους’ καθηλωμένοι στην κίνηση που 
έχει παγώσει από την αέναη επανάληψη 
των προκαθορισμών της αγοράς. 

νόχητα -και αυτά τα στοιχεία προβάλλονται μεγεθυμένα 
έτσι ώστε το αυτοκίνητο να γίνεται ένα “παιχνίδι για μεγά¬ 
λους”. Στη χρήση, βέβαια, αυτού του “παιχνιδιού” τα δυστυ¬ 
χήματα και ο θάνατος μπορούν να υπολογιστούν ως μία 
σταθερή παράμετρος, ένα στατιστικό δεδομένο, όπου κά¬ 
ποιο “ειρηνικό” ελληνικό σαββατοκύριακο, για παράδειγμα, 
ξεπερνάει σε νεκρούς και τραυματίες ένα διήμερο πολεμι¬ 
κών συγκρούσεων σε μια άλλη μεριά του πλανήτη. Ο θάνα¬ 
τος δεν είναι ένα φυσικό γεγονός* είναι κοινωνικός, παράγε- 
ται και διανέμεται άνισα από τη συγκεκριμένη κοινωνία -και 
δεν χρειάζεται εδώ να καταφύγουμε στο παράδειγμα της 
εγκατάστασης αερόσακου στο πίσω δεξιά κάθισμα των 
ακριβών μοντέλων αυτοκινήτων επειδή έχει αποδειχτεί στα¬ 
τιστικά ότι αυτό χρησιμοποιούν τα διευθυντικά στελέχη 
στις μετακινήσεις τους. 

0 ρόλος του αυτοκινήτου 
στην οικονομία και το περιβάλλον 

Η σημασία του αυτοκινήτου και της αλυσίδας των προϊό¬ 
ντων που σχετίζονται μ’ αυτό στην καπιταλιστική οικονομία 
είναι προφανής: Η βαριά βιομηχανία παραγωγής στις ανε¬ 
πτυγμένες καπιταλιστικά χώρες, οι πρώτες ύλες όπως τα 
καύσιμα στις εξαρτημένες κυρίως χώρες, η ιστορία της αποι¬ 
κιοκρατίας και των πολέμων για τον έλεγχο ενεργειακών πη¬ 
γών και οδών.Δίχως να θεωρούμε ότι το αυτοκίνητο είναι η 
αιτία όλων αυτών των δεινών, αποτελεί ωστόσο μια συγκε¬ 
κριμένη επιλογή που έχει και συγκεκριμένες συνέπειες. 

Όσον αφορά την επιβάρυνση του περιβάλλοντος, θα 
σταθούμε μόνο σε μία πλευρά, χαρακτηριστική της “λογι¬ 
κής” που επικρατεί: Παράγουμε γρήγορα, μαζικά και φθηνά 
-αν παρουσιαστούν προβλήματα στην αποδοτικότητα, αν η 
ρύπανση για παράδειγμα φτάσει σε σημείο να μπλοκάρει 
την κοινωνική λειτουργία, τότε βγάζουμε κέρδη από τα προ¬ 
βλήματα αναπτύσσοντας την αντιρυπαντική τεχνολογία. Ού¬ 
τως ή άλλως, τα προβλήματα, λέει αυτή η “λογική”, ούτε να 


τα λύσουμε θέλουμε, αλλά ούτε και μπορούμε -είναι αρκετά 
σύνθετα και η λύση τους αντίκειται σε συγκεκριμένα μεγάλα 
συμφέροντα. 

Συμβολική πραγματικότητα του 
αυτοκινήτου, το αυτοκίνητο ως ιδεολογία 

Μπορούμε να πούμε, δίχως υπερβολή, ότι το αυτοκίνητο 
έχει μεγαλύτερη αξία ως σύμβολο παρά ως πράγμα. Ότι έχει 
μεγαλύτερη σημασία η κατανάλωση σημείων γοήτρου, κοινω¬ 
νικής θέσης, εξουσίας, αρρενωπότητας, ερωτισμού, περιπέτει¬ 
ας. Οι εκατοντάδες διαφημίσεις μας το προβάλλουν ξεκάθα¬ 
ρα. Και οι διαφημίσεις προσανατολίζουν στην κατανάλωση 
σημείων, μιας και η πραγματική χρήση είναι φτωχή και άθλια. 

Ποιες απαντήσεις; Και από ποιους; 

Πώς μπορεί να απαντήσει κανείς σε έναν σύνθετο παρα- 
λογισμό; Ένας τρόπος θα ήταν να διαγράψει με μια μονοκο- 
ντυλιά τους όρους του (οικονομικούς, κοινωνικούς, ιδεολογι¬ 
κούς) και να προτείνει απλά: να καταργηθούν τα αυτοκίνητα. 
Δεν είναι ο ουτοπικός χαρακτήρας της πρότασης που μας 
ενοχλεί, αφού οποιαδήποτε λύση ενός τέτοιου προβλήμα¬ 
τος δεν μπορεί παρά να είναι ριζική* αυτό που θεωρούμε 
προβληματικό σε μια τέτοια απάντηση είναι ότι παραμένει 
στο πλαίσιο μιας διαχειριστικής του υπάρχοντος λογικής. 
Δεν έχουμε μία έτοιμη λύση, και μάλλον δεν θα θέλαμε να 
έχουμε. Μπορούμε ωστόσο να κάνουμε ορισμένες επιση¬ 
μάνσεις για τους όρους μίας λύσης: 

• Το πρόβλημα, νομίζουμε, δεν μπορεί να λυθεί ατομικά. Κι 
αυτό χωρίς προφανώς να απαξιώνουμε προσωπικές 
στάσεις, όπως για παράδειγμα η επιλογή της χρήσης των 
μαζικών μέσων μεταφοράς ή του ποδηλάτου. 

• Τα “μέτρα” που λαμβάνονται από το κράτος προϋποθέ¬ 
τουν (και προωθούν) τον ατομικισμό -και συγχρόνως 
δίνουν στο κράτος το ρόλο του εκφοβιστή-τιμωρού ή 
του επιδιαιτητή. 

• Ορισμένες λύσεις που προκρίνονται (όπως π.χ. οι πεζο¬ 
δρομήσεις) είναι και πάλι στραμμένες στην εξυπηρέτη¬ 
ση της αγοράς και θέτουν την οικονομία ως προϋπόθε¬ 
ση κίνησης και συνάντησης. 

• Το πρόβλημα είναι πολιτικό, και δεν υπάρχουν διαχειρι¬ 
στικές λύσεις που θα δώσουν κάποιοι τεχνοκράτες. 

• Οι λύσεις εξαρτώνται και από τον τρόπο με τον οποίο 
συζητιούνται και λαμβάνονται. Προτιμούμε την αυτοορ- 
γάνωση από τις διαταγές. 

• Οι λύσεις απαιτούν μια επαναξιολόγηση των αναγκών, 
των αξιών, μια ριζική αλλαγή, μια άλλη, εντέλει, κοινωνία. 

Ι « I ις απαντήσεις θα βρουν οι χρήστες της πόλης στην 
κατεύθυνση της κατάκτησης της “κυκλοφορίας ως 
| ευχαρίστηση”, ως μέρος του πλούτου των κοινωνι¬ 
κών αναγκών. Μέχρι τότε: Μπορούμε να διεκδικούμε τον 
χρόνο μεταφοράς στον τόπο εργασίας ως εργασιακό χρόνο 
που πληρώνεται από τα αφεντικά (αίτημα που έθεταν και αυ¬ 
τόνομοι εργατικοί αγώνες στο παρελθόν). Και μπορούμε να 
προωθούμε την αυτοδιαχείριση των αναγκών σε τοπικό επί¬ 
πεδο (π.χ. συνοικίας ή δήμου), με αλληλεγγύη, όμως, δηλαδή 
χωρίς να “πετάμε” τα προβλήματα στις πλάτες άλλων. ^ 


φωτογραφίες ϋοό μ πορείε* ρ ΐί>ν αοοΒϋΜσσκι 


πειρατές της παραλιακής 

ήΐΐρ://νννννν.ρθΪΓ^ΐθδ^Ιοηΐο^.§Γ/ 


ΜονίθΤι^ίΙθπ Πειρατές της παραλιακής - 
Το σεντούκι του εργολάβου: 

ι I τα τέλη Μαρτίου (29-31 

Μαρτίου) πραγματοποιήθηκε 
| στη Θεσσαλονίκη τριήμερο από 
τους πειρατές της παραλιακής ενάντια 
στην κατασκευή της υποθαλάσσιας 
αρτηρίας. Το τριήμερο περιελάμβανε 
εκδήλωση και συζήτηση στο χώρο της 
κατάληψης Φάμπρικα-Υφανετ, 
ποδηλατοπορεία σε συνεργασία με τους 
ποδηλατίστας στην οποία συμμετείχαν 
περίπου 200 ποδηλάτισσες και 
ποδηλάτες και στις 31 Μαρτίου 
πραγματοποιήθηκε με συμμετοχή 
περίπου 300 ατόμων η πρώτη πορεία 
ενάντια στην κατασκευή της 
υποθαλάσσιας αρτηρίας. Στην πορεία 
συμμετείχαν οι αυτόνομες συνελεύσεις 
καθώς και η συνέλευση ενάντια στα 
μεταλλεία της Χαλκιδικής. 


συνθήματα: 

Κάτω τα χέρια από την παραλία, εμείς δε θα 
πληρώσουμε αυτήν την ιστορία. 

Ούτε τραπεζάκια ούτε ιχ; ελεύθερη για 
πάντα η παραλιακή. 

Ν\ίζα μιζέρια και μπετόν, αυτός είναι ο 
κόσμος των αφεντικών. 

Εργατικά ατυχήματα, ζημιά στο περιβάλλον, 
αυτή είναι η αλήθεια των έργων των 
μεγάλων. 

Σκοτώνουν τους εργάτες, ρημάζουνε τη 
φύση, τα μεγάλα έργα δεν είναι η λύση. 

Καμιά υποθαλάσσια ποτέ και πουθενά, να 
πάρουμε την πόλη στα χέρια μας ξανά. 

Όχι άλλα έργα για τα ιχ, αυτή η γκρι 
κουλτούρα να ανατραπεί. 

Οι παρατηρούμενες κλιματικές αλλαγές, που αποδίδονται στην ανθρώπινη δραστηριότητα και ιδίως στην 
καύση των ορυκτών καυσίμων, σε συνδυασμό με την επαπειλούμενη εξάντληση αυτών και την ανασφάλεια 
σε σχέση με τον ενεργειακό εφοδιασμό, έχουν επαναφέρει στο προσκήνιο, μεταξύ άλλων, τη χρήση των 
Ανανεώσιμων Πηγών Ενέργειας (ΑΠΕ). Σε αντίθεση με άλλες εναλλακτικές τεχνολογίες παραγωγής 
ενέργειας ή και τεχνολογίες δέσμευσης και διάθεσης-απόθεσης των αέριων ρύπων, που βρίσκονται ακόμα σε 
ερευνητικό στάδιο, η εκμετάλλευση κάποιων εκ των ανανεώσιμων πηγών ενέργειας (αιολική, ηλιακή, βιομάζα 
γεωθερμία) βασίζεται σε ώριμες τεχνολογίες κι έχει ήδη εμπορικές εφαρμογές. 


Στη χαραυγή του 21ου 
αιώνα, η καπιταλιστική 
ανάπτυξη βρίσκεται 
αντιμέτωπη με τα 
περιβαλλοντικά 
προβλήματα που η ίδια 
δημιούργησε, 
αναζητώντας λύσεις με 
τους δικούς της όρους, 
δηλαδή μέσα από τη 
κανονιστική δύναμη των 
νόμων της αγοράς. 


I. Των ΗΠΑ συμπεριλαμβανομένων, 
παρότι δεν υπέγραψαν το 
πρωτόκολλο του Κιότο. 

2. Επ6Γ§γ Κθΐυπι οπ Εποτ^γ Ιην68ΐ6ΠΊ6Πΐ: 
Στην ενέργεια που απαιτήθηκε για 
την κατασκευή περιλαμβάνεται το 
σύνολο της ενεργειακής δαπάνης, από 
την δημιουργία της πρώτης ύλης 
μέχρι και τη μεταφορά. Παρά τις 
διισταμένες απόψεις σε σχέση με 
τον τρόπο υπολογισμού αυτού του 
δείκτη, όλα τα αποτελέσματα 
φανερώνουν μια σαφή υπεροχή των 
αιολικών μονάδων σε σχέση με τους 
συμβατικούς (ενδεικτικά: οι αιολικοί 
σταθμοί έχουν δείκτη από 5 έως 35, 
με μέσο όρο 18:1, οι θερμικοί 
σταθμοί από 5 ως 10:1, ενώ οι 
πυρηνικοί σπανίως ξεπερνούν το 5:1). 

3. Μττρ://νννννν.άθδπΊΪθ.§Γ. 
4. ΝΙΜΒΥ (Νοϋ Ιη Μ/ Βα^Υατά): Εδώ 
χρησιμοποιήθηκε με την θετική του 
έννοια, όπου αναγνωρίζονται τα 
πλεονεκτήματα, αλλά δεν επιθυμείται 
η εγκατάσταση στην περιοχή μας. 

Υπάρχει βέβαια και η 
αντιδραστικότερη εκδοχή, όπως 
εκδηλώθηκε συχνά στην πόλη μας 
τελευταία με τις κινήσεις κατοίκων 
ενάντια στα κέντρα αποκατάστασης 
πρώην τοξικομανών και ψυχικά 
ασθενών. 


φορμή για ιη δημιουργία ίου ακόλουθου κειμένου, στά¬ 
θηκαν οι αντιδράσεις που εκδηλώθηκαν ενάντια στην 
εγκατάσταση αιολικών σταθμών σε ορισμένες περιοχές 
και ιδιαίτερα οι αιχμές που άφηναν κάποιες εξ αυτών, ενάντια 
στην αξία της αιολικής ενέργειας συνολικά. Μεγάλο βάρος έχει 
φυσικά και το πρίσμα υπό το οποίο εκδηλώνεται κάθε είδους 
ένσταση, σε τι αντιπαρατίθεται και που αποσκοπεί. Σε κάθε πε¬ 
ρίπτωση, οι αντιδράσεις αυτές δεν εκδηλώνονται τώρα τυχαία. 
Το ευνοϊκό χρηματοδοτικό πλαίσιο που δημιουργήθηκε για την 
εκμετάλλευση της αιολικής ενέργειας για ηλεκτροπαραγωγή και 
ειδικότερα για την πώληση του ηλεκτρικού ρεύματος στο δί¬ 
κτυο, προσέλκυσε το ενδιαφέρον μικρών και, κυρίως, μεγάλων 
επενδυτών. 

Ενέργεια και καπιταλισμός 

Το ενεργειακό ζήτημα, όπως και η καταστροφή του περιβάλ¬ 
λοντος, είναι πρωτίστως πολιτικοκοινωνικό ζήτημα και όχι τε¬ 
χνολογικό. Έχει προκύψει μέσα από ένα συγκεκριμένο μοντέλο 
οικονομικής ανάπτυξης και κοινωνικής διάθρωσης. Η ενέργεια εί¬ 
ναι η φυσική κινητήριος δύναμη της καπιταλιστικής οικονομίας. 
Καμία κεφαλαιοκρατική συσσώρευση δεν θα μπορούσε να προ¬ 
κύψει χωρίς αυτήν.Δεν είναι τυχαίο πως η ιστορία του καπιταλι¬ 
σμού ξεκινάει με την αθρόα εκμετάλλευση του άνθρακα, και γι¬ 
γαντώνεται με την ευρεία χρήση των πετρελαϊκών παραγώγων. 

Σήμερα, οι ανεπτυγμένες καπιταλιστικά δυτικές οικονομίες, 
βασίζονται σε όλο και μικρότερο βαθμό στην βιομηχανική ανά¬ 
πτυξη, με τον τριτογενή τομέα (υπηρεσίες, κ.λπ.) να κερδίζει όλο 
και περισσότερο έδαφος, και με μια αισθητή μετατόπιση ενός 
μεγάλου όγκου των παραγωγικών διαδικασιών σε χώρες του λε¬ 
γάμενου τρίτου κόσμου. Παράλληλα, ο κύκλος των αναπτυσσό¬ 
μενων (σύμφωνα με το μοντέλο καπιταλιστικής ανάπτυξης, πά¬ 
ντα) χωρών διευρύνεται σημαντικά, ενώ και οι χώρες του πρώην 
(και νυν) υπαρκτού κρατικού καπιταλισμού, εισέρχονται δυναμι¬ 
κά στο παιχνίδι του ανταγωνισμού. Παρόλα αυτά, οι δυτικές οι¬ 
κονομίες, εξακολουθούν να κατέχουν τα σκήπτρα τόσο στην 
κατά κεφαλή κατανάλωση ενέργειας (ΗΠΑ, και ΕΕ),όσο και σε 
απόλυτα νούμερα (ΗΠΑ). 

Το προβαλλόμενο και επιβαλλόμενο πρότυπο ζωής του δυτι¬ 
κού πολιτισμού, που επικυριαρχείται από την έννοια της κατανά¬ 
λωσης σαν αξία και σαν δικαίωμα, είναι ένα σαφώς ενεργοβόρο 
μοντέλο, κι εκεί οφείλει να έχει τη βάση της κάθε συζήτηση γύ¬ 
ρω από το ενεργειακό ζήτημα. 

Ενεργειακή πολιτική 

Οι εξελίξεις στον ενεργειακό τομέα δρομολογούνται μέσα 
σε ένα σύμπλεγμα παραμέτρων που απορρέουν από τις διαρκώς 
αυξανόμενες ενεργειακές απαιτήσεις, τους γεωπολιτικούς συ¬ 
σχετισμούς, που αφορούν στη διαχείριση των αποθεμάτων των 
ενεργειακών πόρων, τους ενδοκαπιταλιστικούς ανταγωνισμούς, 
αλλά και από την ενσωμάτωση στον κυρίαρχο λόγο της ανησυ¬ 
χίας για την εντεινόμενη καταστροφή του περιβάλλοντος. 

Στο επικοινωνιακό επίπεδο, όπως χαριτωμένα αποκαλείται η 
διαδικασία απόσπασης της, απαραίτητης για τις καπιταλιστικές 
“δημοκρατίες”, κοινωνικής συναίνεσης, η κυρίαρχη ρητορεία 
εστιάζεται σε δύο κατευθύνσεις. Από τη μία, στη διαχείριση του 
φόβου, τόσο για την έκλειψη των ορυκτών καυσίμων, με ότι συνέ¬ 
πειες μπορεί να έχει αυτό στην ευμάρεια και στον τρόπο ζωής 
των ευνομούμενων πολιτών του δυτικού κόσμου, όσο και για τον 
οδυνηρό χαρακτήρα των επερχόμενων κλιματικών αλλαγών. Και 
από την άλλη, στην αφομοίωση των οικολογικών ανησυχιών, την 
προβολή ενός φιλοπεριβαλλοντικού προφίλ από τις εκάστοτε 
κυβερνήσεις, 1 και τον λανσάρισμα του εμπορεύματος “οικολο¬ 
γία” στην αγορά. 

Ειδικότερα στην Ευρωπαϊκή Ένωση, με τις ήδη μεγάλες και 
διαρκώς αυξανόμενες ενεργειακές ανάγκες, σαν πυλώνες της 


ενεργειακής της πολιτικής προβάλουν η ασφάλεια του ενεργεια¬ 
κού της εφοδιασμού, δηλαδή η όσο το δυνατόν μικρότερη 
εξάρτηση της από τις εισαγωγές ενεργειακών πόρων (κυρίως πε¬ 
τρέλαιο και φυσικό αέριο), η προστασία του περιβάλλοντος και 
η εδραίωση της ανταγωνιστικότητας. Ακριβώς σε αυτό το πλαί¬ 
σιο, είναι που αναδεικνύεται και προωθείται η εκμετάλλευση των 
ανανεώσιμων πηγών ενέργειας, τόσο σε ευρωπαϊκό επίπεδο, όσο 
και στην Ελλάδα. 

Η αγορά ηλεκτρικής ενέργειας 

Το νεοφιλελεύθερο μοντέλο οικονομικής ανάπτυξης, υπαγο¬ 
ρεύει την άρση των θεσμικών ρυθμίσεων που επέβαλαν το μονο¬ 
πωλιακό χαρακτήρα της αγοράς ηλεκτρικής ενέργειας (αναφέρε- 
ται και ως “απελευθέρωση της αγοράς”), και τη λειτουργία της σε 
ένα ανταγωνιστικό περιβάλλον με τη συμμετοχή ιδιωτικών κεφα¬ 
λαίων στα πλαίσια μιας ενιαίας ευρωπαϊκής αγοράς. 

Μια σημαντική διαφοροποίηση της νέας αγοράς σε σχέση 
με το παλιό καθεστώς, είναι η διάκριση του τομέα της προμήθει¬ 
ας από τον τομέα της παραγωγής, και τη διαμόρφωση ουσιαστι¬ 
κά δύο ξεχωριστών αγορών. Στον τομέα της ηλεκτροπαραγωγής, 
οι ιδιωτικές επενδύσεις σε έργα εκμετάλλευσης ΑΠΕ, αναμένο¬ 
νται να παίξουν ένα καθοριστικό ρόλο για την ολοκλήρωση και 
την λειτουργία της ανοικτής αγοράς. Χονδρικώς, οι λόγοι, πίσω 
από αυτό, εντοπίζονται στη διάρθρωση του ηλεκτρικού συστή¬ 
ματος και την ανταγωνιστικότητα μεταξύ των θερμικών μονάδων, 
την κυρίαρχη θέση της ΔΕΗ Α.Ε.,τόσο στην ηλεκτροπαραγωγή, 
όσο και στη εκμετάλλευση των λιγνιτικών κοιτασμάτων, και μια 
σειρά από άλλες οικονομοτεχνικές παραμέτρους και συνιστώ¬ 
σες της λειτουργίας της αγοράς που δεν είναι του παρόντος να 
αναλυθούν. 

Η προώθηση των ΑΠΕ από πλευράς πολιτικής εξουσίας, 
αποβλέπει, συν τοις άλλοις, στην τόνωση της απελευθερωμένης 
αγοράς ηλεκτρικής ενέργειας, με την άμεση είσοδο εγχώριων και 
ξένων επενδυτών, και στην περιφερειακή ανάπτυξη, μέσω των 
ανταποδοτικών τελών και ωφελειών. Σε κάθε περίπτωση, είναι 
σαφέστατο, πως οι επενδύσεις σε έργα εκμετάλλευσης ΑΠΕ, γί¬ 
νονται με αμιγώς ιδιωτικοοικονομικά κριτήρια, με αποκλειστικό 
σκοπό την κερδοφορία, και όχι από περιβαλλοντικές οργανώ¬ 
σεις! Η διάσταση αυτή, γίνεται αρκετά εμφανής στην περίπτωση 
των αιολικών σταθμών παραγωγής ηλεκτρικής ενέργειας, και τις 
αντιδράσεις που προκάλεσε η δρομολογημένη εγκατάσταση 
τους σε αρκετές περιοχές. 

Αιολικοί σταθμοί παραγωγής ενέργειας 

Η αιολική ενέργεια είναι σαφώς μια καθαρή μορφή ενέργειας. 
Δεν καταναλώνει καύσιμο, και δεν αποβάλει κανενός είδους ρύ¬ 
πο. Επιπλέον ο λόγος της ενέργειας που αποδίδει ένας αιολικός 
σταθμός στο χρόνο ζωής του, προς την ενέργεια που καταναλώ¬ 
νεται για την κατασκευή και τη λειτουργία του (ΕΚοΕΙ), 2 είναι 
πολλαπλάσιος των συμβατικών και πυρηνικών σταθμών. 

Η συμβολή της στην προστασία του περιβάλλοντος (ή ακρι¬ 
βέστερα, στην αποτροπή της βλάβης) είναι δεδομένη, και στηρί¬ 
ζεται στην απλή εξίσωση: κάθε μονάδα ενέργειας, που παράγεται 
από ανανεώσιμο πόρο, υποκαθιστά μια μονάδα ενέργειας που θα πα- 
ραγόταν από κάποιο ρυπογόνο καύσιμο. Αυτό όμως δεν σημαίνει 
πως η αιολική ενέργεια είναι σε θέση να αντικαταστήσει τις συμ¬ 
βατικές πηγές ενέργειας. Η περιοδικότητα και η μεταβλητότητα 
των ανέμων, σε συνδυασμό με τη χαμηλή ενεργειακή τους συ¬ 
γκέντρωση, τις υπέρογκες και διαρκώς αυξανόμενες ενεργειακές 
απαιτήσεις, το επίπεδο της παρούσας (και αυτής του κοντινού 
μέλλοντος) τεχνολογίας, δεν επιτρέπουν παρά μόνο μερική υπο¬ 
κατάσταση της συμβατικής ηλεκτροπαραγωγής από αιολική 
ενέργεια. Με βάση τα παραπάνω, και για λόγους ασφάλειας της 
τροφοδοσίας του ηλεκτρικού συστήματος, έχει καθοριστεί σαν 
μέγιστο επιτρεπτό ποσοστό διείσδυσης της αιολικής ενέργειας, 

...η περίπτωση των αιολικών σταθμών παραγωγής ηλεκτρικής ενέργειας 


το 30%. Επιπλέον, έχει ήδη διατυπωθεί η ανάγκη για την 
κατασκευή ενός ακόμα λιγνιτικού σταθμού 600 Μ\Λ/, 
στην ηπειρωτική Ελλάδα. 

Οι εγκαταστάσεις εκμετάλλευσης της αιολικής ενέρ¬ 
γειας για ηλεκτροπαραγωγή, ποικίλουν σε μέγεθος ανά¬ 
λογα με την εφαρμογή για την οποία προορίζονται, που 
μπορεί να είναι από την τροφοδοσία μιας αγροτικής κα¬ 
τοικίας ή μιας μονάδας αφαλάτωσης με μια ανεμογεννή- 
τρια (Α/Γ) της τάξης κάποιων 1<νν εκτός δικτύου (συνή¬ 
θως σε συνδυασμό με άλλη ΑΠΕ ή και ντιζελογεννήτρια), 
συστοιχία Α/Γ για την τροφοδοσία ενός τοπικού δικτύου 
(π.χ. κάποιο νησί στο μη διασυνδεδεμένου σύστημα), μέ¬ 
χρι αιολικούς σταθμούς παραγωγής για την πώληση της 
ηλεκτρικής ενέργειας στο κεντρικό ηλεκτρικό δίκτυο. 
Στην τελευταία περίπτωση, το “εμπορικό μέγεθος” των 
ανεμογεννητριών, δηλαδή το μέγεθος που παρουσιάζει 
την βέλτιστη σχέση κόστους-οφέλους, ξεκινάει από τα 
600 1<νν και μπορεί να ξεπεράσει τα 3 Μ\Λ/. Μείωση του 
κόστους επιτυγχάνεται με την εγκατάσταση περισσότε¬ 
ρων ανεμογεννητριών στην ίδια θέση, οπότε σχηματίζο- 
νται“αιολικά πάρκα”, συνολικής συνήθως ισχύος μέχρι 
50 Μνν. 


Όταν στο όνομα της πράσινης ενέργειας , 
το ιδιωτικό κεφάλαιο επελαύνει, οι 
άμυνες για την προστασία του 
περιβάλλοντος πρέπει να 
απεγκλωβιστούν από τη νοοτροπία της 
αντίδρασης και να εμφυσηθούν με τη 
γονιμότητα της αντίστασης. 

Για την Ελλάδα, το καθεστώς έχει διαμορφωθεί ως 
εξής: Ο διαχειριστής του ηλεκτρικού συστήματος (ΔΕ- 
ΣΜΗΕ), 3 δεσμεύεται μέσω σύμβασης για την αγορά της 
αιολικά παραγόμενης ενέργειας, σε καθοριζόμενη τιμή 
για 10 χρόνια, με δικαίωμα μονομερούς ανανέωσης από 
την πλευρά του παραγωγού για τα επόμενα 10 έτη. Όπως 
αναφέρθηκε ήδη, το μέγεθος και το πλήθος των ανεμο¬ 
γεννητριών (Α/Γ) παίζει σημαντικό ρόλο στην αποδοτι- 
κότητα της επένδυσης, όπως βέβαια παίζει και στο ύψος 
της αρχικής δαπάνης, το οποίο ανέρχεται, πολύ χονδρι- 
κώς, σε I εκ. ευρώ ανά εγκαθιστάμενο ΜΥν. Το 30% του 
αρχικού κόστους παρέχεται από επιδοτήσεις, το 40% 
από τραπεζικό δανεισμό και το υπόλοιπο 30% πρέπει να 
καλυφθεί από ίδια κεφάλαια. Μιλώντας για τάξεις μεγέ¬ 
θους των εκατομμυρίων ευρώ, τόσο για τη κάλυψη του 
30% της ίδιας συμμετοχής, όσο και για την χορήγηση 
του 40% από την τράπεζα (αφού απαιτείται αντίστοιχη 
πιστοληπτική ικανότητα), γίνεται σαφές πως τα μεγάλα 
αιολικά πάρκα (άνω των 20 Μ\Λ/), είναι υπόθεση των με¬ 
γάλων κατασκευαστικών εταιριών και των ισχυρών επι¬ 
χειρηματικών ομίλων. 

Επιπλέον, οι σύγχρονες ανεμογεννήτριες που χρησι¬ 
μοποιούνται για αυτό τον σκοπό, μόνο κατά το σχήμα 
θυμίζουν αυτές που στο παρελθόν είχαν εγκατασταθεί 
σε διάφορα σημεία της επικράτειας, και κυρίως στα νη¬ 
σιά, και διαφημίζονταν από τους τουριστικούς οδηγούς 
σαν αξιοθέατα. Πρόκειται δε, για ογκωδέστατες κατα¬ 
σκευές, ύψους δεκάδων μέτρων (το ύψος του πυλώνα 
μπορεί να υπερβαίνει τα 80 μέτρα) και βάρους εκατοντά¬ 
δων τόνων, που απαιτούν και τα ανάλογα έργα υποδομής, 
τόσο για τη μεταφορά τους στην τοποθεσία εγκατάστα¬ 
σης, όσο και για τη στερέωση τους, με θηριώδη φορτηγά 
και γερανούς αντίστοιχα. Συνεπώς, οι επιπτώσεις τους 
στον περιβάλλοντα χώρο, όσο κι οι πιθανές επιδράσεις 
στις δραστηριότητες των περίοικων (ιδίως αν υπάρχουν 
οικισμοί σε μικρή απόσταση), είναι σημαντικά αυξημένες 
κι ενίοτε επιζήμιες, σε σύγκριση με τα μικρότερης ισχύος 
(μικρότερου πλήθους και μεγέθους Α/Γ) αιολικά πάρκα 
που θα αρκούσαν να καλύψουν τις ανάγκες (σε φορτία 
αιχμής) ενός τοπικού συστήματος (π.χ. ενός νησιού). Σε 
κάθε περίπτωση, το αιολικό δυναμικό μιας περιοχής, απο¬ 
τελεί αναγκαία αλλά όχι και ικανή συνθήκη για την εγκα¬ 
τάσταση ενός αιολικού σταθμού. 


Αντιδράσεις στην εγκατάσταση αιολικών 
και εξοβελισμός της αιολικής ενέργειας 

Λαμβάνοντας υπόψη την οικονομική υπόσταση των 
αιολικών σταθμών, σαν ιδιωτικές επενδύσεις με στόχο 
την κερδοφορία, δεν εκπλήσσει κανέναν, το ενδεχόμενο 
κατασκευής τέτοιων έργων με όρους που δεν συνάδουν 
με τις αρχές της βιωσιμότητας, την περιβαλλοντική μέρι¬ 
μνα ή έστω την επονομαζόμενη ήπια ανάπτυξη. 

Στα πλαίσια των ήδη εκδηλωθέντων αντιδράσεων 
ενάντια στην κατασκευή κάποιων αιολικών σταθμών, έχει 
συχνά υιοθετηθεί -συχνά, όχι πάντα- και μια πολεμική 
στάση απέναντι στην αιολική ενέργεια συνολικά. Έτσι, σε 
κείμενα εναντίωσης στην κατασκευή συγκεκριμένων αιο¬ 
λικών πάρκων, μπορεί κανείς να βρει το σύνολο των πιθα¬ 
νών επιπτώσεων ενός αιολικού σταθμού (αντλημένα από 
τη βιβλιογραφία), χωρίς απαραίτητα οι επιπτώσεις αυτές 
να προκύπτουν για το συγκεκριμένο έργο. Πρακτικά, κά¬ 
θε έλλογη αγωνία και προβληματισμός θάβεται κάτω από 
τους αστεϊσμούς και τις φαιδρότητες που συνοδεύουν 
την επιχειρηματολογία, που συχνά φτάνει μέχρι τα χον¬ 
δροειδή και εξόφθαλμα ψεύδη. Ένας κυκεώνας τερατο¬ 
λογίας και καταστροφολογίας, που ξεπερνά τα όρια του 
κλασικού λαϊκισμού, και καταντά μπουρδολογία. 

Ο φιλοπεριβαλλοντικός μανδύας που περιβάλει συ¬ 
χνά την κριτική, είναι όμοιος με αυτόν του ιδιοκτήτη τού 
αιολικού σταθμού, αλλά απεκδύεται τον φιλοπεριβαλλο- 
ντισμό της όταν επικαλείται τις οικονομικές συνιστώσες 
του ζητήματος. Έτσι, αν ένα έργο προβάλλεται ως περι¬ 
βαλλοντικά μη αποδεκτό, ποιο το νόημα να συνεχίζει η 
κουβέντα, στο ότι δεν θα έχει ωφέλειες για την τοπική 
οικονομία; Κι από πότε η τουριστική βιομηχανία, που 
έχει καταστρέψει χιλιόμετρα αιγιαλών, παραδοσιακές πε¬ 
ριοχές και τοποθεσίες φυσικού κάλλους, θεωρείται οικο¬ 
λογική δραστηριότητα; 

Η ανεδαφική και άστοχη κριτική, που παρορμείται 
από τα ιδιοτελή συμφέροντα, την ατομιστική νοοτροπία 
και την προσωπική βολή, δεν πρόκειται να προστατέψει 
κανένα περιβάλλον και καμία πολιτιστική ή φυσική κλη¬ 
ρονομιά, όπως και δεν πρόκειται ποτέ και με κανέναν 
τρόπο, να μας απαλλάξει από τη ρύπανση του περιβάλ¬ 
λοντος. Γιατί απλά στηρίζεται στην ίδια λογική, με αυτήν 
που οδηγεί στην απαξίωση του περιβάλλοντος και τον 
εγκλωβισμό της ζωής στην ιδιοτέλεια. 

Όταν στο όνομα της πράσινης ενέργειας, το ιδιωτικό κε¬ 
φάλαιο επελαύνει, οι άμυνες για την προστασία του περιβάλ¬ 
λοντος πρέπει να απεγκλωβιστούν από τη νοοτροπία της αντί¬ 
δρασης και να εμφυσηθούν με τη γονιμότητα της αντίστασης. 

Το σύνδρομο ΝΙΜΒΥ ("όχι στην αυλή μου") 

Οι όποιες επιπτώσεις των αιολικών σταθμών παρα¬ 
γωγής ηλεκτρικής ενέργειας είναι διαπιστωμένες και σε 
μεγάλο βαθμό μετρήσιμες. Αυτό που είναι κεφαλαιώδους 
σημασίας είναι ότι οι επιπτώσεις αυτές θα πρέπει να 
σταθμιστούν και να συγκριθούν με τις επιπτώσεις των 
άλλων μορφών παραγωγής ενέργειας, με βάρος αντίστοι¬ 
χο των ωφελειών και των συνεπειών της καθεμίας. Ένα 
σημαντικό αφετηριακό στοιχείο είναι πως οι αιολικές 
εγκαταστάσεις έχουν μόνο τοπικής εμβέλειας αρνητικές 
επιπτώσεις [όταν έχουν], σε αντίθεση με τους συμβατι¬ 
κούς σταθμούς παραγωγής, των οποίων οι συνέπειες 
[που έχουν πάντα] δεν περιορίζονται στο τοπικό επίπεδο, 
όπου μάλιστα είναι κι εντονότερες από τις αντίστοιχες 
των αιολικών, αλλά ξεπερνούν τα όρια των ηπείρων 
(ατμοσφαιρική ρύπανση). 

Αυτό σε καμία περίπτωση δεν σημαίνει πως δεν 
πρέπει τα ευαίσθητα και ευπαθή οικοσυστήματα να 
προστατευθούν κατά προτεραιότητα, όπως όμως επίσης 
δεν σημαίνει πως οι κάτοικοι των λιγότερο ευπαθών πε¬ 
ριοχών είναι λιγότερο ευαίσθητοι. Η τακτική εκδήλωση 
του συνδρόμου ΝΙΜΒΥ (“όχ/ στην αυλή μου”) 4 συνιστά 
μια υποκριτική στάση, όπου επιζητούνται οι ωφέλειες, 
χωρίς να καταβάλλεται το τίμημα, ή για την ακρίβεια, το 
τίμημα να καταβάλλεται από άλλους, και συγκεκριμένα 
τους κατοίκους του λιγνιτικού κέντρου της δυτικής Μα¬ 
κεδονίας. 

Οι επιζήμιες για την αειφορία ανέσεις που προσφέ¬ 
ρει ο ενεργοβόρος τρόπος ζωής έχουν συνέπειες, που 


πρέπει ή να τις επωμιστούμε συλλογικά, ή να τις ανα¬ 
στρέψουμε συλλογικά, επαναπροσδιορίζοντας τις ενερ¬ 
γειακές μας ανάγκες σε διαφορετική βάση από αυτή της 
κερδοφορίας του κεφαλαίου. 

Εξοικονόμηση ενέργειας 

Η ορθολογική χρήση ενέργειας (ΟΧΕ), ο βιοκλιματι- 
κός σχεδιασμός των κτιρίων και η επέκταση της εκμε¬ 
τάλλευσης των ΑΠΕ, μπορούν να αποτελέσουν μια μεσο¬ 
πρόθεσμη πρόταση στο ζήτημα της εξάντλησης των 
ορυκτών καυσίμων και των κλιματικών αλλαγών, που προ- 
καλούνται από την έκλυση των αερίων του θερμοκηπίου, 
μεταθέτοντας όμως ουσιαστικά το πρόβλημα στις επό¬ 
μενες γενιές. 



Ανεμογεννήτρια ισχύος 1,8 Ν\ V/ -ένα τυπικό μέγεθος μονάδας για 
συστοιχίες αιολικών πάρκων. Είναι χαρακτηριστικό το μέγεθος της 
σε σύγκριση με το δέντρο που βρίσκεται δεξιά της, ενώ πρέπει να 
σημειωθεί ότι δεν αποτελεί τον μεγαλύτερο διαθέσιμο τύπο Α/Γ. 

Η εξοικονόμηση ενέργειας πρέπει να τεθεί σε άλλη 
βάση. Σήμερα, η ανάγκη για εξοικονόμηση προβάλλεται 
σαν θεραπεία ενάντια στην αλόγιστη κατανάλωση ενέρ¬ 
γειας από απερίσκεπτους καταναλωτές, μετακυλίωντας 
ουσιαστικά τις ευθύνες του συστήματος στα πρόσωπα. 
Επικαλείται την αλλαγή της ενεργειακής συμπεριφοράς 
του οικιακού καταναλωτή, σαν μια λανθασμένη προσωπι¬ 
κή του επιλογή και προμοτάρεται η αλλαγή νοοτροπίας 
σαν ένα νεωτερικό Ιιίθ$ΐχΙθ, χωρίς όμως πουθενά να θίγε¬ 
ται το κοινωνικό περιβάλλον μέσα στο οποίο εκδηλώνο¬ 
νται οι συμπεριφορές αυτές. 

Αυτό που κατά βάση οφείλει να θιχτεί, είναι το σύ¬ 
στημα που γεννά το πρόβλημα. Οι μεγάλες και διαρκώς 
αυξανόμενες ενεργειακές ανάγκες, είναι προϊόν του καπι¬ 
ταλιστικού τρόπου παραγωγής και ανάπτυξης και του 
κοινωνικού προτύπου ζωής που επέβαλε αυτός. Η αναζή¬ 
τηση απαντήσεων στα κομβικά ζητήματα, μέσα από τους 
όρους που υποδεικνύουν οι κανόνες της αγοράς, ουσια¬ 
στικά αναπαράγει τα αίτια που οδήγησαν στη δημιουργία 
των προβλημάτων. 

Η εξοικονόμηση ενέργειας μπορεί να συστήσει ένα 
πρόταγμα, μόνο στη βάση της ριζικής αμφισβήτησης του 
υπάρχοντος και να αποτελέσει ένα εχέγγυο για το ξεπέ¬ 
ρασμα της κρίσης με την δραστική ελάττωση των ενερ¬ 
γειακών μας απαιτήσεων. ^ 

15. Οι ίδιες ακριβώς συνθήκες 
επαναλήφθηκαν 12 χρόνια αργότερα, 
στους αγώνες που έγιναν το ’97 ενάντια 
στην “ανάπλαση” της Άνω Πόλης 
Θεσσαλονίκης. Τα φαραωνικά σχέδια 
μιας δράκας τεχνοκρατών και 
εργολάβων προέβλεπαν την διάνοιξη 
λεωφόρων και την “αναβάθμιση” με 
στόχο την εγκατάσταση μεσαίων και 
υψηλών εισοδημάτων. Και τότε ανάμεσα 
στους κατοίκους που εναντιώθηκαν 
δυναμικά και ματαίωσαν τα σχέδια 
υπήρχαν δεκάδες σύντροφοι/ισσες, 
κάτοικοι της περιοχής. Παρόλη την 
ομοιότητα, πρέπει να επισημανθεί ότι οι 
κοινωνικοί αγώνες στην Άνω Πόλη ήταν 
σημαντικά πιο πλούσιοι κινηματικά και 
πολύ περισσότερο ριζωμένοι στο 
έδαφος και στην αίσθηση της γειτονιάς 
και της κοινότητας, ενώ έχουν προβληθεί 
πολύ λιγότερο απ’ όσο τους αξίζει και 
τους αναλογεί. 

16. Εκεί που το σχέδιο εν μέρει λειτούργησε, 
ήταν στον περιορισμό του φοιτητικού 
στοιχείου, ως αποτέλεσμα της 
μεταφοράς των πανεπιστημιακών 
σχολών. Όμως, ακριβώς εξαιτίας της 
ποιότητας των κτιρίων της περιοχής, 
στην θέση τους εγκαταστάθηκαν σε 
μεγάλο βαθμό μετανάστες μετά το ’90. 

17. Καθόλου τυχαία, καθώς ο τρομολάγνος 
λόγος του υπουργείου Δημόσιας Τάξης 
επανέφερε το ζήτημα των Εξαρχείων 
στο επίκεντρο με αφορμή τις φοιτητικές 
κινητοποιήσεις, η πίεση στην αριστερά 
για να διαχωρήσει την θέση της 
επαναλήφθηκε ακόμα μια φορά. Στο ίδιο 
έργο θεατές... 

18. Αντιπληροφόρηση, τεύχος 7, Μάρτης 1976, 
σελ. 43. Καθώς οι “επιχειρήσεις αρετής” 
συνεχιζόντουσαν, ακολούθησαν και 
άλλες αναφορές. Ενδεικτικά, βλ. τεύχος 8, 
Απρίλης 76, σελ. 35-38. 

19. Βλ. ενδεικτικά τον Σχολιαστή, τεύχος 20, 
Νοέμβριος ’84, σελ. 36, αλλά και το 
πρόσφατο δημοσίευμα του “Ιού” ( Ιστορία 
ενός “ψευδοκράτους ”) στην Κυριακάτικη 
Ελευθεροτυπία, 13 Μαϊου ’07 (Ηΐΐρ://νννννν. 
ΐθ5ρΓθδ5.§Γ/ΐοδ2007/ΐοδ200705Ι3.ΐΊΐΓη). 

20.Δήλωση του τότε υφυπουργού Νέας 
Γενιάς, Κώστα Ααλιώτη, την επόμενη 
μέρα από την έναρξη των “επιχειρήσεων 
αρετής” ( Σχολιαστής, τεύχος 20, 
Νοέμβριος ’84, σελ. 35). 

21. Όχι φυσικά με την έννοια ότι χάνει τα 
πολιτικά χαρακτηριστικά της, αλλά 
επειδή επικρατεί η συναίσθηση του 
κοινού κινδύνου και προτάσσεται με 
κάθε τρόπο η αντίσταση στην πράξη 
(κάτι που με την σειρά του καθορίζει και 
την μετέπειτα πολιτική πορεία του 
χώρου). Το ίδιο φαινόμενο θα 
επαναληφθεί την περίοδο ’92-95 με τα 
εθνικιστικά συλαλλητήρια και την 
ανάπτυξη φασιστικών οργανώσεων. 

22. Είχε προηγηθεί το ’82 η κατάληψη στο 
Αιγάλεω, αλλά δεν είχε συνέχεια. 


^ συνέχεια από την σελίδα 9 

όπως και χώρα- εκατοντάδες σύντροφοι/ισσες της επανα¬ 
στατικής αριστερός και του αντιεξουσιαστικού/αναρχικού 
χώρου είχαν επιλέξει -σε μια διαδρομή που ήδη μετράει πά¬ 
νω από τρεις δεκαετίες- ως τόπο κατοικίας τους την ευρύτε¬ 
ρη περιοχή των Εξαρχείων/Νεάπολης. Είναι αυτό το ιδιαίτερο 
χαρακτηριστικό που δίνει την διάχυτη αίσθηση της κοινότη¬ 
τας και αυτό ακριβώς ήταν το τελικό πεδίο της σύγκρουσης: 
η επίθεση ενάντια σε μια κοινότητα ανθρώπων ριζωμένων με 
πολλαπλούς δεσμούς στην γειτονιά. 15 

• Το νέο κοινωνικό υποκείμενο των οικογενειών ανώτερων ει¬ 
σοδημάτων που επιλέχτηκε (επί χάρτου) να κατοικήσει την 
περιοχή, απλά δεν θα δεχόταν ποτέ να το κάνει. Είναι προφα¬ 
νές ότι οι άνθρωποι που εκπόνησαν την μελέτη δεν έκαναν 
ποτέ τον κόπο να επισκεφτούν τις πολυκατοικίες των Εξαρ¬ 
χείων -αλλιώς θα διαπίστωναν αμέσως ότι στα μικροσκοπικά 
ανήλιαγα διαμερίσματα αυτών των κτιρίων δεν θα μπορούσε 
να ζήσει μια οικογένεια. Τα Εξάρχεια, ακριβώς επειδή βρίσκο¬ 
νται στο κέντρο της Αθήνας, αποτελούν και μια από τις πρώ¬ 
τες περιοχές που ανοικοδομήθηκαν με κτίρια που σήμερα εί¬ 
ναι παμπάλαια. Αν κάτι χαρακτηρίζει την περιοχή είναι η πολύ 
πυκνή δόμηση και αντίστοιχα η χαμηλή ποιότητα κατοικίας. 16 

• Ο διαχωρισμός της πολιτικής ζωής στον κακό λύκο -τους 
αναρχικούς (ουσιαστικά στην ίδια κατηγορία αναφοράς με τα 
πρεζόνια)- και στην κοκκινοσκουφίτσα -τον κόσμο της επα¬ 
ναστατικής αριστερός- είναι χρήσιμος μόνο αν τελικά το πι¬ 
στέψει η κοκκινοσκουφίτσα. 17 Ανεξάρτητα από τις διακηρύ¬ 
ξεις καλών προθέσεων απέναντι στην αριστερά, τα μέτρα 
αντικειμενικά στόχευαν στην ολική εξαφάνιση των Εξαρχεί¬ 
ων ως πόλου πολιτικής ζωής από τον χάρτη. Γι’ αυτό δεν 
υπήρξε και καμιά συναίνεση στην εφαρμογή τους. 

• Φυσικά στην βάση κάθε ήττας της εξουσίας βρίσκεται η ετε¬ 
ρονομία, η αντίληψη ότι κάθε εξουσιαστική προσταγή προ¬ 
σλαμβάνεται στο κοινωνικό πεδίο ως θεϊκή εντολή. Οι τεχνο- 
κράτες του ΥΠΕΧΩΔΕ, κλεισμένοι πάντα στον μικρόκοσμο 
των σχεδιαστηρίων τους, βίωσαν για ένα σύντομο χρονικό 
διάστημα την ψευδαίσθηση της παντοδυναμίας. Όταν πλέον 
ξύπνησαν, την θέση του ονείρου είχε καταλάβει ο εφιάλτης 
της δολοφονίας ενός Ι5χρονου. 

“... άρχισε η μεγαλύτερη σ’ έκταση, για τα Ελληνικά δεδομένα, 
αστυνομική εκστρατεία, εναντίον των πολιτών της Αθήνας [...] 
“επιχείρηση αρετής” [...] με σκοπό την δημιουργία “συνθηκών 
διασφαλιζουσών το υψηλότερον δυνατόν επίπεδον ασφάλειας, 
ευνομίας και τάξεως” κατά την επίσημη ανοκοίνωση .” 18 

Αντίθετα απ’ ότι πιστεύεται, 19 οι “επιχειρήσεις αρετής” δεν 
ξεκίνησαν τέλη Σεπτέμβρη-αρχές Οκτώβρη του ’84 στα Εξάρ- 
χεια, αλλά 8 χρόνια νωρίτερα, την άνοιξη του 1976. Ήταν εκτετα¬ 
μένες επιχειρήσεις αστυνομικής καταστολής σε όλα τα μεγάλα 
αστικά κέντρα, παρόμοιες με τις πρόσφατες “επιχειρήσεις πό¬ 
λις”, κατά τις οποίες δεκάδες χιλιάδες άνθρωποι προσάγονταν 
χωρίς λόγο. Αν όμως στις πρόσφατες, ο “εσωτερικός εχθρός” 
ήταν κυρίαρχα οι μετανάστες, στις παλιότερες ήταν αντίστοιχα η 
νεολαία. Ήταν ουσιαστικά επίδειξη αναίτιας, αδιάκριτης (όσο και 
σκληρής) αστυνομικής βίας σε μαζικό επίπεδο- στα Εξάρχεια 
της δεκαετίας του ’80 θα φτάσει στο αποκορύφωμά της με ανε¬ 
λέητο ξύλο, εισβολές σε καφετέριες, ολοκληρωτική αστυνομική 
κατοχή του χώρου. 

“Κρατική τρομοκρατία υπάρχει.Υπάρχει όμως στο βαθμό που το κράτος 
είναι αναγκαίος θεσμός σε κάποιες φάσεις. Γι’ αυτό πρέπει να είμαστε 
ρεαλιστές. Να μην αντιμετωπίζουμε με καχυποψία το κράτος.” 20 

Η απάντηση στην αστυνομική καταστολή ξεκινάει από την 
πρώτη μέρα, αρχικά με πετροπόλεμο. Η έναρξη των επιχειρήσε¬ 
ων πολεοδομικής ανάπλασης, 9 μήνες μετά, θα σημάνει ακόμα 
μεγαλύτερη ένταση της καταστολής -και φυσικά, ακόμα μεγαλύ¬ 
τερη αντίσταση. Σταδιακά ο αντιεξουσιαστικός/αναρχικός χώ¬ 
ρος θα μετατραπεί από πολιτική σε πολεμική κοινότητα· 21 είναι η 
ιστορία μιας γενιάς: Κάραβελ, η εισβολή των μπάτσων στα γραφεία της 
Ρήξης, πρώτο και δεύτερο Χημείο, “επιχειρήσεις αρετής” και διαρκής 
κλεφτοπόλεμος στα Εξάρχεια -μια ιστορία που βιώνει το αποκορύφω¬ 
μά της με την δολοφονία του Μιχάλη Καλτεζά στις 17 Νοέμβρη ’85. 


Για τον πόλεμο και πέρα απ' αυτόν, για όσα 
κερδήθπκαν και για εκείνα που χάθηκαν... 

Τα παιχνίδια πολέμου ξεκίνησαν ξανά- αυτή την φορά η επι¬ 
χείρηση ονομάστηκε “Τρίαινα” και σήμερα τα Εξάρχεια φαίνεται 
να είναι ακόμα μια φορά στο στόχαστρο. Άδικα όμως θα αναζη¬ 
τήσουμε την ορθολογική ανάλυση της εξουσίας, τα σοβαρά 
στρατηγικά της σχέδια και έναν μεσομακροπρόθεσμο σχεδία¬ 
σμά. Δεν υπάρχει καμιά ορθολογικότητα στην στρατηγική της 
έντασης, στο γεγονός ότι η εξουσία βασίζεται τόσο πολύ στα 
ΜΑΤ, που πολλαπλασιάζει ταχύτατα τα δυνητικά υποκείμενα του 
εσωτερικού εχθρού (όπως έκανε με τις επιλογές της απέναντι 
στις φοιτητικές κινητοποιήσεις), που αντιδρά με τόση βία και για 
τόσο φτωχά διακυβεύματα.Δεν είναι ένα συμπέρασμα που προ¬ 
κύπτει από την ανάλυση της καταστολής- η ανεπάρκεια του σχε- 
διασμού, η γύμνια οραμάτων, η απόλυτη επικράτηση μιας πολιτι¬ 
κής διαχείρισης είναι ορατή σε όλα τα επίπεδα. Αναμενόμενο- 
όταν η εξουσία δεν παράγει πολιτική, παράγει καταστολή. Και το 
μέλλον έρχεται... 

Κλείνοντας όμως αυτό το κείμενο, οφείλουμε να βγάλουμε 
τα συμπεράσματά μας για το παρελθόν. Αν κάτι αποδείχτηκε με 
την εμπειρία των Εξαρχείων είναι ότι δεν μπορούν τα μολύβια 
των πολεοδόμων και τα γκλομπ των μπάτσων να εξαφανίσουν 
μια ισχυρή φαντασιακή πολιτική κοινότητα, βαθιά ριζωμένη στο 
έδαφος, προϊόν της ιστορίας και μιας κοινωνικής δυναμικής που 
απλώνεται σε όλα τα νεώτερα χρόνια. Υπάρχει όμως και κάτι που 
χάθηκε- μια απώλεια που δεν προήλθε ως αποτέλεσμα της κα¬ 
ταστολής, αλλά για το οποίο η καταστολή βοήθησε. Και αυτό 
ήταν ο δημόσιος χώρος... 

Τα Εξάρχεια εκείνου του παρελθόντος 20-30 χρόνια πριν, με 
την φωτιά αναμένη στο κέντρο της πλατείας και τον κόσμο μα¬ 
ζεμένο γύρω της να πίνει και να συζητάει, ήταν απλά το ακραίο 
σημείο ενός καθολικά διαφορετικά βιώματος για τον δημόσιο χώρο. 
Μέχρι και την δεκαετία του ’80, οι δρόμοι και οι πλατείες 
έσφυζαν από γυμνή ζωή, γειτονιές ολόκληρες με τα τραπεζάκια 
έξω, τα πιτσιρίκια να παίζουν στον δρόμο και τις πλατείες κα¬ 
τειλημμένες από νεανικές παρέες μέχρι αργά το βράδυ. Ενάντια 
σ’ αυτές τις τελευταίες ήταν που στρέφονταν οι αστυνομικές 
επιχειρήσεις καταστολής- το φαντασιακό ενός αστυνομικού 
κράτους που θεωρούσε κανονικότητα μόνο την υποταγή σε μια 
γκρίζα ζωή. 

Η σημερινή εικόνα, με τις καφετέριες να καταλαμβάνουν κά¬ 
θε ζωτικό τετραγωνικό μέτρο του δημόσιου χώρου, με την ίδια 
την εικόνα και την αντίληψη του δημόσιου χώρου και της συνά¬ 
ντησης ως εμπορευματικής ανταλλαγής, είναι πολύ πρόσφατη. Η 
μεταβολή δεν οφείλεται βέβαια στην αστυνομοκρατία κάποιων 
δεκαετιών, οι αλλαγές είναι πολύ πιο βαθειές και δομικές και 
σχετίζονται με τις διαφορετικές φαντασιακές ταυτότητες μέσα 
από τις οποίες η κοινωνία αναγνωρίζει τον εαυτό της σήμερα. Τα 
Εξάρχεια εκείνης της μακρινής δεκαετίας του ’80, μπορούν να 
μείνουν στην μνήμη ως η απόλυτη εκτροπή της πειθαρχημένης κα¬ 
νονικότητας για τον δημόσιο χώρο που θέλει να επιβάλλει η εξουσία. 
Ως τέτοια,είναι λοιπόν ένα στοίχημα που χάθηκε... 

Υπάρχουν όμως και αυτά που κερδήθηκαν, απίστευτα σημα¬ 
ντικά και που ο απόηχός τους διαρκεί μέχρι σήμερα. Και εδώ η 
επικέντρωση είναι σε μια σημαντική παρενέργεια της καταστο¬ 
λής όλη την περίοδο μέχρι και τα μέσα της δεκαετίας του ’80: 
καθώς τα Εξάρχεια μεταβάλλονται σε μια διαρκή εμπόλεμη ζώ¬ 
νη, σύντροφοι/ισσες και συλλογικότητες στρέφονται στην δημι¬ 
ουργία των πρώτων στεκιών στις συνοικίες της Αθήνας. 22 Αρχι¬ 
κά, ο χαρακτήρας των πρώτων στεκιών είναι αμιγώς πολιτικός- 
κατά κάποιο τρόπο μια διαφορετική εκδοχή των πολιτικών γρα¬ 
φείων της αριστερός. Στη συνέχεια όμως, η ενεργητική εμπλοκή 
του στεκιού του Ζωγράφου στην αντίσταση ενάντια στην δια- 
πλάτυνση της λεωφόρου Γεωργίου Παπανδρέου, η σύνδεσή του 
με τους κατοίκους της περιοχής και οι αναμφισβήτητες επιτυ¬ 
χίες εκείνου του κοινωνικού αγώνα για το έδαφος, θα βάλουν για 
πρώτη φορά τα ζητήματα τοπικής δράσης στην πολιτική ατζέντα του 
αντιεξουσιαστικού/αναρχικού χώρου. Λίγο αργότερα, θα ξεκινήσουν 
και οι πρώτες καταλήψεις στέγης. Τα πάντα είναι πλέον διαφο¬ 
ρετικά... ^ 

ι I τις 13-15 Απρίλη διοργανώθηκε στο Ζ^Γθδ αναρχοφε- 
^ μινιστικό φεστιβάλ από την κροατική ομάδα της Αη(ε- 
| ιτιά. Στο φεστιβάλ συγκεντρώθηκαν και συνεργάστηκαν 
διάφορες άλλες ομάδες αλλά και συντρόφισσες από τα Βαλκά¬ 
νια (Βοσνία, Μακεδονία, Ρουμανία, Σερβία), της ανατολικής (Πο¬ 
λωνία, Τσεχία) αλλά και της κεντρικής Ευρώπης (Ελβετία, Αυ¬ 
στρία, Γερμανία). Το φεστιβάλ αυτό ικανοποίησε, μεταξύ άλλων, 
και μια βασική ανάγκη. Την ανάγκη για γνωριμία και επικοινωνία 
που υπήρχε στον αναρχοφεμινιστικό κόσμο των Βαλκανίων 
από τις διάφορες ακτιβίστριες. Η πρώτη επαφή, λοιπόν, για πολ¬ 
λές οφείλεται στην πρωτοβουλία των Απόπια και τις ευχαρι¬ 
στούμε τόσο για αυτό, όσο και για την άψογη διοργάνωση σε 
επίπεδο προετοιμασίας δομών, χώρων φιλοξενίας και διάθεσης. 
Δε μένει παρά να υπάρξει συνέχεια: δικτύωση, πολιτικές συνερ¬ 
γασίες και αλληλοεμψύχωση πάνω στα κοινά μας ζητήματα. Αυ¬ 
τές οι προοπτικές συνεργασίας είναι ακόμη πιο επείγουσες πλέ¬ 
ον εφόσον μια σειρά χωρών της ανατολικής Ευρώπης εντάσσο¬ 
νται πλέον στην Ευρωπαϊκή Ένωση (ειρωνεία: διευκολύνοντας 
και την επικοινωνία των ανθρώπων των κινημάτων μέσα από τα 
ευκολότερα περάσματα στα σύνορα -αν και το πρόβλημα με 
τις συντρόφισσες από τη Μακεδονία, που δεν μπορούν να 
μπουν εύκολα στην Ελλάδα, ουσιαστικά παραμένει) και τα κοινά 
θέματα που μας απασχολούν ολοένα και αυξάνονται (π.χ. 
ΤΓ^ίίΐεΙ<ΐη§ γυναικών, ενοποίηση νομοθεσιών υπό το πρίσμα του 
κοινοτικού δικαίου). 

Όλες οι ημέρες του τριημέρου ήταν γεμάτες ννοΗ<$ήορ5 και 
συναυλίες, αυτόπαρουσιάσεις των ομάδων, παρουσιάσεις ειδικό¬ 
τερων θεμάτων από τις διάφορες χώρες καθώς και γενικές συ¬ 
ζητήσεις. Λόγω έλλειψης χώρου εδώ θα αναφερθούμε σε τρεις 
μονάχα συζητήσεις από το τριήμερο, χωρίς να μειώνουμε την 
αξία των υπολοίπων, πιστεύοντας παράλληλα ότι αυτές οι τρεις 
στιγμές μπορούν να δώσουν και ένα στίγμα για τον πολιτικό, αν 
και μη συνεκτικό, λόγο που κατάφερε να βγάλει το φεστιβάλ. 

3 στιγμές 

Στο 6ωρο(!) εργαστήρι της κροατικής ομάδας (^υεβηΓιοα, οι 
διοργανωτές στοχέυσαν ακριβώς στο να συζητηθούν οι “αστά¬ 
θειες” των κατηγοριών των φύλων. Μέσα από βιωματικές κατα¬ 
θέσεις έμφυλων εμπειριών μας, συζητήσεις γύρω από τη διαφο¬ 
ρά των φύλων, τους ορισμούς του “γυναικείου” και του “αντρικού” 
προσπαθήσαμε να αποφετιχοποιήσουμε αυτές τις έννοιες στην 
καθημερινότητα και, έτσι, να αναδείξουμε τις ρωγμές της συνέ¬ 
χειας αυτής της κατηγορίας του είναι μας. Οι διακρίσεις, ο σιγ¬ 
ματισμός της διαφοράς ως ιεραρχίας, οι στερεοτυπικές σκέψεις 
φιλτράρονταν από μια κριτική ματιά που αναδείκνυε το έμφυλο 
του νου και του σώματος του κυρίαρχου λόγου. Η “έξοδος” από 
τις έμφυλες σχέσεις κρινόταν ότι αποτελεί μέρος της “εξόδου” 
από τις κυρίαρχες κοινωνικές σχέσεις, όπου κι αυτές ενσωματώ¬ 
νονται: στην πολιτική ομάδα, στο κρεβάτι, στο δρόμο, στη δου¬ 
λειά, στην οικογένεια. Το μεγάλο ενδιαφέρον για το εργαστήρι 
αυτό σε σχέση με τα “ελληνικά δεδομένα” ήταν ότι τέτοιες συ¬ 
ζητήσεις εδώ δε γίνονται στους πολιτικούς χώρους παρά μόνο 
όταν τους δίνεται ένα πικάντικο και όχι απελευθερωτικό περιε¬ 
χόμενο. 

Στη συζήτηση των 5/5ΐθΓ-Το-5/5ί6Γ από την Πολωνία, ανιχνεύο- 
νταν τα όρια ενός αντιεραρχικού γυναικείου πολιτικού λόγου σε 
ένα κεντρικό πολιτικό ζήτημα όπως αυτό των αμβλώσεων. Πα¬ 
ρουσίασαν τον κατεστημένο λόγο στη χώρα τους γύρω από αυ¬ 
τό το ζήτημα, που αδόκιμα έχει ονομαστεί ρτο-Ιΐβ, εννοώντας ότι 
τίθεται υπέρ της ζωής (του εμβρύου!) και εναντίον του δικαιώ¬ 
ματος στην άμβλωση, και έπειτα τον εναλλακτικό αριστερό λόγο 
που έχει ονομαστεί ρΓΟ-οΗοίοβ (δηλαδή υπέρ της δυνατότητας 
επιλογής από μια γυναίκα για το αν θα κάνει άμβλωση ή όχι), 
αναδεικνύοντας τις δυσκολίες ενός τέτοιου αγώνα μέσα σε μια 
συντηρητική, καθολική, πατριαρχική κοινωνία. Σήμερα, στην Πο¬ 
λωνία, το δικαίωμα αναγνωρίζεται μόνο για τα θύματα βιασμού 
καθώς και για όσες γυναίκες αποδεδειγμένα απειλούνται με σο¬ 
βαρή σωματική βλάβη λόγω του τοκετού, ενώ οι γιατροί σπάνια 
δέχονται να αναλάβουν την επέμβαση. Και πάλι εδώ υπήρχε ένα 
έντονο ενδιαφέρον για τα ανταγωνιστικά κινήματα στον ελλαδι- 
κό χώρο (αν και μέσα από ένα εντελώς αντίθετο πρίσμα), μιας 
και η κληρονομιά που κατακτήθηκε από το ελληνικό φεμινιστικό 
κίνημα του ’80 έχει πλέον ατονήσει και το δικαίωμα στην άμβλω¬ 
ση έχει διαστρεβλωθεί σε κατάχρηση ενώ η ίδια η άμβλωση έχει 
καταντήσει... “μορφή αντισύλληψης” που επιβαρύνει εξίσου το 


γυναικείο σώμα σαν αποτέλεσμα της πατριαρχικής κουλτούρας 
στο κρεβάτι (π.χ. αδιαφορία για το ασφαλές σεξ, κτλ). 

Τέλος, δύο λόγια για την τρίτη συζήτηση που έγινε με πρω¬ 
τοβουλία της Αη(οηίΐα και είχε να κάνει με την αναγκαιότητα ή μη 
της δημιουργίας, σήμερα, αμιγώς γυναικείων ομάδων. Εδώ οι συμ- 
μετέχουσες φάνηκε να ήταν διχασμένες. Όσοι στήριζαν μόνο 
τις μεικτές ομάδες, προκρίνοντας έναν πιο γενικό κι αφηρημένο 
λόγο γύρω από την κοινωνική επανάσταση και τη συνοχή του 
αναρχικού κινήματος, κατέκριναν το σεπαρατιστικό,“θεραπευτι¬ 
κό”, εφήμερο και μερικό χαρακτήρα των αμιγώς γυναικείων ομά¬ 
δων ενώ όσες υπερασπίστηκαν τις ομάδες αυτές (παράλληλα, 
φυσικά, με τις μεικτές) μίλησαν για την αναγκαιότητα της πολιτι¬ 
κοποίησης γυναικείων βιωμάτων, ανάπτυξης μιας γυναικείας αυ¬ 
τοσυνείδησης, της διεκδίκησης χώρου για γυναίκες σε έναν κό¬ 
σμο που έχει χτιστεί από άντρες για άντρες, “για να συνηθίσουν 
εν τέλει οι γυναίκες να ακούνε τον ήχο της φωνής τους δημόσια” Εί¬ 
ναι ενδεικτικό ότι η δεύτερη άποψη στηρίχτηκε περισσότερο 
από γυναίκες ευρωπαϊκών χώρων με πλούσια φεμινιστικά κινή¬ 
ματα ή γυναίκες που είχαν δεχτεί έντονες επιρροές από τέτοια 
κινήματα και είχαν χτίσει την πολιτικοποίησή τους παρόμοια. Το 
σημαντικό για όσες στήριξαν τη δημιουργία και κλειστών γυναι¬ 
κείων ομάδων ήταν ότι αυτές οι δομές αποτελούσαν μια ξεκάθα¬ 
ρη συνέχιση του συνθήματος “το προσωπικό είναι πολιτικό”, την 
ανάδειξη του ότι ο σεξισμός δομείται στην καθημερινότητα και 
γύρω από πράγματα τα οποία καμιά δεν έχει συνηθίσει να συζη¬ 
τά πολιτικά και τα οποία γίνονται ορατά μόνο μέσω της ρητής 
αντίστασης σε αυτά. Εξάλλου, οι ίδιες οι αμιγώς γυναικείες ομά¬ 
δες, που εμφανίστηκαν ιστορικά (π.χ. από τις Μυ/θΓθ5 /_/£>γθ5 μέ¬ 
χρι και τα κομμάτια της ιταλικής και γερμανικής αυτονομίας), δεν 
περίμεναν κανέναν άντρα να κάνει κριτική σε αυτές ώστε να εξε¬ 
λιχτούν σε κάτι καλύτερο.Διαφύλαξαν οι ίδιες το δικαίωμα της 
αυτοκριτικής τους. Ανάμεσα σε αυτά τα επιχειρήματα, τέθηκε και 
το ζήτημα της έλλειψης ενδιαφέροντος από άντρες του κινήμα¬ 
τος να συζητήσουν για γυναικεία ζητήματα, άρα και της αναγκα¬ 
στικής δημιουργίας αμιγώς γυναικείων ομάδων (ήταν ενδεικτικό 
ακόμη και στο Ζ^Γθδ που γύρω στα 120 άτομα πέρασαν από το 
φεστιβάλ ότι, παρόλο που η συμμετοχή των αντρών ήταν μεγα¬ 
λύτερη από αυτή στα 5Ι<ορ]β -περίπου το 40% του κόσμου απο¬ 
τελούταν από άντρες- μόνο ίσως ένα 20% ήταν άντρες που πα¬ 
ρακολούθησαν τις συζητήσεις). Αυτές είναι κάποιες από τις συ¬ 
νιστώσες που συζητήθηκαν και θα μπορούσαν να προβληματί¬ 
σουν και εμάς, εδώ. 

Σαν κατακλείδα, θα αναφέρω κάτι που ειπώθηκε σε αυτή την 
τελευταία κουβέντα εν είδει χαριτολογίας από την Κ^ππ από τη 
Βιέννη και με εξέφρασε απόλυτα σχεδόν μόλις γύρισα στην Ελ¬ 
λάδα μετά το φεστιβάλ. “Αν ονομάζονται οι γυναικείες ομάδες σήμε¬ 
ρα ΐΗβταρΥ £/Όΐψ$, τότε ναι το αποδέχομαι, γιατί κάτι πρέπει να μας 
θεραπεύει από αυτή την πατριαρχική κοινωνία”. Το φεστιβάλ στο 
Ζ^Γθδ ήταν κομμάτι της δικής μας θεραπείας, μιας θεραπείας 
που γνωρίζεις μεν ότι δε σε θεραπεύει οριστικά, αντιλαμβάνεσαι 
όμως ότι σε κάνει να γνωρίζεις και να αμφισβητείς ουσιαστικότε¬ 
ρα τον εαυτό σου και την κοινωνία. ^ 



ΓΟ 





από σύντροφο από το ΤεππίπαΙ 119 


Μέσα από βιωματικές 
καταθέσεις έμφυλων 
εμπειριών μας, συζητήσεις 
γύρω από τη διαφορά των 
φύλων, τους ορισμούς του 
γυναικείου ” και του 
“αντρικού” 
προσπαθήσαμε να 
αποφετιχοποιήσουμε 
αυτές τις έννοιες στην 
καθημερινότητα και, έτσι, 
να αναδείξουμε τις ρωγμές 
της συνέχειας αυτής της 
κατηγορίας του είναι μας. 
Οι διακρίσεις, ο 
στιγματισμός της 
διαφοράς ως ιεραρχίας, οι 
στερεοτυπικές σκέψεις 
φιλτράρονταν από μια 
κριτική ματιά που 
αναδείκνυε το έμφυλο του 
νου και του σώματος του 
κυρίαρχου λόγου. 

ι I τις 19 Μαΐου πραγματοποιήθηκε στην Πάτρα 
πορεία αλληλεγγύης στους μετανάστες και 
| πρόσφυγες. Η πορεία στην οποία συμμετεί¬ 
χαν 300 άτομα κινήθηκε σε κεντρικούς δρόμους της 
πόλης και αμέσως μετά κατευθύνθηκε στο λιμάνι όπου 
και σπάστηκαν 2 κάμερες. Η πορεία διοργανώθηκε 
από το συντονιστικό αναρχικών και αντιεξουσιαστικών 
ομάδων για τους πρόσφυγες και μετανάστες. 


Από την αφίσα της φάμπρικα υφανέτ 



ΑΛΛΗΛΕΓΓΥΗ ΣΤΟΥΣ ΜΕΤΑΝΑΣΤΕΣ 

Το κεφάλαιο και τα κράτη επεκτείνονται, δημιουργώ¬ 
ντας μια κόλαση πολέμων, επενδύσεων και ξεριζωμού. 
Οχυρώνονται πίσω από τείχη και σύνορα, που τόσο 
προσεκτικά έχουν οριοθετήσει και περιφρουρούν με 
κάθε μέσο, συγκροτώντας τις ορδές 
των εξαθλιωμένων που προσπαθούν 
να περάσουν στον καπιταλιστικό 
“παράδεισο” με σκοπό την επιβίωση 
και λύτρωση από τα δεινά που τους 
έχουν επιβάλλει. Αόρατοι άνθρωποι, 
χωρίς διαπιστευτήρια, ανατινάζονται 
σε νάρκες στον Έβρο, πνίγονται στο 
Αιγαίο, πολτοποιούνται από τα φορ¬ 


τηγά στο λιμάνι της Πάτρας, στοιβάζονται σε κρατητή- 
ρια, καταυλισμούς και στρατόπεδα συγκέντρωσης, βα¬ 
σανίζονται από λιμενόμπατσους και συνοριοφύλακες. 
Όσοι τελικά καταφέρουν να περάσουν στο εσωτερικό 
της Ευρώπης-Φρούριο αντιμετωπίζουν την κόλαση των 
διακρίσεων, της καταπίεσης, του ρατσισμού, της μαφίας 
των δουλεμπόρων και της εργασιακής αφαίμαξης. 
Προτάσσοντας την αλληλεγγύη ενάντια σε κάθε πλα¬ 
στό διαχωρισμό, για τον κοινό αγώνα των καταπιεσμέ¬ 
νων απέναντι στην κυριαρχία, να σβήσουμε κάθε σύνο¬ 
ρο που χαράσσει η εξουσία, τόσο στο χάρτη όσο και 
στο εσωτερικό των κοινωνιών. 

Για ένα κόσμο χωρίς χαρτιά, σύνορα, κράτη, πατρίδες, 
εκμετάλλευση. ^ 

Η Ελευθερία Είναι Αίσθηση 
Ο,τι Εχουμε Είναι Μονον “Επιλογή” 

Πέρασε ένας χρόνος κινητοποιήσεων στον χώρο 
της παιδείας. Κάνοντας πράξη την συμμετοχή μας σε 
κάθε διεκδίκηση για ζωή, βρεθήκαμε στον δρόμο. Με¬ 
ταξύ μας αναπτύχθηκαν σχέσεις που θελήσαμε να 
διατηρήσουμε και ζυμώσεις που θελήσαμε να αναπτύ¬ 
ξουμε... 

Τη δεκαετία του ’80, έκλεισε ξενοδοχείο εβρισκό- 
μενο στην οδό Εγνατίας 13. Φοιτητές του ΤΕΙ, αποφά¬ 
σισαν να ικανοποιήσουν την ανάγκη τους για στέγαση, 
πραγματοποιώντας κατάληψη. Στο πέρασμα του χρό¬ 
νου, η κατάληψη αναγνωρίστηκε από τα ΤΕΙ και θε- 
σμοποιήθηκε ως Εστία. Από το 2000, ο πρόεδρος των 
ΤΕΙ ξεκινάει μια υποχθόνια διαδικασία. Σταμάτησε της 
νέες εισαγωγές φιοτητών προσδοκώντας το σταδιακό 
άδεισμά της, ώστε να μην υπάρξει μεγάλη αντίδραση 
στο προσχεδιασμένο της κλείσιμο. Την περίοδο 2004- 
05, οι τελευταίοι εστιακοί φοιτητές ξεκινούν τον αγώ¬ 
να, κάνοντας κατάληψη, αφού αντιλαμβάνονται το σχέ¬ 
διο του προέδρου. Πλήθος κόσμου υποστηρίζει τον 
αγώνα τους ενάντια στην ενδεχόμενη ιδιωτικοποίηση 
(ή, κατά ένα άλλο σενάριο, κερδοσκοπική χρήση από 
το ΤΕΙ) της Εστίας Δέλτα. Δυστυχώς ο αγώνας δεν 
έφτασε μέχρι το τέλος. Οι εστιακοί εξαπατήθηκαν 
από τον πρόεδρο με μια υπόσχεση επαναλειτουργίας 
του κτιρίου και ένα επίδομα στέγασης το οποίο στα¬ 
μάτησε μετά από ένα διάστημα. Για 2 χρόνια τελικώς, η 
εστία Δ παρέμεινε άδεια... Ήρθε η ώρα να της δώσου¬ 
με ξανά ζωή! 


Η Εστία Δέλτα αποτελεί τα τελευταία 4 χρόνια ένα 
ακόμα κεκτημένο που αλώθηκε στην “υποχρηματοδό- 
τηση” της ζωής. Ό,τι μνήμη μένει την ισοπεδώνει ο 
ατομισμός. Εμείς όμως δεν διαγράφουμε από την συλ¬ 
λογική μας μνήμη ότι αυτά που έχουν κερδηθεί με 
αγώνες οφείλουμε να τα υπερασπιστούμε, να τα διεκ- 
δικήσουμε, και να τα κάνουμε πράξη. 

Παίρνουμε τα πράγματα στα χέρια μας. Σε έναν κό¬ 
σμο περιχαρακωμένο απ’ την ιδιωτική ιδιοκτησία προ¬ 
τάσσουμε την επανοικειοποίηση του Εστιακού χώρου 
Δέλτα και τον ανοίγουμε σε άλλες πιθανές λειτουργίες. 
Συνδιαμορφώνουμε έναν αυτοοργανωμένο στεγαστικό 
και κοινωνικό χώρο. Στεγάζουμε την ανάγκη μας για 
συνύπαρξη, διάλογο, δημιουργία. Δημιουργούμε τις 
προοπτικές για την μετατροπή του από ένα εγκαταλε- 
λειμένο ερείπιο σε μια ζωντανή, ανοιχτή γειτονιά, με 
την κυκλοφορία των αρνήσεών μας για να ξανακερδί¬ 
σουμε συλλογικά τους εαυτούς μας, έναν χώρο αλλη¬ 
λεγγύης και δυναμικής αλληλεπίδρασης. Ανοίγουμε το 
κάλεσμα στην πόλη με μια ανταγωνιστική χειρονομία 
επανοικειοποίησης του χώρου και του χρόνου που 
μπορούν να κάνουν όλοι, μπορεί να συμβεί οποιαδή¬ 
ποτε στιγμή, σε οποιοδήποτε σημείο. 

Καταλαμβάνουμε την Εστία Δ με Ανοιχτή Συνέλευ¬ 
ση, ενάντια σε κάθε ιεραρχία, ρατσισμό, σεξισμό (ακό¬ 
μα και μέσα μας), μακριά από τη φθήνια των ιτίθάι^, 
έξω από κάθε θεσμική και παραταξιακή γραμμή, σε 
έναν χώρο που οι σχέσεις δεν θα είναι εμπόρευμα, τα 
ιδεολογήματα δεν πείθουν και το ενοίκιο δεν είναι αυ¬ 
τονόητο. Ένα εγχείρημα αυτοοργάνωσης απέναντι στις 
κυρίαρχες σχέσεις, ενάντια στις διαχωρισμένες σφαί¬ 


ρες της εργασίας-του “ελεύθερου χρόνου”-της κατα¬ 
νάλωσης. Επιχειρούμε να εντοπίσουμε τα χαμένα εν¬ 
διάμεσα σημεία της καθημερινότητας και να τα ανα¬ 
συνθέσουμε. Δουλεύουμε για έναν χώρο όπου ο κοι¬ 
νωνικός διάλογος Θα είναι ουσιαστικά και υπεύθυνα κα¬ 
θημερινή πραγματικότητα. 

Ελάχιστη έμπρακτη ανυπακοή ενάντια 
σε ένα σύστημα που κλέβει την ζωή 

Μπαίνοντας σχεδιάζουμε να στήσουμε όλοι μαζί 
τα σπίτια μας, τις συνελεύσεις, τις ανοιχτές συζητήσεις, 
το καφενείο, τα δημιουργικά εργαστήρια και τις εκδη¬ 
λώσεις. Απελευθερώνουμε αυτό τον χώρο για να γεμί¬ 
σει ζωή σε μια ιστό απόψεων και προτάσσουμε την 
δημιουργία κι άλλων τέτοιων χώρων στην πόλη. 

Ας Αρνηθουμε Αυτά Που Μας Δίνουν 
ΑςΔιεκδιηςουμε Αυτά Που Μας Αρνουνται 

Συνέλευση Κατάληψης Δέλτα ^ 

“ένας είναι ο εχθρός...” 

ένας είναι ο εχυρος.. 

έθνος, αντιμπεριαλισμός και ανταγωνιστικά κίνημα 


« ι ον Μάιο του 2007 κυκλοφόρησε στη Θεσσαλονίκη το βιβλίο Ένας ε/'- 
' ναι ο εχθρός... - έθνος , αντιμπεριαλισμός και ανταγωνιστικό κίνημα από 
την Ομάδα ενάντια στον εθνικισμό - Κατάληψη Φάμπρικα Υφανέτ. Η έκδο¬ 
ση περιλαμβάνει καταρχάς μια συζήτηση σχετικά με τη φύση της εθνικιστικής 
ιδεολογίας, την διαδικασία συγκρότησης της εθνικής ταυτότητας και την άρ¬ 
θρωση του έθνους με το κράτος και την κοινωνική αναπαραγωγή. Από εκεί και 
πέρα στρέφεται σε μια προσπάθεια ερμηνείας του πώς μία ιδεολογία της κυ¬ 
ριαρχίας, όπως ο εθνικισμός, αναπαράγεται μέσα στο ανταγωνιστικό κίνημα 
ως η κυρίαρχη ιδεολογία του και να αναδειχθεί ο εγκλωβισμός του μέσα σε 
αυτή. Με άλλα λόγια, προσπαθεί να δει πώς τα αγωνιζόμενα υποκείμενα έφτα¬ 
σαν σε πολλές περιπτώσεις να αντιστέκονται στο Υπάρχον στο όνομα του 
έθνους, όπως συνέβη ιστορικά μέσα από τις διάφορες εκδοχές της αντιμπε- 
ριαλιστικής ιδεολογίας και το κίνημα κατά της παγκοσμιοποίησης. 

Το βιβλίο κυκλοφόρησε σε 2.000 αντίτυπα, διανέμεται χωρίς αντίτιμο, ενώ δημοσιεύτηκε σε ηλεκτρονική 
μορφή (αρχεία ράί) στο ιηά/ΠΊθάι^ (Ηΐΐρ://^1:ήθη$.ίηά/ηηθάί^.θΓ§/ίΓοη1:.ρήρ3?Ι^η§= θΙ&^ΓΐίεΙθ_ίά=706249) και 
στο ΒΙ^Ι<Τγ^οΙ<θγ (ήΐΐρ://νννννν.δΙ^εΙ<-ΐΓ^οΙ<θΓ.§Γ/άθΐ^ΐΙδ.ρήρ?ΐά=Ι05). ^ 

Η Κατάληψη Φάμπρικα Υφανέτ έκλεισε 3 χρόνια ζωής και 
τα γιορτάζει με ΙΙήμερο εκδηλώσεων από την Πέμπτη 24 
Μάη μέχρι και την Κυριακή 3 Ιούνη. ^ 


ΤΟ ΚΟΙΝΩΝΙΚΟ ΕΡΓΟΣΤΑΣΙΟ 

